މަލިކުގެ ރައްޔިތެކާ އެކީ ވަގުތުކޮޅެއް<?xml:namespace prefix = o ns = "urn:schemas-microsoft-com:office:office" />\nކަލިކަތު 30 އެޕްރީލް 2010 އިން 8 މެއި 2010 އަށް\nމިދަތުރުގައި، 1/5/2010 ވީ ދުވަހު ދެނަމާދު ދޭތެރޭގައި ކަލިކަތު މަލަބާރު ގޭޓް ހޮޓަލުގެ 611 ވަނަ ނަމްބަރު ކޮޓަރީގައި ހުންނަވައިގެން، މަލިކު ބިއްދަށުގޭ ޢަލި މަނިކުފާނު ދެއްވި ބަސްދީގަތުން.\n30 އެޕްރީލް 2010 އިން 8 މެއި 2010 އަށް އަޅުގަނޑު ކަލިކަތަށް ކުރި މިދަތުރުގައި، މަލިކު މީހަކާ ދިމާވިއެވެ. އޭނާގެ ނަމަކީ ޢަލި މަނިކުފާނެވެ. ކަލިކަތުގައި ހުންނަ އޯލް އިންޑި ރޭޑިއޯގައި މަސައްކަތް ކުރައްވާ، އަލިމަނިކުފާނަކީ މަލިކު ބިއްދަށު ގޯތި މީހެކެވެ. އޯލް އިންޑިޔާ ރޭޑިޔޯއިން ކޮންމެ ދުވަހަކު ހަވީރު5ޖަހާއިރު ޢަލި މަނިކުފާނު މަލިކު ބަހުން ފޮނުވާ ރޭޑިޔޯ ޕްރޮގްރާމެއް ފޮނުވައެވެ.\nޢަލީ ކިޔައިދެއްވި ދިންގޮތުގައި ލަކްޝަދީބްގައި 10 ރަށް އޮވެއެވެ. އެއީ،\n1- މަލިކު: ލަކްޝަދީބްގެ ރަށްތަކުގެ ތެރެއިން ދިވެހިރާއްޖެއާ އެންމެ ކައިރީގާ އޮންނަ ރަށަކީ މަލިކެވެ. ލަކްޝަދީބްގެ ރަށްތަކުގެ ތެރެއިން، ދިވެހިބަހުން ވާހަކަ ދައްކަނީވެސް ހަމައެކަނި މަލިކު މީހުންނެވެ. އެހެން ރަށްތަކުގެ މީހުން ވާހަކަ ދައްކާއުޅެނީ މަލިޔާޅަމް (އިންޑިޔާގެ ކެރެލާ ސްޓޭޓް މީހުން ވާހަކަ ދައްކައިއުޅޭ ބަސް) ބަހުންނެވެ.\nލަކްޝަދީބްގެ ވެރިރަށަކީ ކަވަރައްތިއެވެ. އެހެނަސް އެއަރޕޯޓެއް އޮންނަނީ ހަމައެކަނި އަގައްތީގައެވެ.\nމަލިކު މީހުންނަކީ ވަރަށް އަޚްލާޤު ރަނގަޅު ބައެއް ކަމަށާއި، އެބައިމީހުންނަކީ، އެއްބަޔަކު އަނެއް ބަޔަކާ ގުޅިގެން އުޅޭ ބައެއް ކަމުގައި ވެސް ޢަލީ ވިދާޅުވިއެވެ. ވަރަށް ފަހަކާ ޖެހެންދެން ވައްކަން ކުރުމާއި ބޮޑެތި ކުއްކުރުން މަލިކުގައި ނޯވެއެވެ. ޢަލީ ވިދާޅުވާ ގޮތުގައި މަލިކުގެ ތާރީޚުގައިވެސް ޤަތުލުގެ އެންމެ ޙާދިޘާއެއް ނޫނީ މަލުކުގައި ހިނގާފައި ނުވެއެވެ. އެއީ ވެސް ސިކުނޑީގެ މައްސަލައެއް ހުރި މީހަކު، އޭނާގެ އުފަން ދެކުދިން ޤަތުލު ކުރި ޙާދިޘާއެވެ.\nމަސްތުވާތެކެތީގެ ކަންތަކެއްވެސް މަލިކުގައި ނޯވެއެވެ. ނަމަވެސް މިހާރު ކޮންމެވެސް ވަރަކަށް ކެރަލާއިން މިއެއްޗެހި މަލިކަށް އެތެރެ ވަމުންދާ ކަމުގައި، ޢަލީ ވިދާޅުވިއެވެ.\n"މަސްތުވާތަކެތި މިހާރު ވަރަށް މަދުންނަމަވެސް އެތާނގައި އެބައޮތް" ޢަލިމަނިކުފާނު ވިދާޅުވިއެވެ.\nއަންހެނުން މުޅިންވެސް ލަނީ ތަނބިކައްޓާ ހަމައަށް ނުވަތަ އެއަށްވުރެ ތިރިއަށް ނަމަވެސް އޮންނަ ދިގު ލިބާހެވެ. މިބާވަތުގެ ހެދުމަށް މަލިކުމީހުން މިހާރު ކިޔައި އުޅެނީ "މައު ލިބާސް"އެވެ. އެހެނަސް މިލިބާހަށް އިހު ކަޔަނީ ރަތް ލިބާހެވެ. ޢަލީ ވިދާޅުވި ގޮތުގައި، އަންހެނުން އެންމެންވެސް ތިބެނީ ދޮޅި އަޅާފައެވެ.\nމަލިކު ފިރިހެނުން ކުރީގައި ލައި އުޅުނީ ގަމީހާއި މުންޑެވެ. ނަމަވެސް މިހާރު އެންމެން ހެން ލައި އުޅެނީ ފަޓްލޫނާއި ޤަމީހެވެ.\nމަލިކުގެ މީހުން ބެހިފައިވާ ދަރަޖަތައް:\nޢަލީ ވިދާޅުވާ ގޮތުގައި މަލިކުމީހުން ހަތަރު ބަޔަކަށް ބެހިފައިވެއެވެ. އެއީ،\nމީގެ ތެރެއިން އެންމެ މަތީ ފަންތީގެ މީހުންނަކީ، މަނިކުފާނުމެންނެވެ. ދެން ތަކުރުފާނުމެންނެވެ. ދެން ތަކުރުންނެވެ. އެންމެ އާދައިގެ މީހުންނަކީ ރާވެރިންނެވެ.\nމިއެންމެންގެ މެދުގައި، ހެދުން އެޅުމުގައިވެސް ތަފާތުތަކެއް އޮންނަ ކަމުގައި ޢަލިމަނިކުފާނު ވިދާޅުވިއެވެ. މިދަރަޖަތަކަކީ މިހާރު ގެންގުޅޭ ދަރަޖަތަކެއް ނޫންކަމަށާއި، މިއާދަތައް މިހާރު މަޑުމަޑުން ފުހެވެމުން ދާ ކަމުގައި ވެސް އޭނާ ވިދާޅުވިއެވެ.\nމަލިކުގައި 10 އަވަށް އޮވެއެވެ. އެއީ، 1- ފަލައްސޭރި،2– ކުދެހި،3– ފުންހިލޯޅު،4– އަލޫޑި5– ސޭޑިވަލު6– ރަށްމެދު،7– ބޮޑު އަތިރި، 8 – އައުމަގު،9– ބާޑަ( މިނުވަ އަވަށަކީ އިހުއްސުރެ ހުންނަ އަވަށްތަކެވެ. 10 – ކެނޑިޕާޓީ (މިއީ އަލަށް ހެދުނު އަވަށެކެވެ. )\nމަލިކުގެ އާބާދީ އުޅެނީ ދިހަ ހާހުން (10،000) މަތީގައި ކަމުގައި މަޢުލޫމާތު ދެއްވަމުން ޢަލީ ވިދާޅުވިއެވެ. "މަލިކުގެ ދިގުމިނުގައި ހުންނަނީ 11 ކިލޯ މީޓަރެވެ. ފުޅައުމިން އެންމެ ފުޅައު ތާނގަ 700 މީޓަރު ހުންނަނީ" ޢަލީ ވިދާޅުވިއެވެ.\nކެރަލާއަށް މަލިކު މީހުން ކިޔައި އުޅެނީ ދިގު ކަރައެވެ. މަލިކުމީހުން ވެރިމީހާއަށް ކިޔަނީ "ރަށު ވެރިން"\nމަލިކުމީހުންނަށް އެންމެ ބޭނުން ކަންތައްތައް:\nމަލިކުމީހުންނަށް އެންމެ ބޭނުމީ ކޮންކަމެއްތޯ އަޅުގަނޑު އަހާލުމުން، ޢަލީ ވިދާޅުވީ، އެމީހުން އެންމެ ބޭނުމީ ތަޢުލީމު ކަމަށެވެ. މަލިކުމީހުންނަށްނަކަށް ދިވެހި ބަހުގެ ޤަވާޢިދެއް ނޭނގެއެވެ. އަދި ދިވެހި ކިޔަވާދެއްވާ މުދައްރިސުންނަކަށްވެސް ޤަވާޢިދެއް ނޭނގެއެވެ. އެހެންކަމުން، ދިވެހި ކިޔަވާ ދެއްވާ މުދައްރިސުން ރާއްޖެ ފޮނުވައިގެން، ދިވެހިބަހުގެ ޤަވާޢިދު ދަސްކޮށް ދެވޭނެފަދަ ގޮތެއް ވުމަކީ، މަލިމީހުން ވަރަށް ބޮޑަށް ބޭނުން ކަމެކެވެ. ހަމަ އެފަދައިން ދިވެހި ބަހުން ލިޔެވިފައި ހުންނަ ދީނީ ފޮތްތަކާއި އަދަބީ ފޮތްތައް ބޭނުން ކަމުގައި ވެސް އޭނާ ވިދާޅުވިއެވެ. މީގެ ކުރިން "ފަތްތޫރަ" ލިބޭ ކަމަށާއި، ނަމަވެސް މިހާރު އެވެސް ނުލިބޭކަމުގައި ވެއެވެ. ފޮތެއް ވެސް ސިޓީއެއްވެސް ޕާރިސަލެއްވެސް އެމީހުންނަށް ލިބެނީ، ކެރެލާގެ އަމްނު ބަލަހައްޓާ އިދާރާއިން ކަނޑާ ފާސްކުރުމަށް ފަހުގައި ކަމަށް ޢަލީ ވިދާޅުވިއެވެ.\nމިހާތަނަށް މި ލިޔުން ކިޔާފައިވަނީ 27 ފަހަރު


cycle accident gai dhemeehakah aniyaave ekaku hithadhoo hospital ah fonuvaalaifi\nސައިކަލް އެކްސިޑެންޓްގައި ދެ މީހަކަށް އަނިޔާވެ، ...\nބައިނަލްއަގްވާމީ ފުޓްބޯޅަ މުބާރާތެއް އައްޑޫސިޓީ ހިތަދޫގައި ...\nby vomadmin June 18, 2019\nމީދޫގައި ދެ ސައިކަލް ޖެހި ހިނގި އެކްސިޑެންޓްގައި ސައިކަލް ދުއްވަން ތިބި ދެ މީހުންނަށް އަނިޔާވެއްޖެ އެވެ.\nއިއްޔެ ހަވީރު މީދޫ ރެސިޑެންސް ކަންމަތިން ހިނގި މި އެކްސިޑެންޓްގައި އެއް ސައިކަލް ދުއްވަން އިނީ 18 އަހަރުގެ ފިރިހެން ކުއްޖެކެވެ. އަނެއް ސައިކަލް ދުއްވަން އިނީ 60 އަހަރާ ގާތް ކުރާ އުމުރުގެ ފިރިހެނެކެވެ.\nމިއެކްސިޑެންޓް ހިގާފައިވަނީ ފިނިހިޔާމަގުން އިރުން ހުޅަގަށް 18 އަހަރުގެ ފިހެން ކުއްޖާ ބާރު ސްޕީޑްގައި ދުއްވާފައިދިޔަ ސައިކަލް ފެންނާމަގުން ދެކުން އުތުރަށް 60 އަހަރާ ގާތްކުރާ ފިރިހެން މީހާ ދުއްވާފައިދިޔަ ސައިކަލްގައި ޖެހިގެންނެވެ.\nމި އެކްސިޑެންޓްގައި ބޮޑަށް އަނިޔާވެފައިވަނީ 60 އަހަރާ ގާތްކުރާ ފިރިހެން މީހާއަށެވެ. އެމީހާގެ ކޮނޑުކަށިގަނޑުގައި ރެނދެއްލާފައިވާއިރު ބައެއް ތަންތަން މަށައިގެންގޮސް ބޮލަށްވެސް އެކިވަރުގެ ގެއްލުންވަނީ ލިބިފައިވެ .\nއެ ފިރިހެން މީހާއަށް ހުޅުމީދޫ ސިއްހީމަޒުކަޒުން ފަރުވާދިނުމަށްފަހު އިތުރު ފަރުވާ ދިނުމަށްޓަކައި ރޭ ހިތަދޫ ރީޖަނަލް ހޮސްޕިޓަލަށް ފޮނުވާލާފައިވާއިރު މިއެކްސިޑެޓްގައި އަނިޔާ ލިބުނު ފިރިހެންކުއްޖާއަށް ސިއްހީމަރުކަޒުން ފަރުވާދިނުމަށްފަހުވަނީ ދޫކޮށްލާފައެވެ.\nމިއެކްސިޑެންޓްގައި ދެ ސައިކަލަށްވެސް އެކި ވަރުގެ ގެއްލުންތައް ވަނީ ލިބިފަ އެވެ.


ކޯވިޑް-19 : މިވަގުތު ޕޮޒިޓިވްވެފައިވާ މީހުންގެ ޢަދަދު 1000އިން މައްޗަށް ކޯވިޑް-19 : މިވަގުތު ޕޮޒިޓިވްވެފައިވާ މީހުންގެ ޢަދަދު 1000އިން މައްޗަށް\nކޯވިޑް-19 : މިވަގުތު ޕޮޒިޓިވްވެފައިވާ މީހުންގެ ޢަދަދު 1000އިން މައްޗަށް\nރާއްޖެއިން ކޯވިޑް-19އަށް އަލަށް ޕޮޒިޓިވްވި 79މީހުންނާއެކު ރާއްޖޭގައި ކޯވިޑް19ގެ އެކްޓިވް ކޭސްތަކުގެ އަދަދު ނުވަތަ މިވަގުތު ބައްޔަށް ފަރުވާ ހޯދަމުންދާ މީހުންގެ ޢަދަދު ހާހަކުން މައްޗަށް އަރައިފިއެވެ.\nހެލްތް ޕްރްޓެކްޝަން އެޖެންސީ (އެޗްޕީއޭ)ގެ ތަފާސްހިސާބުތައް ދައްކާގޮތުން ވޭތުވެދިޔަ 24 ގަޑިއިރުގެ ތެރޭގައި މާލެއާއި ރިޒޯޓްތަކުން ކޯވިޑް-19އަށް ޕޮޒިޓިވްވި މީހުންގެ ޢަދަދުހުރީ ދާދި އެއްހަމައެއްގައެވެ.\nއަންގާރަދުވަހުގެ އިރުއޮއްސި 06:00އިން ފެށިގެން ބުދަ ދުވަހުގެ އިރުއޮއްސި 06:00އާއި ހަމައަށް ރާއްޖެއިން އަލަށް ކޯވިޑް-19އަށް ޕޮޒިޓިވްވި 79މީހުންނާއެކު ކޯވިޑް19އަށް ރާއްޖެއިން ޕޮޒިޓިވްވި މީހުންގެ ޖުމްލަ ޢަދަދު މިވަނީ 14712އަށް އަރާފައެވެ.\nޕޮޒިޓިވްވި މީހުންގެ ތެރޭގައި ހިމެނެނީ މާލެއިން ޕޮޒިޓިވްވި 36މީހުންނާ، ރިޒޯޓްތަކުން ބައްޔަށް ޕޮޒިޓިވްވި 35މީހުންނާ އަތޮޅުތަކުގެ ރަށްރަށުން ޕޮޒިޓިވްވި6މީހުންނާއި ސަފާރީތަކުން ޕޮޒިޓިވްވި ދެ މީހެކެވެ.\nވޭތުވެދިޔަ 24ގަޑިއިރު ބަލިން ރަނގަޅުވެފައިވަނީ ޖުމުލަ 24މީހުންނެވެ. މި 24މީހުންނާއެކު ބަލިން ރަނގަޅުވި މީހުންގެ ޖުމްލަ އަދަދު މިވަނީ 13639އަށް އަރާފައެވެ.\nމިއަހަރު ފެށުނުއިރު ކޯވިޑް-19ގެ ކޭސްތަކުގެ ޢަދަދު ވަރަށް ބޮޑަށް ދަށްވެފައިވީނަމަވެސް، މިހާރު އަނެއްކާވެސް މިވަނީ ޢަދަދުތައް ވަރަށް ބޮޑަށް މައްޗަށް ޖެހެން ފަށާފައެވެ. އަލަށް ޕޮޒިޓިވްވި މީހުންނާއެކު މިވަގުތު ބައްޔަށް ޕޮޒިޓިވްވެފައިވާ މީހުންގެ ޖުމްލަ އަދަދު މިވަނީ 1017އަށް އަރާފައެވެ. މީގެތެރެއިން 79މީހުންނަށް ފަރުވާދެމުން އަންނަނީ ހޮސްޕިޓަލްގައި އެޑްމިޓްކޮށްގެންނެވެ.\nކޯވިޑް 19އަށް ޓެސްޓްކުރުމަށް ވޭތުވެދިޔަ 24ގަޑިއިރު ނެގި ސާމްޕަލްގެ އަދަދުވެސް ވަރަށް މައްޗެވެ. ޓެސްޓު ކުރުމަށް 3428ސާމްޕަލްވަނީ ނަގާފައެވެ. މިއާއެކު ރާއްޖެއިން ކޯވިޑް-19އަށް ޓެސްޓުކުރުމަށްޓަކައި ނެގި ސާމްޕަލްތަކުގެ ޢަދަދުވަނީ 374217އަށް އަރާފައެވެ.\nރާއްޖޭގައި މި ބަލީގައި ނިޔާވެފައިވަނީ 49މީހުންނެވެ. އެއީ 41 ދިވަހިންނާ 8 ބިދޭސީންނެވެ.


4 Aharah Fahu Al Jazeera Ge Noosveriyaa Mahmoodh Hussain Dhookollaifi - Vaguthu\nކޮވިޑް-19: ހާލަތަށް ބަދަލެއް ނައިސް އަދަދުތައް މައްޗަށް -2ގަޑިއިރު ކުރިން\nJournalist Mahmoud Hussein embraces with his daughter after being released by Egyptian authorities after four years in detention on accusations of publishing false news, in Abou Al Nomros, in Giza, Egypt February 6, 2021. REUTERS/Mohamed Abd El Ghany\nމިސްރުގެ ޖަލެއްގައި ހަތަރު އަހަރަށްވުރެ ގިނަ ދުވަސްވަންދެން ހިފަހައްޓާފައި ބެހެއްޓުމަށްފަހު އަލްޖަޒީރާގެ ނޫސްވެރިޔާ މަހްމޫދް ހުސެއިން ދޫކޮށްލައިފައި އެވެ.\nއޭނާ ދޫކޮށްލާފައި ވަނީ އިއްޔެ އެވެ.\n2016 ވަނަ އަހަރުގެ ޑިސެމްބަރު މަހުގައި މަހްމޫދް ހުސެއިން ހައްޔަރުކޮށްފައި މިސްރުގެ ޖަލެއްފައި ބަހައްޓާފައި ހުރި އިރު އަލް ޖަޒީރާ މީޑިޔާ ނެޓްވޯކް އިން ވަނީ މަހްމޫދް މިނިވަން ވުމުން އޭނާ އަށް މަރުހަބާ ކިޔައި މަހްމޫދު އާއި މެދު ކަންތައް ކުރެވުނު ގޮތަށް އެއްވެސް ނޫސްވެރިޔަކާއި މެދު ކަންތައް ނުކުރުމަށް ގޮވާލައިފަ އެވެ.\nމަހްމޫދުގެ އަންހެން ދަރިފުޅު އަޒްޒަހްރާ ވަނީ އޭނާގެ ބައްޕަ މިނިވަން ވުމުން ޝުކުރު ޢަދާ ކޮށްފަ އެވެ.\nމަހްމޫދުގެ ނުވަ ކުދީން ތިބޭއިރު އޭނާ އަކީ އެތައް އަހަރެއްގެ ތަޖުރިބާ ހުރި ނޫސްވެރިޔެއް ކަމަށް ގިނަ ބަޔަކު ފާހަގަ ކުރެއެވެ. އަމިއްލަ ގޮތުން އެތައް އަހަރެއް ވަންދެން އަލްޖަޒީރާގައި މަހްމޫދު މަސައްކަތް ކޮށްފައިވާއިރު ފުލްޓައިމްކޮށް އަލްޖަޒީރާގައި މަހްމޫދު މަސައްކަތް ކުރަން ފެއްޓީ 2010 ވަނަ އަހަރުގައި އެވެ.\nމަހްމޫދު ފުރަތަމަ މަސައްކަތް ކުރީ މިސްރުގެ ކައިރޯގައި އެވެ. އޭގެ ފަހުން ދޯހާގައި މަސައްކަތް ކުރަން އޭނާ ފެށިއެވެ. 54 އަަހަރުގެ މަހްމޫދު މިސްރުގެ ކައިރޯގައި ހުއްޓާ ހައްޔަރުކޮށްފައި ވަނީ 2016 ވަނަ އަހަރުގެ ޑިސެމްބަރު މަހުގެ 23 ވަނަ ދުވަހުގައި އެވެ.\nޗުއްޓީގައި އާއިލާ އާއި ބައްދަލުކުރުމަށް ދަނިކޮށް މަހްމޫދު ހައްޔަރުކުރި އިރު 15 ގަޑިއިރު ވަންދެން އޭނާ ވަނީ ވަކީލެއް ހާޒިރުނުކޮށް ބަންދުގައި ބަހައްޓައިފަ އެވެ. އަދި ފަހުން ދޫކޮށްލުމަށްފަހު އަނެއްކާ ވަނީ ހައްޔަރުކޮށްފަ އެވެ.\nމިސްރުގެ އިންޓީރިޔާ މިނިސްޓްރީން މަހްމޫދާއި ގުޅޭގޮތުން ދަޢުވާ ކޮށްފައި ވަނީ ދޮގު ހަބަރުތައް ފެތުރުމާއި ޤައުމުގެ އަގުވައްޓާލައި ބޭރުގެ ފަރާތްތަކުން ފަންޑު ހޯދާކަމުގެ ތުހުމަތުތަކެވެ. މި ހުރިހާ ތުހުމަތުތަކަށް މަހްމޫދު އަދި އަލްޖަޒީރާ އިން ވަނީ އިންކާރު ކޮށްފަ އެވެ.\nދޮގު ތުހުމަތުތަކެއް ކޮށް މަހްމޫދު ހައްޔަރު ކުރުމުން އަލްހަޒީރާ އިން ވަނީ މަހްމޫދު ދޫކުރުމަށް ގޮވާލާ ބޮޑު މީޑިޔާ ކެމްޕެއިނެއް ކޮށްފަ އެވެ. ނަމަވެސް މިސްރުގެ ކަމާބެހޭ ފަރާތްތަކުން ވަނީ އެޤައުމުގެ ޤާނޫނު ތަކާއި އަދި އިންޓަނޭޝަނަލް ޤާނޫނުތަކާއި ހިލާފަށް މަހްމޫދުގެ ބަންދުގެ މުއްދަތު އެތައް ފަހަރެއްގެ މަތީން އިތުރުކޮށްފަ އެވެ.\nމިސްރުގެ ޖަލުގައި ހޭދަކުރެއްވި މުއްދަތުގައި މަހްމޫދަށް ވަނީ ނަފްސާނީ ގޮތުންނާއި ޖިސްމާނީ ގޮތުން އެތައް އަނިޔާތަކެއް\nވެފަ އެވެ. އަދި 2017 ވަނަ އަހަރު މަހްމޫދުގެ އަތް ބިނދުމުން ރަނގަޅު ބޭސްފަރުވާ ލިބޭނެ ގޮތުންވެސް އޭނާ ވަނީ މަހުރޫމް ކޮށްފަ އެވެ.\n2018 ވަނަ އަހަރުގެ ޖަނަވަރީ މަހުގައި އ.ދ ގެ ވޯކިން ގްރޫޕް އޮން އާބިޓްރަރީ ޑިޓެންޝަން އިން މަހްމޫދުގެ ހާލަތާއި ބެހޭގޮތުން ބުނީ އޭނާ ހުރީ ވަރަށް އަނިޔާވެރި އިންސާނިއްޔަތުކަމެއް ނެތް އަދި އިންސާނިއްތުކަން ކުޑަ ފަރުވާދޭ ތަނެއްގައި ކަމަށެވެ.\nފެބުރުއަރީ 7, 2021 15:33\nމަހްމޫދު އެއީ ހިތްވަރުގަދަ ނޫސްވެރިއެއް.\nފެބުރުއަރީ 7, 2021 23:45\nމިސްރުންވަނީ ޑިމޮކްރަޓިކް ވެރިޔާވެސް މަރާފާ


Accident Gai Niyaavi Zuvaanaa Ah Laskurumeh Nethi Faruvaa Dhinin- Aasandha - Vaguthu\nއެކްސިޑެންޓުގައި ނިޔާވި ޒުވާނާއަށް ލަސްކުރުމެއް ނެތި ފަރުވާ ދިނިން- އާސަންދަ\nހުޅުމާލޭ ހޮސްޕިޓަލް- ފޮޓޯ: ޕީއެސްއެމް\nރޭ ހުޅުމާލޭގައި ހިނގި ނުރައްކާތެރި އެކްސިޑެންޓުގައި ނިޔާވި ޒުވާނާ، ހުޅުމާލޭ ހޮސްޕިޓަލަށް ގެންދެވުނު ވަގުތުން ފެށިގެން އެއްވެސް ލަސްކުރުމެއް ނެތި ފަރުވާ ދޭން ފެށިކަމަށް، އެހޮސްޕިޓަލް ހިންގާ އާސަންދަ ކުންފުނިން ވިދާޅުވެއްޖެއެވެ.\nއާސަންދަ ކުންފުނިން މިއަދު މީޑިޔާއަށް މައުލޫމާތު ދެމުން ވިދާޅުވެފައިވަނީ އެހޮސްޕިޓަލުން ފަރުވާ ދިނުމުގައި ލަސްކުރިކަމަށް ބުނެ މީސް މީޑިޔާގައި ފެތުރެމުންދާ ވާހަކަތަކަކީ ޙަޤީޤަތާ ޚިލާފު ވާހަކަތަކެއްކަމަށެވެ. އެގޮތުން، މެމޯ ނެހެއްދިގެން ފަރުވާ ނުދީ ލަސްކުރި ވާހަކައަކީ ހަޤީޤަތާ ޚިލާފު ވާހަކައެއްކަމަށްވެސް އެކުންފުނިން ވިދާޅުވިއެވެ.\nއެކުންފުނިން މިއަދު އިތުރަށް ވިދާޅުވެފައިވަނީ ބަލިމީހާގެ ހާލު ސީރިޔަސްކަމުން، ހުޅުމާލޭ ހޮސްޕިޓަލުން އައިޖީއެމްއެޗް އާއި އޭޑީކޭ އަށް ގުޅާ، ވާހަކަ ދައްކާފައިވާކަމަށެވެ. އަދި، އޭޑީކޭގައި ނިއުރޯ ސާޖަނެއް ހުރުމާއެކު ބަލިމީހާގެ ޒާތީ މައުލޫމާތު ނޭނގުނުކަމުގައިވިޔަސް، ބަލިމީހާއާ އޭޑީކޭ ހޮސްޕިޓަލުން ހަވާލުވާގޮތަށް ހަމަޖެއްސިކަމަށެވެ.\nމީގެއިތުރުންވެސް، އާސަންދައިން ވިދާޅުވެފައިވަނީ އެކްސިޑެންޓުވި ސޮބާހުގެ އާއިލާ މެންބަރުން ހޮސްޕިޓަލަށް އައިސް، އޭނާ، ހުޅުމާލޭގައި ހުންނަ ޓްރީޓޮޕް ހޮސްޕިޓަލަށް ގެންދަން އާއިލާއިން އެދުނީ، އޭޑީކޭ އަށް ގެންދަން، ހުޅުމާލޭ ފަޅުތެރޭގައި ސީ އެމްބިއުލާންސް އެއް ތައްޔާރީ ޙާލަތުގައި އޮއްވާކަމަށެވެ. އަދި، ޓްރީޓޮޕަށް ބަލި މީހާ ޓްރާންސްފާ ކުރުމުގައި، ކުރަން ޖެހޭ ބައެއް ކަންކަމަށް ނުވަތަ ކޮމިއުނިކޭޝަނަށް 15-20 މިނެޓު ހޭދަވިކަމަށްވެސް ވިދާޅުވެފައިވެއެވެ.\nއިތުރަށް އެކުންފުނިން ވިދާޅުވެފައިވަނީ ހުޅުމާލޭ ހޮސްޕިޓަލުން ދެވެން އޮތް ހުރިހާ ފަރުވާއެއް އެހޮސްޕިޓަލުން ދީފައިވާނެކަމަށެވެ.\nމިފަދަ ނާޒުކު ކަންކަމުގައި އާއިލާއަކަށް ހިތްދަތިކަން ކުރިމަތިވެފައިވާ ދަނޑިވަޅެއްގައި އާއިލާއާއި އާއްމުންގެ ހިތްތަކުގައި ކަންބޮޑުވުމާއި ނަފްރަތު އުފެދޭގޮތަށް ވާހަކަތައް ނުފެތުރުމަށް އެކުންފުނިންވަނީ އިލްތިމާސް ކުރައްވާފައެވެ.\nމި އެކްސިޑެންޓުގައި ނިޔާވެފައިވަނީ އުމުރުން 24 އަހަރުގެ މުޙައްމަދު ޞަބާހެވެ.\nހުޅުމާލެ ސެންޓްރަލް ޕާކާއި ޖެޓީ މަރާމާތު ކުރުމަށް ފަހު ހުޅުވައިފި\nޖޫން 10, 2018 16:14\nސައިކަލް ދުއްވަން އިނީ ކޮންއިރަކު ލައިސަންސް ނެގި ކުއްޖެއް، މިފަދަ ނުރައްކާތެރި އެކްސިޑެންޓް ހިގުން ވަރައް އާންމުވާނެ މިދުވަސްކޮޅު. ބަޔަކު ކެންޕެއިން ކުރުމައް އަދި ކުއްލި ގޮތަކައް ލާރި ހޯދުމައް ވަނީ ތަނެއް ދޮރެއް ނުބަލާ އެތައްބަޔަކައް ލައިސަންސް ދޫކޮއްފައި...\nޖޫން 10, 2018 16:20\nކަޑައޭ މޭން! މިހާރު އެގަހު ކޭލެއް މިގަހު ކޭލެއް ނޭނގޭ ބްރޯ!\nޖޫން 10, 2018 16:21\nމިއިއާސަންދައާ ހޮސްޕިޓަލުގެ ކަމަކަށް ނުހަދަ ދަރިން ނަށް ކަންކަމަށްސަމާލު ކަން ދޭން ދަސްކޮށްދީބަލަ،.ކެތްތެރިކަން ދަސްކޮށް ދީބަލަ.\nޖޫން 10, 2018 19:10\nރޭގެ އެކްސިޑެންޓުގައި ނިޔާވީ ހިނގާފައި ދިޔަ މީހެއް.\nޖޫން 10, 2018 16:35\nކަލޭމެންނަށް ދޮގާ މަކަރާ އޮޅުވާލުން އޮޅުވާލެވޭނީ އެހެން މީހުން ކާރީގައި. މަގޭދަރި 4އ 16 ރޭ 16 ދުވާ ވަންދެން ގަދަ ހުމެއް ޖެހިގެން ހުޅުމާލެ ހޮސްޕިޓަލްގައި އެޑްމިޓް ކޮށް މިބުނި މުއްދަތުގައި އެތަނުން ހެދެން އޮތްހާ ޓެސްޓެއް ހެދި އެކަމަކު ވާގޮތެއް ބުނެއެއް ނުދެވުން. އެންމެ ފަހުން ކުއްޖާ މަރުވެދާނެ ހެން ހީވީމަ ކުއްޖާގެންދިޔައީ ގަދަކަމުން. ފަހުން ބެލި ބެލުމުން އެނގުނީ ނުބައި އެންޓިބައިއޮޓިކް އާ ނުގުޅޭ ބޭސްތަށް ދީފައި ހުރިކަން. މިހާރުވެސް ލިޔެކިޔުންތަކުން މައްސަލަ ސާބިތު ކުރެވޭވަރަށް ހެކި އެބަހުރި.\nޖޫން 10, 2018 17:04\nތެދެއް ނުހަދާނެ......ސަހާދެއް މިއޮތީ ވާކަމެއް\nޖޫން 10, 2018 17:44\nޥެންޓިލޭޓަރަށް ލުމާއި ބެހޭ ގޮތުން ޑޮކްޓަރުން ދިން ލަފާޔާއި އެއްގޮތަށް އަމަލު ކުރިންތޯ؟ ނުވަތަ ނޫންތޯ؟\nފަރުވާއަކަށް ވާނީ ލޭ ފުހެލަ ފުހެލަ ހުރުންވެސް.އެއް ބެޑުން އަނެއް ބެޑަށް ބަދަލު ކުރުންވެސް.. ފެތުރޭ މެސެޖް އެއީ ހަޤީޤަތް އެންމެ މީހެއް ދެމީހެއް ނޫން އެވާހަކަ އެއްގޮތަކަށް އެ ދަކައްކަނީ. ހުރިހާ ހޮސްޕިޓަލެއްގެވެސް ހާލަތު ފުރަތަމަ އުޅޭނީ ކާކުތޯ ، ކިހާ ފެންފަރެއްގެ މީހެއްތޯ ބަލަން. މެމޯއެއް ނެތިގެން ..\nޖޫން 10, 2018 17:53\nސޮބާހު އަކީ ވަރަށް ރަނގަޅު، ހިތްހެޔޮ، އަދި ކިޔެވުމަށް ވަރަށް މޮޅު ކުއްޖެ.\nމާތް الله ސަބާހު އަށް ހެޔޮ ރަހުމަތް ލައްވާށި.\nޖޫން 10, 2018 19:13\nހާދިސާގެ މިސްރާބު ބަދަލުކޮށްލަނީ.\nޖޫން 10, 2018 19:42\nޢާންމު އުސޫލުން އޮންނީ އެދުމަތި ކުރެވިފައިވާ ޕޭޝަންޓުން މެމޯ ހަދާނީ ޑިސްޗާޖު ކުރާ ވަގުތު ހުރިހާ ޕްރޮސީޖާ އަކަށް އެއްކޮށް. އޯޕީޑީ އިން ނުވަތަ އެޑްމިޓް ނުވެ ހިދުމަތް ހޯދަން އަންނަ މީހުން ހިދުމަތް ހޯދުމުގެ ކުރިން ފުރަތަމަ މެމޯ ހަދަނީ. ވީމާ މިހާލަތުގާ މަށަކަށް ހިޔެއް ނުވޭ އެކްސިޑެންޓް ވެގެން އަންނަ މީހާ މެމޯ ނުހެދި ފަރުވާ ނުލިބި ހުންނަން ޖެހޭކަމެއް. ސަބަބަކީ ޕޭޝަންޓް ހަމަ ގެންނަ ތަނުން އެޑްމިޓް ކުރާނެ. ތަންދޮރު ނުދަނެ ދޮގު ވާހަކަ ނުފަތުރާ.\nޖޫން 10, 2018 20:32\nޢަހަރެން ޓްރީޓޮޕް ގަ ހުއްޓަ އެއް ދުވަހު އެކްސިޑެންޓް ވެގެން ގެނައި ކުއްޖެއްގެ ފެމެލީ މީހަކު ބުނީ ސީޓީ ސްކޭން ހަދަން ވެގެން ހުޅުމާލެ ހޮސްޕޓަލް ގެ އެންބިއުލަންސް އިން ޓްރީޓޮޕް އަށް ގެނައި މަގުމަތީ ގަ ފުރަތަމަ އެންބިއުލަންސް ގަ ހޮސްޕިޓަލް ސްޓާފުން ފެރީއަށް ޑްރޮޕް ކޮއްދޭން ދިޔައީ ޢޭރު ޕޭޝަންޓް ހެޑް އިންޖަރީ ަ ހޭވެސް ނެތް އޭއީ ފެންވަރަކީ ތި ހުޅުމާލެ ހޮސްޕޓަލްގެ\nޖޫން 11, 2018 02:25\nފަރުވާ ދިން ކަމަކަށް ނުވާނެ އަވަސްފަރުވާދޭ ތަނައް އެމްބިއުލާންސްގަ ގެނެސް ވެއްދިޔަސް.އެށްމެ ކުޑަމިނުން އެމްބިއުލާނސް ގަ ބަލިމީހާ ބަލއި މިއަންނަނީ ވެސް އަވަސް ފަރުވާ އަކީ ކޮބައި ކަމެށް ނޭންގޭ ވަރުގެ މީހުން.ތިބުނާ އާސަންދަ ކުންފުނިން ދައްކަބަލަ އެމީހުންގެ އެމްބިއުލާންސް ގަ އަންނަ މީހުނަށް ދެވުނު ތަމްރީނެށް.ދެން އެމަޖެންސީ އަށް މީހާ ވަށްދާފަ ބަލަންވީ މެމޯ ހެއްދޭތޯއެއް ނޫން.ސިޔާސީ ގޮތުން އަންނަ މީހަކަށް ނޫން ވަޒީފާ ދޭންވީ.ގާބިލް ކަން ހުރި މީހުންނަށް.މީ ވަރަށް ވާހަކަ........\nޖޫން 11, 2018 11:00\nއާސަންދައިން ކޮންމެ އެއްޗެއް ބުންޔަސް މަންޒަރު ފެނުނު މީހާ ދޯ ސޯޝަލް މީޑިއާގަ ބުނެފަވެސް އޮތީ މެމޯ ނެތިގެން ވެންޓިލޭޓާއަށް ނުލައޭ އޮތީ.އެ ޕޯސްޓްގެ ކޮމެންޓްތައް ކިޔާލި އިރުވެސް ފެނުނު ހުޅުމާލޭ ހޮސްޕިޓަލުން އަންހެނެއްގެ ތުންފަތް ފެޅިގެން ފެހި ގޮތުގެ ވާހަކައެއް. ފުރާނަޔަށްވުރެ މެމޯ މުހިންމު ވެގެން ނުވާނެ.ކަންވެ ނިމުނީމާ ދެން ތިމަންމެން ފަރުވާދިނީމެކޭ ބުނާނެ ކަމެއް ނެތް ކޮންމެހެން.ނޫސްގަނޑު ބުނާހެން އެއް ބެޑުން އަނެއް ބެޑަށް ބަދަލުކުރިޔަސް ވައްތަރެއްގެ ފަރުވާއެއް އެ ދެވެނީވެސް.އެކަމަކު ބަލިމީހާއަށް އެންމެ ބޭނުން ފަރުވާ ދެވެން ހުރެމެ ނުދެވުނު ނަމަ ފަރުވާ ނުދެވޭ ކަމަށް ހަމަ ވާނީ.\nޖޫން 12, 2018 16:48\nސަންދުކާއު ކޭގަތާ އެއްކަލަ.


Kangana ge Quarantine farubadhamathee gai!\nކަންގަނާގެ ކަރަންޓީނު ފަރުބަދަމަތީގައި\n20 ސެޕްޓެމްބަރ 2020 - 08:38:46\nމުމްބާއީގައި ކުޑަ ދުވަސްކޮޅެއް ހޭދަކުރުމަށް ފަހު ބަތަލާ ކަންގަނާ ރަނައުތު މިވަނީ އޭނާގެ އުފަން އަވަށް މަނާލީއަށް އެނބުރި ގޮސްފަ އެވެ.\nއާއިލާގެ މެމްބަރުންނާއެކު ކަރަންޓީނުގެ މުއްދަތުގައި ކަންގަނާ މިވަގުތު ހުރިިއިރު ކަންގަނާ މިވަނީ އިންސްޓަގްރާމު މެދުވެރިކޮށް ފޮޓޯއެއް ހިއްސާކޮށްފަ އެވެ. ކެޕްޝަނުގައި "ސަން ކިސްޑް އިން ދަ މައުންޓެންސް" ޖަހާފައިވާ މި ފޮޓޯއަކީ ކަރަންޓީނުގެ މުއްދަތުގައި ނަގާފައިވާ ފޮޓޯއެކެވެ.\nފަރުބަދަމަތީގެ ސަރަހައްދެއްގައިވާ މަނާލީއަކީ އިންޑިއާއަށް ޒިޔާރާތްކުރާ ފަތުރުވެރިންގެ މެދުގައި ވެސް ނިކަން މަގްބޫލު މަންޒިލެކެވެ.\nމޭކަޕް ނުކޮށް ކަންގަނާ ނަގާފައިވާ މި ފޮޓޯ، ސަޕޯޓަރުންނަށް ކަމުދިޔައިރު މިހާރު ވެސް 1.2 މިލިއަން ލައިކްސް ލިބިފައިވެ އެވެ.\nފިލްމުތަކުގެ ވާހަކައަށް ވުރެ ބޮޑަށް މިފަހުން ކަންގަނާ ނޫސްތަކުގެ ފަލަ ސުރުހީއަށް އަރަނީ ބޮލީވުޑުގެ ތަރިންގެ މެދުގައި ހިނގަމުންދާ ހިތްހަމަނުޖެހުންތަކަށް ދެމުންދާ ރައްދުތަކާއި ގުޅިގެންނެވެ. އަދި ބޮލީވުޑަށް ފާޑުކިޔާ އޭނާ އާންމުކުރާ ނުވަތަ ދެމުންދާ އިންޓަވިއުތަކުގެ ސަބަބުންނެވެ.\nނެޕޮޓިޒަމްގެ ވާހަކައާއި އަދިވެސް ބޮލީވުޑުގައި ހިނގަމުންދާ ބައެއް ނޭދެވޭ ކަންކަމުގެ ވާހަކަ ކަންގަނާ ދައްކާތީ އޭނާއަށް ބައެއް ތަރިން ވެސް އަންނަނީ ރައްދުދެމުންނެވެ.\nއެކަމަކު މިފަހުން ކަންގަނާ ކުރި ޓްވީޓެއްގައި އޭނާ ވަނީ އެއްވެސް ކޯޅުމެއް އޭނާ ފަށާފައި ނުވާ ކަމަށާއި އެކަމަކު ހުރިހާ ކޯޅުންތަކެއް ވެސް ނިންމަން ޖެހެނީ އޭނާއަށް ކަމަށް ބުނެފަ އެވެ. ކޮންމެއަކަސް ކުއީން އިން ވިދާލި ކަންގަނާގެ ކެރުންތެރިކަމަށް ގިނަ ބަޔަކު ތައުރީފް ކުރެ އެވެ.\nއަޒޫއަށް ސައީދުގެ އެންމެ ކިޔުޓު ސިފައަކީ މިއީ


ކްރިމްސަން ހުރިހާ ޕްރޮޑަކްޓެއް އައްޑޫ އެލްފިން ސްޓޯރުން – Dhen.mv\nކްރިމްސަން ހުރިހާ ޕްރޮޑަކްޓެއް އައްޑޫ އެލްފިން ސްޓޯރުން\nޢާއިޝަތު ނުޒުހާ November 2, 2020 - 11:19 am\nމަދު ދުވަސްކޮޅެއްގެ ތެރޭގައި ގިނަ ދިވެހިންގެ ތެރޭގައި މަޤްބޫލު ކަމެއް ހޯދާފައިވާ ކޮސްމެޓިކް ވިއްކަމުން އަންނަ ދަ ކްރިމްސަންސް ސްޓޯރުގެ ހުރިހާ ޕްރޮޑަކްޓެއް އައްޑޫގައި ހުންނަ އައްޑޫސިޓީ، ހިތަދޫ ގައި ހުންނަ "އެލްފިން" ކޮސްމެޓިކްސް އިން ވިއްކަން ފަށައިފިއެވެ.\n"އެލްފިން" ކޮސްމެޓިކްސް އަކީ ރީތިވުމަށް ބޭނުންވާ ހުރިހާ ސާމާނެއް ހެޔޮއަގުގައި ލިބެން ހުންނަ ފިހާރައެކެވެ. އެލްފިން ގެ ޚާއްސަ ކަމަކީ، އެފިހާރައިން ވިއްކަނީ ކޮލިޓީ ރަނގަޅު ރީތިވާ ސާމާނު ކަމަށް ވުމެވެ.\nމި ފިހާރަ ހުންނަނީ އައްޑުސިޓީ ހިތަދޫ، އެޅަދީދީ މަގުގައެވެ.\nކްރިމްސަން އިން ވިއްކާ އެންމެ މަޤްބޫލު ޕްރޮޑަކްޓަކީ ފައި ފަޅައިގެން ގޮސްފައިވާ ބޭފުޅުންނަށް ޚާއްސަކޮށްގެން ވިއްކަމުން އަންނަ ފުޓް ކްރީމެވެ. ފުޓް ކުރީމްގެ އިތުރުން ކްރިމްސަން އިން ވިއްކާ އެހެނިހެން އައިޓަމްތަކުގެ ތެރޭގައި ބުރުގާ އަޅުއްވާ ބޭފުޅުންގެ ތެރެއިން އިސްތަށިގަނޑަށް އެކި މައްސަލަ ދިމާވާ ބޭފުޅުންނަށް ޚާއްޞަ އިންދުލޭކާ އޮއިލް އާއި ، ނުރަވުމުން ދުރުކޮށްދޭ އޯގަން އޮއިލްގެ އިތުރުން އިސްތަށި ފަޅުވާ އެސް3ޑީ ހެއަރ ޓޮނިކް ، ސްޓްރެޗް މާކް ކުރީމް ހިމެނެއެވެ. އަދި އޮށާޅަ ފިލުވައިދޭ ފޯއެވާ ކުރީމާއި ލޮލުކައިރި ކަޅުވުމުން ދުރުކޮށްދޭ އައިޖެލް އަކީ ވެސް މަގުބޫލު ޕްރޮޑަކްޓްތަކެވެ.\nކްރިމްސަންގެ ޕްރޮޑަކްޓްތައް ބައްލަވައިގަތުމަށާއި މައުލޫމާތު ސާފު ކުރެއްވުމަށް 9477001 ނަމްބަރު ފޯނާއި ގުޅުއްވުމަށް ނުވަތަ އެ ފަރާތުގެ ފޭސްބުކް ޕޭޖް މެދުވެރިކޮށް މެދުވެރިކޮށް މުއާމަލާތް ކުރެއްވުމަށް ކްރިމްސަން އިން ވަނީ އެދިފައެވެ. އެ ފަރާތުގެ ހުރިހާ ޕްރޮޑަކްޓްތަކެއް ވެސް މާލެއާއި ހުޅުމާލެއަށް ޑެލިވަރީ ކޮށްދެއެވެ.\nއަވި އައިނު ގަންނަން ކްރިމްސަން ހަމަ އެއްވަނަ!\nއަވިން ހަންގަނޑު ސަލާމަތްކޮށްދީ، ހަންގަނޑު ކުލަ އަލިކޮށްދޭ، ރާއްޖޭގެ ތިމާވެއްޓާ ގުޅޭ ގޯލްޑެން ފެއަރނެސް ކްރީމް މިހާރު ރާއްޖެއިން


Bodu molhakaa eku Spain dhevana burah\nބޮޑު މޮޅަކާއި އެކު ސްޕެއިން ދެވަނަ ބުރަށް\nސްޕޭނުން މިރޭ ލަނޑެއް ޖެހުމަށް ފަހު އުފާ ފާޅު ކުރަނީ -- ފޮޓޯ: ވޯލްޑް އިން 24 އިންގްލިޝް\nލަނޑު ގޯންޏަކަށް ވާހަކަހަލަ، ބޮޑު މޮޅަކާއެކު ޔޫރޯ 2020 ގެ ދެވަނަ ބުރަށް ސްޕެއިން ދަތުރު ކޮށްފި އެވެ.\nސްޕެއިންގެ އެސްޓާޑިއޯ ޑި ލަކާޓްޖާ ސްޓޭޑިއަމްގައި މިރޭ ސްލްވާކިއާ އާއި ބައްދަލު ކުރި މެޗު ސްޕެއިނުން ކާމިޔާބު ކުރީ 5-0 ގެ ބޮޑު ތަފާތަކުންނެވެ. އެ ނަތީޖާއާއެކު ޔޫރޯ 2020 ގައި އެއް ޓީމަކުން މިހާތަނަށް މެޗެއްގައި އެންމެ ގިނަ ލަނޑު ޖަހާފައި ވަނީ ސްޕޭނެވެ. މި ގޯލު ތަކުގެ އިތުރުން ވެސް ލަނޑު ޖަހާނެ ގިނަ ފުރުސަތު ތަކެއް މިރޭ ސްޕެއިނަށް ލިބުނެވެ.\nމުޅި މެޗު ކޮންޓްރޯލް ކޮށްގެން މޮޅަށް ކުޅުނީ ސްޕެއިން ޓީމުންނެވެ. ފުރަތަމަ ހާފުގައި ލިބުނު ގިނަ ފުރުސަތުތައް ބޭކާރުވި ނަމަވެސް އެ ހާފު ނިމެނިކޮށް ސްޕެއިން އަށް ލީޑު ލިބުނީ ސްލޮވާކިއާ ކީޕަރު އަތުން ބައިކޮޅަށް ވަތން ލަނޑުންނެވެ. މިއާއެކު ސްލޮވާކިއާގެ ގޯލު ފޫއަޅައި، ގިނަ ގޯލުތައް ވަންނަން ފެށި އެވެ. ފުރަތަމަ ހާފު ނިމެނިކޮށް ސްޕެއިނަށް ލީޑު ފުޅާ ކޮށްދިނީ މިފަހުން ސްޕެއިނަށް ރަށްވެހިކަން ބަދަލު ކުރި ލަޕޯޓް އެވެ. މިއީ އޭނާ ސްޕެއިން އަށް ޖަހައިދިން ފުރަތަމަ ލަނޑެވެ.\nދެވަނަ ހާފުގައި ވެސް ވަރުގަދަ ކުޅުމެއް ދައްކާފައި ވަނީ ސްޕެއިން އިންނެވެ. ދެވަނަ ހާފު ފެށި މާ ގިނައިރެއް ނުވެ ސްޕެއިނަށް ލީޑު ފުޅާ ކޮށްދިނީ ސަރާވިއާ އެވެ. އޭނާގެ ގޯލަކީ އަލްބާ ނަގައިދިން ހުރަހެއް ޕެނަލްޓީ އޭރިއާ ތެރޭގައި ހުރެފައި ގޮލަށް ފޮނުވާލައިގެން ކާމިޔާބު ކުރި ގޯލެކެވެ. އަދި ސްޕެއިންގެ ހަތަރުވަނަ ލަނޑު ފެރާން ޓޯރޭސް ކާމިޔާބު ކޮށްދިނީ މޮރާޓާގެ ބަދަލުގައި ކުޅެން އަރައި މިނެޓެއް ނުވަނީސް ޖެހި ލަނޑެކެވެ. އޭނާ މި ގޯލު ޖަހާފައި ވަނީ ސަރާވިއާ ދިން ޕާހަކުންނެވެ. ސްޕެއިންގެ ފަސް ވަނަ ލަނޑަކީ ވެސް ސްލޮވާކިއާ ކީޕަރު އަތުން ބައިކޮޅަށް ވަތން ލަނޑެކެވެ.\nމި ނަތީޖާ އާއެކު ސްޕެއިން މުބާރާތުގެ ދެވަނަ ބުރަށް ދަތުރު ކުރީ ގްރޫޕްގެ ދެ ވަނައިގައި ފަސް ޕޮއިންޓާއެކު އެވެ. މިރޭ ކުޅުނު މެޗުން މޮޅުވެ އެއް ވަނައިގައި ހަތް ޕޮއިންޓާއެކު ސްވިޑެން ވަނީ ދެވަނަ ބުރު ކަށަވަރު ކޮށްފަ އެވެ. މިރޭގެ މެޗުންވީ ބޮޑު ބައްޔާއެކު ސްލޮވާކިއާ އޮތީ ތިން ޕޮއިންޓާއިއެކު ތިން ވަނައިގަ އެވެ. ބައިކޮޅަށް ގިނަ ގޯލު ވަނުމުގެ ސަބަބުން ތިން ވަނައިގެ ގަދަ ހަތަރެއްގައި ހިމެނިގެން ދެވަނަ ބުރަށް ދިއުމުގެ ފުރުސަތު ސްލޮވާކިއާ އަށް ވަނީ ގެއްލިފަ އެވެ. ޕޮލެންޑް މުބާރާތް ނިންމާލީ އެއް ޕޮއިންޓާއި އެކު ގްރޫޕްގެ ފުލުގަ އެވެ.\nސްވިޑެން ސްޕެއިން ޔުއެއާފާ ޔޫރޯ 2020


Irag ge anheneh ehfaharakaa7kudhin vihaifi\nއިރާގު އަންހެނަކު އެއްފަހަރަކާ7ކުދިން ވިހައިފި\nދަރިންނަކީ ﷲ ގެ ކުޅަދުންވަންތަކަމުގެ ފުރިހަމަ ނަމޫނާއެކެވެ. ބައެއް މީހުންނަށް ފިރިހެން ކުދިން ލިބޭއިރު އަނެއްބައި މީހުންނަށް ލިބެނީ ހުސް އަންހެން ކުދިންނެވެ. ބައެއް މީހުންނަށް ދެޖިންސުން ކުދިން ލިބޭއިރު އަނެއްބައި މީހުންނަކީ މި އުފަލުން ކޮންމެވެސް ސަބަބަކާހުރެ މަހްރޫމް ވެފައިވާ މީހުން ނެވެ. އަދި ބައެއް މީހުންނަށް އެއްފަހަރަކާ ދެތިންކުދިން އަދި އެއަށްވުރެ ގިނައިން ވެސް ކުދިން ލިބިފަ އެބަ ހުއްޓެވެ. ދާދި ފަހުން އިރާގުގެ އަންހެނަކަށް މިވަނީ އެއްފަހަރަކާ7ކުދިން ވިހާފައެވެ.\nހަމަކަށަވަރުން ﷲ އީ ހުރިހާ ކަމަކަށް ކުޅަދުންވަންތަ އަދި ހުރިހާކަމެއް އެންމެ މޮޅަށް ދެނެވޮޑިގެންވާ ފަރާތެވެ. އެގައުމުގެ ހެލްތު ޑިޕާޓްމަންޓުން ބުނީ އިރާގަށް ނިސްބަތްވާ މި އަންހެން މީހާ ވިހި ހަތް ކުދިންނަކީ އެ ގައުމުގައި މިވަރަށް ގިނަ ކުދިން އެއްފަހަރަކާ ވިހި ފުރަތަމަ ފަހަރު ކަމަށެވެ.\n25 އަހަރުގެ މި އަންހެން މީހާ ވިހީ6އަންހެންކުދިންނާއި 1 ފިރިހެން ކުދިންނެވެ. އެއަވަށުގެ މީޑިޔާއިން ވަނީ އެ ކުދިންގެ ފޮޓޯތައް އާންނުކޮށްފައެވެ. ހޮސްޕިޓަލުން ބުނީ އަންހެން މީހާ ވިހީ ކަމަށާއި އެކަމުގައި އެއްވެސް އުނދަގުލެއް ފާހަނގަ ނުކުރެވޭ ކަމަށެވެ. އަދި ވިހެއުމަށް ފަހުގައިވެސް ކުދިންނާއި މަންމަގެ ހާލު ރަނގަޅުކަމަށް ހޮސްޕިޓަލުން ބުނެއެވެ.\nނަމަވެސް ދުވަސްނުފުރާ ކުދިން ވިހެއުމުގެ ސަބަބުން ކުދިންގެ ބައެއް ގުނަވަންތައް ހުރީ ރަނގަޅަށް ނުއުފެދޭ ކަމަށް ޑޮކްޓަރުން ބުނެއެވެ. އޭގެ ސަބަބުން ހަތް ކުދިންގެ ތެރެއިން ހަ ކުދިން މަރާ ހަނގުރާމަ ކޮށް ދުނިޔެ ދޫކޮށްފައިވާކަމަށް އެކުދިންގެ ބައްޕަ ސޯޝަލް މީޑިއާގައި ކުދިން ގެ ފޮޓޯއާއި އެއްކޮށް ކުރި ޕޯސްޓެއްގައި ބުނެފައި ވެއެވެ.


Laamarukazee nizaamu ufankuree PPM In: Adhurey\nލާމަރުކަޒީ ނިޒާމު އުފަންކުރީ ޕީޕީއެމުން: އަދުރޭ\nޕްރޮގްރެސިވް ކޯލިޝަންގެ އިސް ބޭފުޅުންނާ އެކު އަބްދުއްރަހީމް ނޫސްވެރިންނާ ބައްދަލުކުރައްވަނީ -- ފޮޓޯ: އަވަސް\nލާމަރުކަޒީ ނިޒާމަކީ ޕީޕީއެމްގެ ފިކުރުގެ ތެރެއިން އުފަންކުރި ފިކުރެއް ކަމަށް އިދިކޮޅު ޕްރޮގްރެސިވް ކޮންގްރެސް ކޯލިޝަނުން ބުނެފި އެވެ.\nނޫސްވެރިންނަށް މިއަދު މައުލޫމާތު ދެއްވަމުން ޕްރޮގްރޮސިވް ކޯލިޝަންގެ ވަގުތީ ލީޑަރު އަބްދުއްރަހީމް އަބްދުﷲ ވިދާޅުވީ ލާމަރުކަޒީ ނިޒާމަށް ގައުމު ހިންގަން ފެށީ ކުރީގެ ރައީސް އިބްރާހީމް ނަސީރު ވެރިކަމުގައި ކަމަށެވެ. އެގޮތުން އެ ދުވަސްވަރު އަތޮޅުތައް ހިންގަން މުޅި އަތޮޅުގައި ވޯޓުލައިގެން އެންމެ ގިނަ ވޯޓު ހޯދާ ބޭފުޅަކު އަތޮޅުވެރިޔަކަށް އައްޔަންކުރަމުން ގެންގޮސްފައިވާ ކަމަށެވެ. އަދި އޭގެފަހުން އެންމެ ގިނަ ވޯޓު ލިބޭ ބޭފުޅުން ހިމަނައިގެން އަތޮޅު ކޮމިޓީތައް އޭރު އެކުލަވަމުން ގެންދެވި ކަމަށެވެ.\nކުރީގެ ރައީސް މައުމޫން އަބްދުލްގައްޔޫމުގެ ވެރިކަމުގައި 1992 ވަނަ އަހަރުން ފެށިގެން ވަރަށް ގިނައިން ލާމަރުކަޒީ ނިޒާމުގެ ވާހަކަ އެ ދުވަސްވަރު އޭރުގެ ސަރުކާރުގެ އިސް ބޭފުޅުން ދައްކަވާފައިވާ ކަމަށްވެސް އަބްދުއްރަހީމް ވަނީ މައުލޫމޫމާތު ދީފަ އެވެ.\nމިހާރުގެ ގާނޫނުއާސީއަށް ލާމަރުކާޒީ ބާބެއް އިތުރުކުރިއިރު ވެރިކަމުގައި އޮތީ ރައީސް މައުމޫންގެ ސަރުކާރު ކަމަށް އަބްދުއްރަހީމް ވިދާޅުވި އެވެ. އަދި އޭރު ހާއްސަ މަޖިލީހުގައި އޮތީ ރައީސް މައުމޫނަށް ތާއީދުކުރައްވާ ބޭފުޅުންގެ އަގުލަބިއްޔަތު ކަމަށެވެ. ލާމަރުކަޒީ ބާބު ގާނޫނުއަސާސީގައި ހިމަނަން އެކަމާ ގުޅޭ ބިލް މަޖިލީހަށް ފޮނުއްވީ ކުރީގެ އެޓޯލްސް މިނިސްޓަރު އަދި ފަހުން ނައިބްރައީސް މުހައްމަދު ވަހީދުއްދީން ކަމަށްވެސް ވިދާޅުވި އެވެ. އަދި ލާމަރުކަޒީ ގާނޫނު ފާސްކުރީ އެބޭފުޅުން ތިއްބަވައިގެން 17 ވަނަ ރައްޔިތުންގެ މަޖިލީހުން ކަމުގައި ވިދާޅުވި އެވެ.\nއަބްދުއްރަހީމް ވިދާޅުވީ އެމްޑީޕީ އެންމެ ފުރަތަމަ 2008 ގައި ވެރިކަމަށް އައިސް ލާމަރުކަޒު ކުރުމުގެ ބަދަލަލުގައި ކުރިހާވެސް ހަމަކީ މަރުކަޒު ކުރި ކަމަށެވެ. އެގޮތުން ގާނޫނުއަސާސީއާ ހިލާފަށް އޭރުގެ ރައީސުލްޖުމްހޫރިއްޔާ އަދި މިހާރުގެ މަޖިލީހުގެ ރައީސް ނަޝީދު، ކައުންސިލަރުންތަކެއް އައްޔަންކުރެއްވި ކަމަށް ވިދާޅުވި އެވެ. އޭގެފަހުގައި ރާއްޖެ ޕްރޮވިންސް ތަކަކަށް ބަހާލައިގެން އެއިން ކޮންމެ ތަނަކަށް ސްޓޭޓް މިނިސްޓަރަކާއި މުވައްޒަފުން ލައިގެން ހުރިހާ ބާރުތަކެއް އެ އޮފީސް ތަކަށް ގެންދިޔައީ ވެސް އެމްޑީޕީން ކަމަށް ވިދާޅުވި އެވެ. އަދި ރަށްރަށުގެ ރަށް ކުރިއަރުވާ ކޮމިޓީތަކުން މަސައްކަތް ކޮށްގެން ހޯދާފައި ހުރި އެތައް މިލިއަން ރުފިޔާއެއް ދައުލަތުގެ ބެލުމުގެ ދަށަށް ގެންދިޔައީ ވެސް އެމްޑީޕީން ކަމުގައިވެސް ވިދާޅުވި އެވެ.\n"އެހެންވީމާ މިއީ އެއްގޮތަކަށް ވެސް އެމްޑީޕީން ހަދައިގެން އުޅޭ ހާއްޔެއް ނޫން. އެއީ ހަމަ ކްރެޑިޓް ނަންގަންވެގެން ދައްކަވާ ވާހަކައެއް. އެމްޑީޕީއަށް އެއްވެސް ހާލެއްގައި ތިމަންނަމެންގެ އެއްޗެކޭ ލާމަރުކަޒީ އަކީ ބުނެވޭނެ ޖާގައެއް ނެތް. މިދެންނެވީ ހެކިތައް،" އެމްޑީޕީ އަށް ފާޑު ވިދާޅުވަމުން އަބްދުއްރަހީމް ވިދާޅުވި އެވެ.\nލާމަރުކަޒީ ނިޒާމަކީ އެމްޑީޕީން ރާއްޖެއަށް ތައާރަފް ކުރި ނިޒާމެއް ކަމަށް ބުނެ އެޕާޓީން ގެންދަނީ ވަކާލާތު ކުރަމުންނެވެ. އަދި މިނިޒާމު ދަންނަ އެހެން ބައެއް ރާއްޖޭގައި ނެތް ކަމަށްވެސް އެމްޑީޕީން ގެންދަނީ ބުނަމުންނެވެ.\nޕީޕީއެމް އަބްދުއްރަހީމް އަބްދުﷲ އެލްޖީއޭ + ލާމަރުކަޒު ކުރުން\nދައުވާއިން އަދުރޭ ސަލާމަތްވެއްޖެ\n"ރައްޔިތުން ރައީސް ޔާމީންގެ ހިދުމަތް ބަލައިގެންފި"


Deepika'aai Ranveer adhi Alia'aai Ranbir ekugai Raajje annanee?\nލުއި ޚަބަރު - ކޮފީ ވިތު ކަރަން\nދީޕިކާ އާއި ރަންވީރު އަދި އާލިއާ އާއި ރަންބީރު އެކުގައި ރާއްޖެ އަންނަނީ؟\nމި ދަތުރު ރާވާފައި ވަނީ އާދިއްތަ ދުވަހު އެއާ ކުރި 'ކޮފީ ވިތު ކަރަން'ގެ ހަ ވަނަ ސީޒަންގެ ފުރަތަމަ އެޕިސޯޑުގެ ތެރެއިންނެވެ.\nކ. މާލެ 24 އޮކްޓޯބަރ 2018 | ބުދަ 21:30 2,483\nއާލިއާ ބަޓް، ކަރަން ޖޯހަރު އަދި ދީޕިކާ ޕަޑުކޯން - ކޮފީ ވިތު ކަރަން\nއިންޑިއާގެ ފިލްމީ ތަރިން އަދި ކުރީގެ ލޯބިވެރިން، ދީޕިކާ ޕަޑުކޯން އާއި ރަންބީރް ކަޕޫރު، އެމީހުންގެ މިހާރުގެ ލޯބިވެރިން ރަންވީރު ސިންގް އާއި އާލިއާ ބަޓްއާއެކު ރާއްޖެ އަންނަން ނިންމައިފިއެވެ.\nމި އެޕިސޯޑުން ފެނިގެން ދިޔައީ ދީޕިކާ އާއި އާލިއާ އެވެ. ރަންބީރް އާއި އާލިއާ މިހާރު ރަށްޓެހިވެގެން އުޅޭއިރު، ދީޕިކާ އާއި ރަންބީރް އަކީ ކުރީގެ ދެ ލޯބިވެރިންނެވެ. 2008 ވަނަ އަހަރު މި ދެ މީހުން ރަށްޓެހިވެފައިވާ އިރު، ރުޅިވެފައި ވަނީ އޭގެ އަހަރެއްހާ ދުވަސް ފަހުންނެވެ.\nދީޕިކާ، 32، އާއި އާލިއާ 25، އަކީ ގާތް އެކުވެރިންގޮތަށް ފެނިގެންދާއިރު، ޝޯވގެ ހޯސްޓް ކަރަން ޖޯހަރު ވަނީ ދެ ޖޯޑުގެ ގުޅުމާ މެދު ގިނަ ސުވާލުތަކެއް ކޮށްފައެވެ. އޭގެ ތެރޭގައި، ދެ ޖޯޑް އެކުގައި ޗުއްޓީ ހޭދަކޮށްލާތަން ފެނިދާނެތޯ އޭނާ އަހާފައިވެއެވެ.\nއެއީ އެކަށީގެންވާ ކަމެއްކަމަށް ދެ މީހުން ވެސް ބުނެފައި ވާއިރު، ކަރަން ބުނީ އެ ދަތުރު ރާވާނީ އޭނާ ކަމަށާއި، އެ ހަތަރު މީހުން ދާނީ ރާއްޖެ އަށް ކަމަށާއި އެކުގައި އޭނާ އާއި ދަރިން ވެސް ދާނެކަމަށެވެ.\nއޭގެ ޖަވާބުގައި އާލިއާ ބުނެފައި ވަނީ "ޝޮޕިންގ ފަދަ ކަންތައް ކުރެވޭ ކަހަލަ ސިޓީއަކަށް ދާން" ރޭވުމަށެވެ. ނަމަވެސް ދީޕިކާ ބުނީ، ރާއްޖެ އަށް ޗުއްޓީ އަށް ދާން އޭނާ ތައްޔާރުކަމަށެވެ.\nއަދި ދެ މީހުންވެސް އެ ވާހަކަ ނިންމާލީ ދަތުރަށް "ބިކިނީ ބޮޑީ" ތައްޔާރު ކުރާނެކަމަށް ބުނުމަށްފަހުއެވެ.\nމި ދެ ޖޯޑާއި ކަރަންއާއި ދަރިން ޗުއްޓީއަށް އެކުގައި ރާއްޖެ އަންނަން ރާވާނީ އަންނަ އަހަރަށްކަމަށް ކަރަން ބުނެފައިވެއެވެ. ސަބަބަކީ މި އަހަރު ބާކީ އޮތް ދެ މަހަކީ ދީޕިކާއާއި ރަންވީރްއަށް މުހިއްމު ދުވަސްތަކަކަށް ވާތީކަމަށެވެ.\nއެ އެޕިސޯޑް ރިކޯޑް ކުރި އިރު މިކަންތައް އިއުލާންކޮށްފައި ނުވި ނަމަވެސް، މިހާރު މި ދެމީހުންވަނީ އަންނަ މަހުގެ 14 އަދި 15ގައި ކައިވެނި ކުރަން ނިންމާފައިކަން ސޯޝަލް މީޑިއާ މެދުވެރިކޮށް އިއުލާންކޮށްފައެވެ.


India ge varugadha2club aa eku TC Kamal cup ah\nއިންޑިއާގެ ފުޓްބޯޅައިގެ އެންމެ ވާދަވެރި ސިޓީ ކަލްކާތާގެ ދެ ކުލަބު ކަމަށްވާ، މޯހަންބަގާން އާއި ކަލްކަތާ މުހައްމަދާން އެފްސީ އާއެކު، ރާއްޖޭގެ ޗެމްޕިއަން ޓީސީ ސްޕޯޓްސް ކުލަބު ބަންގުލަދޭޝްގެ ޝައިހް ކަމާލް އިންޓަނޭޝަނަލް ކުލަބު މުބާރާތުގައި ވާދަ ކުރަން ތައްޔާރުވެއްޖެ އެވެ.\nކޮންމެ ދެ އަހަރުން އެއް އަހަރު ބާއްވާ، ކަމާލް ކަޕުގެ އެންމެ ފަހުގެ ޗެމްޕިއަނަކީވެސް ޓީސީ އެވެ. އަށް ޓީމު ދެ ގުރޫޕަކަށް ބަހާލައިގެން ކުރިއަށް ގެންދާ މުބާރާތުގައި ކަލްކަތާގެ މޯހަންބަގާން އާއި މުހައްމަދާން އެފްސީ ބައިވެރިވާނެ ކަމުގެ ކޮންފޮމޭޝަން ދީފައިވާ ކަމަށް ބަންގްލަދޭޝް މީޑިއާއިން ބުނެ އެވެ.\nޓީސީން ވަނީ މުބާރާތުގައި ބައިވެރިވާނެ ކަމަށް މިދިޔަ ހަފުތާގައި އަންގާފަ އެވެ. ބަންގްލަދޭޝްގެ ޗިޓޮގޮންގްގައި ބާއްވާ މުބާރާތުގައި، ބަންގުލަދޭޝް ތިން ކުލަބު މުބާރާތުގައި ބައިވެރިވާނެ އެވެ. އެއީ މުބާރާތް ބާއްވާ ސިޓީއަށް ނިސްބަތްވާ، ޗިޓޮގޮންގް އަބަހާނީ އާއި، ބަންގްލަދޭޝްގެ އެންމެ ފަހުގެ ޗެމްޕިއަން ބޮޝުންދަރާ ކިންގްސްގެ އިތުރުން، ބަންގްލަދޭޝް ލީގް ޗެމްޕިއަންކަން ހަ ފަހަރު ހޯދާފައިވާ ޑާކާ އަބަހާނީ އެވެ.\nކަލްކަތާއަށް ނިސްބަތްވާ، އީސްޓް ބެންގާލްވެސް މުބާރާތުގައި ވާދަ ކުރާނެ ކަމަށް އަނގަބަހުން ބުނެފައިވާ ކަމަށް މުބާރާތް އިންތިޒާމު ކުރާ ފަރާތުން ބުނެ އެވެ. އަދި މިގެ އިތުރުން ތައިލެންޑްގެ ބެންކޮކް ޔުނައިޓަޑަށްވެސް މުބާރާތުގެ ދައުވަތު ފޮނުވާފައި ވާ ކަމަށް މުބާރާތް އިންތިޒާމު ކުރުމުގައި އިސްކޮށް އުޅުއްވާ އޮފިޝަލަކު ވިދާޅުވި އެވެ.\nމުބާރާތް ބޭއްވުމަށް ހަމަޖެހިފައި ވަނީ އޮކްޓޯބަރު މަހުގެ 18 އިން 30 އަށެވެ. މުބާރާތުގެ އެންމެ ފަހުގެ ޗެމްޕިއަންކަން ޓީސީން ހޯދީ ދެކުނު ކޮރެއާގެ ތިން ވަނަ ޑިވިޝަންގެ ކުލަބު ޕޮޗެއޮން އެފްސީ ބަލި ކުރުމަށް ފަހު އެވެ.


SunOnline: Vakeelun edhenee hukum thanfeezukurun faskoh, kafaalathuthe dhashun Raees Yameen dhookollumah\ndate_range ހުކުރު 22 އޮކްޓޯބަރ 2021\nވަކީލުން އެދެނީ ހުކުމް ތަންފީޒުކުރުން ފަސްކޮށް، ކަފާލާތުގެ ދަށުން ރައީސް ޔާމީން ދޫކޮށްލުމަށް\nއައިޝަތު ނުޒުހާ 12 Sep 2021, 12:50\nއޯގަސްޓް 2، 2021: ރައީސް ޔާމީން މިހާރު ހުންނެވީ ގޭބަންދުގައި- ސަން ފޮޓޯ/އިބްރާހިމް އިފާޒް\nމަނީ ލޯންޑްރިންގެ ކުށް ސާބިތުވެ، ފަސް އަހަރުގެ ޖަލު ހުކުމެއް ތަންފީޒުކުރަމުން އަންނަ ކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ޖަލު ހުކުމް ތަންފީޒުކުރުން ފަސްކޮށް، ކަފާލާތުގެ ދަށުން ދޫކޮށްލުމަށް އެމަނިކުފާނުގެ ވަކީލުން ސުޕްރީމު ކޯޓަށް ހުށަހަޅައިފިއެވެ.\nސުޕްރީމު ކޯޓުގައި މިއަދު ކުރިއަށް ގެންދިޔަ އިސްތިއުނާފުގެ އަޑުއެހެން ފައްޓަވަމުން، އިސް ފަނޑިޔާރު މަހާޒް އަލީ ޒާހިރު ވަނީ ރައީސް ޔާމީންގެ ފަރާތުން ދެ ހުށަހެޅުމެއް ހުށަހަޅުއްވާފައިވާ ކަމަށް ވިދާޅުވިއެވެ. އެގޮތުން ރައީސް ޔާމީން ކަފާލާތުގެ ދަށުން ދޫކޮށްލުމަށާއި ކުރިމިނަލް ކޯޓުން ކޮށްފައިވާ ހުކުމް ތަންފީޒުކޮށްދިނުން ފަސް ކުރުމަށް ހުށަހަޅާފައިވާ ކަން އިސް ފަނޑިޔާރު ވިދާޅުވިއެވެ.\nހުށަހެޅުމާ ގުޅޭ ގޮތުން، މިއަދު ފެށި އަޑުއެހުމުގެ ލިޔެ ކިޔުންތައް ދައުލަތުގެ ފަރާތުން ލިބިފައި ވަނީ އިއްޔެ ކަން ފާހަގަކުރައްވާ، ރައީސް ޔާމީންގެ ގާނޫނީ ޓީމްގެ އިސް ވަކީލު ޑރ.މުޙައްމަދު ޖަމީލް އަހުމަދު ވިދާޅުވީ ލިޔެކިޔުންތައް ބަލައި ތައްޔާރުވުމަށް ދެ ދުވަސް ބޭނުންވާ ކަމަށެވެ.\nކޯޓުން ވަނީ އެ މައްސަލައަށް ތައްޔާރުވުމަށް އެ މުއްދަތު ދިނުމަށް ނިންމާފައެވެ.\nދެ ދުވަސް ފަހުން އެ މައްސަލަ ކުރިއަށް ގެންދަން ނިންމާފައިވީ ނަމަވެސް، ފަނޑިޔާރުންގެ ބެންޗުން ވަނީ އިސްތިއުނާފުގެ މައްސަލަ މިއަދު ކުރިއަށް ގެންދަން ނިންމަވާފައެވެ.\nސުޕްރީމް ކޯޓުގައި މި މައްސަލަ ބައްލަވަނީ ތިން ފަނޑިޔާރުންގެ ބެންޗަކުންނެވެ. ބެންޗުގެ ރިޔާސަތުގައި އިންނެވީ ފަނޑިޔާރު މަހާޒް އަލީ ޒާހިރެވެ. ދެން ތިއްބެވީ ފަނޑިޔާރު ޑރ. އަޒްމިރަލްދާ ޒާހިރުއާއި، ފަނޑިޔާރު ޑރ. މުހައްމަދު އިބްރާހީމްއެވެ.\nރައީސް ޔާމީނުގެ ޝަރީއަތް\nރައީސް އަބްދުﷲ ޔާމީން އަބްދުލްގައްޔޫމް\nޔާމީންގެ ޝަރީއަތް ސުޕްރީމް ކޯޓުގައި ނިންމާލައިފި\nރައީސް ޔާމީންގެ ޖޫރިމަނާ ފައިސާ ދެއްކުން ފަސްކޮށްދީފި\nކަފާލާތުގެ ދަށުން ރައީސް ޔާމީން ދޫނުކުރަން ނިންމައިފި


Ibrahimovic ge2goal in Milan in Inter balikohfi | Mihaaru\n18 އޮކްޓޯބަރ 2020 - 09:29\nމިލާނުން 1995/1996 ގެ ފަހުން ފުރަތަމަ ފަހަރަށް، ލީގުގެ ފުރަތަމަ ހަތަރު މެޗުން ހޯދި ހަތަރު މޮޅާ އެކު އޮތީ 12 ޕޮއިންޓް ހަމަކޮށް އެއް ވަނައިގަ އެވެ. އިންޓަ އޮތީ ހަތް ޕޮއިންޓާ އެކު ހަ ވަނައިގަ އެވެ.\nރޭގެ މެޗުގައި އިބްރަހިމޮވިޗް، 39، ފުރަތަމަ ގޯލް ޖެހީ 13 ވަނަ މިނެޓުގައި އޭނާ ފޮނުވާލި ޕެނަލްޓީއެއް އިންޓަގެ ގޯލްކީޕަރު ސާމިރު ހެންޑަނޮވިޗް މަތަކޮށް ފޮނުވާލުމުން ރީބައުންސުގައި ޖަހަ އެވެ. އޭގެ ތިން މިނެޓު ފަހުން އިބްރަހިމޮވިޗް ދެ ވަނަ ގޯލް ޖެހީ އަރިމަތިން ރަފައެލް ލީއޯ ނަގައިދިން ހުރަހަކުންނެވެ.\nފުރަތަމަ ހާފުގެ 29 ވަނަ މިނެޓުގައި އިންޓަގެ ރޮމެލޫ ލުކާކޫ ލަނޑެއް ޖަހައި ތަފާތު ކުޑަކުރި އެވެ. އަދި މެޗުގެ ފަހު ސިކުންތުގައި އޭނާ އަށް އެއްވަރުކުރަން ރަނުގެ ފުރުސަތެއް ލިބި ބޭކާރުވި އެވެ.\nރޭ ޗެމްޕިއަން ޔުވެންޓަސް ވަނީ އެކަކު މަދުކޮށް ކުޅެ، އަލަށް ޕްރޮމޯޓްވި ކްރޮޓޯނޭއާ 1-1 އިން އެއްވަރުވެފަ އެވެ. ކްރޮޓޯނޭގެ ސިމެއޮން އެންވަންކޯ 12 ވަނަ މިނެޓުގައި ޕެނަލްޓީއަކުން ކުރި ހޯދާފައިވަނިކޮށް ޔުވެންޓަސް އަށް އެއްވަރުކޮށްދިނީ، އަލަށް ގުޅުނު ފެޑެރިކޯ ޗިއެސާ ދިން ބޯޅައަކުން އަލްވާރޯ މޮރާޓާ އެވެ. އެކަމަކު އަލަތު މެޗުގެ 60 ވަނަ މިނެޓުގައި ޗިއެސާ އަށް ވަނީ ރަތްކާޑެއް ދައްކައިފަ އެވެ. ރޭގެ މެޗުގައި ކޮވިޑުގެ ސަބަބުން ކްރިސްޓިއާނޯ ރޮނާލްޑޯ ނުކުޅެ އެވެ. ޔުވެންޓަސް އޮތީ އަށް ޕޮއިންޓާ އެކު ހަތަރު ވަނައިގަ އެވެ.\nރޭ ނަޕޯލީން ވަނީ އެޓަލާންޓާ އަތުން 4-1 އިން މޮޅުވެފަ އެވެ. އެކަމަކު ނުވަ ޕޮއިންޓާ އެކު ދެ ވަނައިގައި އޮތީ އެޓަލާންޓާ އެވެ. ނަޕޯލީ އޮތީ އަށް ޕޮއިންޓާ އެކު ލަނޑުގެ ތަފާތުން ތިން ވަނައިގަ އެވެ. ނަޕޯލީން، ޔުވެންޓަސް މެޗަށް ހާޒިރުވެފައިނުވާތީ އެ މެޗުން ބަލިވި ކަމަށް ނިންމައި އެއް ޕޮއިންޓް ވެސް ވަނީ އުނިކޮށްފަ އެވެ. އެ ޓީމު ހާޒިރުނުވީ ކޮވިޑް ކޭސްތަކެއް އުޅޭތީ ދަތުރުކުރަން ހުއްދަ ނުލިބޭ ކަމަށް ބުނެ އެވެ.\nއިތުރު ލިޔުންތައް ޒަލަޓާން އިބްރަހިމޮވިޗް އޭސީ މިލާން އިންޓަ މިލާން އިޓާލިއަން ލީގު


Kaiveni kuran noolheythee mainbafain kanboduvey: Taapsee\nތާޕްސީ ލޯބިވެރިޔާ އާއެކު\nތާޕްސީ ޕަންނޫގެ އެންމެ ފަހުގެ ރިލިޒް "ހަސީން ދިލްރުބާ"އަށް ލިބުނު ކާމިޔާބުން އޭނާގެ ކެރިއަރަށް ވަނީ ވަރަށް ބޮޑު ކުރިއެރުމެއް ލިބިފަ އެވެ. ހަރްޝްވަރްދަން ރާނޭ އާއި ވިކްރާންތު މެސީ އާއެކު އޭނާ ކުޅެފައިވާ ފިލްމު ނެޓްފްލިކްސްގައި ރިލީޒްކުރުމުން ހީވެސް ނުކުރާ ވަރުގެ ބޮޑު ތަރުހީބެއް ވަނީ ލިބިފަ އެވެ.\nތާޕްސީ އަށް ފިލްމީ ކެރިއަރުގައި ބޮޑެތި ކާމިޔާބުތައް ލިބެމުން ދިޔަޔަސް އޭނާގެ މައިންބަފައިންގެ ވަރަށް ބޮޑު ކަންބޮޑުވުމެއް އެބައޮތެވެ. އޭނާ ކައިވެނި ކުރަން ނޫޅޭތީ އެވެ.\nޑެންމާކްގެ ބެޑްމިންޓަން ކުޅުންތެރިޔާ މިތިއަސް ބޮއެ އާއި ތާޕްސީ ރައްޓެހިވެގެން އުޅޭތާ ވަރަށް ގިނަ އަހަރު ތަކެއް ވެއްޖެ އެވެ. ލޯބީގެ ހަޔާތް ސިއްރު ކުރަން ތާޕްސީ ވަރަށް މަސައްކަތް ކުރަމުން ދިޔަ ނަމަވެސް އޭނާ އާއި މަތިއަސް އެކުގައި ޗުއްޓީ ހޭދަކުރަނިކޮށް ނަގާފައިވާ ފޮޓޯތައް އަބަދުވެސް ސޯޝަލް މީޑިއާއިން ފެނެ އެވެ.\nތާޕްސީ ބުނި ގޮތުގައި ކިތަންމެ ލޯބިވިޔަސް މައިންބަފައިން ނުރުހޭ މީހަކާ ކައިވެންޏެއް ނުކުރާނެ އެވެ. އަދި ރައްޓެހިވާ އެންމެން ކައިރީ ވެސް ވަރަށް ތެދުވެރިކަމާއެކު މި ވާހަކަ ބުނާ ކަމަށް ތާޕްސީ ބުންޏެވެ. އަދި ސީރިއަސް ނޫން ގޮތަކަށް މީހަކާ ލޯބީގެ ގުޅުމެއް ވެސް ނުބާއްވާނެ ކަމަށް އޭނާ ބުންޏެވެ.\n"މަގޭ މައިންބަފައިން މިހާރު އަބަދު އަބަދު ދައްކަނީ ކައިވެނީގެ ވާހަކަ. ކޮންމެ މީހަކާ ވިޔަސް ހެވޭ ކައިވެނި ކޮށްބަލާށޭ ކިޔައިގެން ވަރަށް އުނދަގޫ އެބަކުރޭ. އަހަރެން މިހެން ހުންނަމުން ގޮސް ދުވަހަކުވެސް ކައިވެނި ނުކުރަން ނިންމަފާނެތީ އަސްލު އެމީހުން އެންމެ ބިރު ގަންނަނީ،" ތާޕްސީ ބުންޏެވެ.\nތާޕްސީ ބުނި ގޮތުގައި ކެރިއަރުގައި އަދި އޭނާ ކަނޑައަޅާފައިވާ ލަނޑުދަނޑިއަށް ވާސިލެއް ނުވެވެ އެވެ. އެހިސާބަށް ދެވުމުން ކައިވެނިކޮށް ފިލްމުކުޅުން ވެސް މަދުކޮށްލާން އޭނާ ގަސްތުކުރެ އެވެ. މިހާރު އަހަރަކު ފަސް ހަ ފިލްމު ކުޅުނަސް އޭރުން ދެން ކުޅޭނީ އަހަރަކު ދެ ތިން ފިލްމެއް ކަމަށް ވެސް ތާޕްސީ ބުންޏެވެ.\n"މައްސަލައަކީ އެހެން މީހަކަށްޓަކައި ހަޔާތުން ވަގުތު ހުސްކުރެވެގެން މި ވަގުތު ނެތުން. އެފަދަ ވަގުތެއް ހުސްވީހާ އަވަހަކަށް ކައިވެނިކުރާނަން،" ތާޕްސީ ބުންޏެވެ.\nއިންޑިއާ ވަރި ކައިވެނި ތާޕްސީ ޕަންނޫ\nކަރިޝްމާ ދެ ވަނަ ކައިވެންޏެއް ކޮށްފާނެތަ؟\n40 އަހަރަށް ފަހު ސަތަރޭ އާއި ރީނާގެ ބައްދަލުވުން\nޕްރަބާސްއަށް ކައިވެނީގެ 5000 ޕްރޮޕޯޒަލް


ކާނާ ވިހަވުމާއި، އޭގެ ފަރުވާ! - DhiDaily\nކާނާ ވިހަވުމާއި، އޭގެ ފަރުވާ!\nކާނާ ވިހަވުމަކީ، ދިވެހިންގެ ތެރޭގައިވެސް އާއްމުކޮށް ދިމާވާ ސިއްހީ މައްސަލައެކެވެ. ކާނާ ވިހަވަނީ، އެމީހަކާ ނުގުޅޭ ވައްތަރެއްގެ ކާއެއްޗެއް ކެވުމުން، ނުވަތަ ގިނަ ދުވަސްވެގެން ގޮސް ހަލާކުވެފައި ހުންނަ ކާނާގެ ބާވަތެއް ކެވުމުން އޭގައި ހުންނަ ޖަރާސީމުތައް ތިމާގެ ހަށިގަނޑަށް ގޮސް އޭގެ ސަބަބުން ދިމާވާ ސިއްހީ މައްސަލަ ތަކުންނެވެ.\nކާނާ ވިހަވުމަށް މެދުވެރިވާ3ވައްތަރެއްގެ ޖަރާސީމު އުޅެއެވެ. އެއީ، ސްޓެފައިލޮކޮކަސް، ބޮޗޫލިޒަމް އަދި ސަލްމޮނެއްލާ ޓައިފިމިޔުރިއަމް އެވެ. އިސްވެ ބުނި ފަދައިން ނުބާވެފައި ހުންނަ ކާއެޗެއް ނުވަތަ ތިމާއާއި ނުގުޅޭ އެއްޗެއް ކެވުމުން، މި ޖަރާސީމުތައް ތިމާގެ ހަށިގަނޑު ތެރޭގައި ފެތުރިގަނެއެވެ. މިކަމުގެ އަލާމާތް ތަކުގެ ތެރޭގައި ކުއްލިއަކަށް މޭނުބައި ކުރުން، ހޮޑުލެވުން، ބޭރަށް ހިންގުން އަދި ބަނޑުގައި ގަދައަށް ރިއްސުން ހިމެނެއެވެ. އަދި ބައެއް ފަހަރު، ލޮލުގެ މަސްތަކުގެ ބާރުނެތި ލޮލުގެ ފެނުމަށް ބަދަލުއައުން، އަވަރުވުން، އަނގަހިކުން، ކާތަކެތި ދިރުވަން އުދަގޫވުން، އަޑުފޮށި ބެދުން، ޝޮކުޖެހުން އަދި ހިތްހުއްޓުން ފަދަ ކަންތައްތައް ހިމެނެއެވެ.\nކާނާ ވިހަވުމުގެ އަލާމާތްތަށް އާއްމު ގޮތެއްގައި ތިމާގެ ހަށިގަނޑުން ފެންނަން ފަށާނީ، އެ ކާއެއްޗެއް ކާތާ 8 ގަޑި އިރާއި 24 ގަޑިއިރާއި ދެމެދުގައެވެ. އިސްވެ ގެނެސްފައިވާ އަލާމާތްތަށް މި ވަގުތު ތަކުގެ ތެރޭގައި ފެންނަން ފަށާފިނަމަ، ލަސްނުކޮށް އެކަމަށް ސަމާލުކަން ދިނުމަކީ، ވަރަށް މުހިއްމު ކަމެކެވެ. އަދި ވަކިން ހާއްސަކޮށް، މާ ގިނައިން ބޭރަށް ހިންގާނަމަ، ލަސްނުކޮށް ސިއްހީ މާހިރެއްގެ އެހީ ހޯދުމަކީ، ވަރަށް މުހިއްމު ކަމެކެވެ. ސަބަބަކީ، މާ ގިނައިން ބޭރަށް ހިންގުމަކީ، ތިމާގެ ފުރާނައަށްވެސް ނުރައްކާވާފަދަ ކަމަކަށް ވުމުންނެވެ.\nކާނާ ވިހަވުމުން ގޭގައި ދެވިދާނެ ބައެއް ފަރުވާތައް ހުރެއެވެ. އަދި މިކަންތައް އަވަހަށް ކޮށްފިނަމަ ޑޮކްޓަރަކަށް ނުދައްކާ ފަރުޖެހޭނެ ކަމަށް ސިއްހީ މާހިރުން ވަނީ ބުނެފައެވެ. އެގޮތުން ކާނާ ވިހަވާހެން ހީވާނަމަ އަވަހަށް ދޮންކެޔޮ ވަކެއް ކާލާށެވެ. ސަބަބަކީ، ދޮންކެޔޮ ވަކުގައި ހުންނަ މާއްދާތަކުން، ކާނާ ވިހަވުމަށް މެދުވެރިވާ ޖަރާސީމުތަކާއި، ދެކޮޅަށް ހަރަކާތްތެރި ވާން ފަށައެވެ.\nދިރި އަކީވެސް ކާނާ ވިހަވެއްޖެނަމަ ބޭނުން ކުރަން ވަރަށް ރަނގަޅު އެއްޗެކެވެ. އެގޮތުން ލުނބޯ ފަނިތައްޓަކަށް ދިރި އެޅުމަށްފަހު ދުވާލު3އިރު ބުއިމުން، ކާނާ ވިހަވުމުން އިސާހިތަކު މީހާ ފަސޭހަ ކޮށްދެއެވެ. ޔޯގަޓް ތައްޓެއް ކާނާ ވިހަވެއްޖެނަމަ ކާލުމަކީ ސިއްހީ މާހިރުންގެ ފަރާތުން އިރުޝާދު ލިބިފައިވާ ކަމެކެވެ. އެހެން ކަމުން، ޔޯގަޓު ތައްޓެއް ކާލުމުން، އިސާހިތަކު އެ އުނދަގޫތަކުން މީހާ ފަސޭހަ ކޮށްދެއެވެ.\nއެހެން ނަމަވެސް ކާނާ ވިހަވެ، ހާލަތު ގޯސްވާނަމަ އެންމެ އެދެވިގެން ވަނީ، ލަސްނުކޮށް ޑޮކްޓަރަކަށް ދެއްކުމެވެ. އެހެނީ، ބައެއް ފަހަރު ކާނާ ވިހަވުމުގެ ސަބަބުން ދިމާވާ ކަންކަމީ، މީހާގެ ފުރާނައަށް ނުރައްކާ ކޮށްފާނެ ކަމ\nއުމަރު ނަސީރު ”ދިޑެއިލީ“އަށް ދެއްވި އެކްސްކްލޫސިވް އިންޓަވިއު\nއެލްޖީއިން ސްމާޓްފޯނު ހެދުން ހުއްޓާލަނީ\nބަރުދަން ލުއިކުރުމާއި ޒުވާންކޮށް ހުރުމަށް ބޯންވީ ކެރެޓް ޖޫސް!\nޑީއެންއޭއާއެކު ދުންޔާގެ ފޮނި އުންމީދުތަކެއް!


Mi Aharu Ves 980000 Fathuruverin Raajje Ahnaane Kamah Sarukaarun Lafaakurey - Vaguthu\nމިއަހަރު ވެސް މިލިއަނަކާއި ގާތައް ރާއްޖެ އަށް ފަތުރުވެރިން އަންނާނެ ކަމަށް ސަރުކާރުން ލަފާކުރޭ!\nމިއަހަރު ރާއްޖެއަށް 980000 ފަތުރުވެރިން އަންނާނެ ކަމަށް ލަފާ ކުރެވޭ ކަމުގައި ފިނޭންސް މިނިސްޓަރ އިބްރާހިމް އަމީރު ވިދާޅުވެއްޖެއެވެ.\nމިނިސްޓަރ އަމީރު ރައްޔިތުންގެ މަޖިލީހުގެ އިޤްތިޞާދީ ކޮމިޓީގައި ވާހަކަދައްކަވަމުން ވިދާޅުވީ މިދިޔަ އަހަރު ރާއްޖެއަށް ޒިޔާރަތްކޮށްފައިވަނީ 1.7 މިލިއަން ފަތުރުވެރިން ކަމަށާއި އެހެން ނަމަވެސް މިއަހަރު ރާއްޖެއަށް އަންނާނެ ކަމަށް ލަފާކުރެވެނީ 980،000 ފަތުރުވެރިން ކަމަށް މިނިސްޓަރ ވިދާޅުވިއެވެ. މިއީ 2019 ވަނަ އަހަރާއި އަޅާ ބަލާއިރު 42 އިންސައްތަ ދަށް އަދަދެކެވެ.\nކޮވިޑް-19 އާއި ގުޅިގެން މިއަހަރުގެ މާޗް މަހުގެ 27 ވަނަ ދުވަހު ރާއްޖޭގެ ބޯޑަރުތައް ބަންދުކުރިއިރު ވެސް ފަތުރުވެރިން އައުން ވަނީ ވަރަށް ބޮޑަށް މަދުވެފައެވެ. އޭރު ގިނަ ގައުމުތަކުގެ ބޯޑަރުތައް ބަންދު ކުރުމުން ގިނަ އެއާލައިންތަކުގެ ދަތުރުތައް ވެސް އޮތީ ހުއްޓާލާފައެވެ.\nކޮވިޑް-19 ޑިސެމްބަރު މަހު ފެތުރެން ފެށުމުން އަހަރު ފެށުނު އިރު ވެސް ފަތުރުވެރިކަން ވަނީ ދަށް ވާން ފަށާފައެވެ. ރާއްޖެ އަށް އެންމެ ގިނައިން ފަތުރުވެރިން އަންނަ ޗައިނާ އިން ރާއްޖެ އިން މީހުން އައުމުން މިދިޔަ ފެބްރުއަރީ މަހުގެ 04 ވަނަ ދުވަހު ސަރުކާރުން މަނާ ކުރިއެވެ. ދެކުނު ކޮރެއާ އާއި އިޓަލީން ރާއްޖެ އަށް މީހުން އައުން ވެސް މާޗް މަހުގެ ކުރީކޮޅު މަނާ ކުރިއެވެ.\nކޮވިޑް-19 ގެ ސަބަބުން ފަތުރުވެރިން އައުމުން މަދުވެ މިއަހަރުގެ ފުރަތަމަ4މަސްދުވަސްތެރޭ ރާއްޖެއަށް ޒިޔާރަތްކޮށްފައި ވަނީ 382760 ފަތުރުވެރިންނެވެ. މިއީ މިދިޔަ އަހަރުގެ މި މުއްދަތާއި އަޅާބަލާއިރު 40 އިންސަތަ ދަށްއަދަދެކެވެ.\nކޮވިޑް-19 ފެތުރުން ހުއްޓުވަން ރާއްޖޭގެ ބޯޑަރު ބަންދުކުރުމަށް ފަހު އަލުން ޖުލައި މަހު އަލުން ބޯޑަރު ހުޅުވާލަން ސަރުކާރުން އަންނަނީ ތައްޔާރު ވަމުންނެވެ. ޓޫރިޒަމް މިނިސްޓްރީން ދަނީ ރާއްޖެއަށް މިއަހަރު އެއްމިލިއަން ފަތުރުވެރިން ގެނައުމަށް މަސައްކަތް ކުރަމުންނެވެ. އެލަނޑުދަނޑިއަށް ވާސިލްވުމަށް އެމްއެމްޕީއާރުސީއާއި ގުޅިގެން ރާއްޖެ އިޝްތިހާރު ކުރުމުގެ މަސައްކަތް ދަނީ ކުރަމުންނެވެ.\nމިދިޔަ އަހަރު 1.7 މިލިއަން ފަތުރުވެރިންގެ އަމާޒަށް ވާސިލުވުމާއެކު ސަރުކާރުން މިއަހަރު ދެމިލިއަން ފަތުރިވެރިން ގެނައުމަށް އަމާޒު ހިފިއެވެ. އެހެންނަމަވެސް، އެއަދަދާއި ގާތައް ވެސް މިއަހަރު ރާއްޖެ އަށް ފަތުރުވެރިން ނާންނާނެ ކަން މިހާރު ވަނީ ކަށަވަރު ވެފައެވެ.\nޖޫން 17, 2020 12:32\nރިސޯޓްތަކަށް ގެސްޓުން ގެނައު މުގެކުރިންް ރިސޯޓްތކުން ނުދީހުރި ހުރިހާ މުސާރަ އާއި އިނާޔަތްތައް ސްޓަރފުންނަށްދޭންޖެހޭ. ރަ މަޟާންް އިނާޔަތްވެސް ގިނަރިސޯޓަކުންްުނުުދޭޭ އަދިވެސް\nޖޫން 17, 2020 14:19\nލަފައެއް ނުކުރެވޭ އިގިރޭސިން ނާދޭ ޗައިނާ ެަނެއްކާ ލޮކްޑައުން އަކަށް ދަނީ އިޓަލީ ސްޕޭން ން އައުމުގެ ގެރެންޓީ ކުޑަ. ފްރާންސް ޖަރުމަން ކޮންމެވެސް ވަރަކަށް އަތުވެދާނެ އޭސިޔާ ގެ މީހުން އަދި ތިބީ ބިރުވެރިކަމުގަ ލޯނު ނަގާނަގާ ގައުމުގެ ދުވަސް ހިގައްޖެ\nޖޫން 17, 2020 14:52\nއެޢަދަދައް މީހުންއަންނަނީ ކަލޭ އަންބޮޑިތެރެއިން ހެއްޔެވެ. އަދިވެސް ރަށްޔިތުންގުބޯހެއްދުމުގައެވެ.\nޖޫން 17, 2020 15:20\n2020 ގަ އުޅޭނީ އުދުހިފަ ކަމަށް ވެސް ހީވި.\nޖޫން 17, 2020 17:10\nމިއަހަރު ކުރީކޮޅުގަ އައިބަޔަކު އައިސް ނިމިއްޖެ.. ދެން އަންނާނީ ހަޔެއްކަ މީހުން.\nޖޫން 17, 2020 17:30\nފަރުރުވެރިން އަންނާނެ ގައުމުތަށް ހާމަކޮށްދީބަލަ؟


Fuluhunge bandhuga9dhuvas: RaajjeTV ge mic ge dhulun\nފުލުހުންގެ ބަންދުގައި9ދުވަސް: ރާއްޖެޓީވީގެ މައިކްގެ ދުލުން\nސަލާމަތްވީ9ދުވަސް ފަހުން\nހިތާމަ ކުރަނީ އިސްލާހީ މަސައްކަތުން ދުރުގައި އޮންނަން ޖެހުނީތީ\nބިރަކަށް ފަސްޖެހެވޭކަށް ނެތް\nކ. މާލެ 27 އޭޕުރިލް 2017 | ބުރާސްފަތި 22:30 13,790\nރާއްޖެ ޓީވީގެ މައިކް: މިހާރު ވަނީ މިނިވަންކޮށްފައި - ރާއްޖެއެމްވީ\nމީހުން ބުނާތީ އަޑުއަހަމެވެ. ފުލުސް އޮފީހަށް ދާން ޖެހުމަކީ އާދައިގެ ކަމެއް ނޫނެވެ. އެ އަށް ވުރެ ބާރަށް އަޑު އަހާ އެހެން ވާހަކައެއް އޮވެއެވެ. އެތައް ފަހަރަކު އަހަރެންގެ ކަންފަތް ދޮށުގައި ބުނާތީ އަޑުއަހާ ވާހަކައެކެވެ. ހުރަގޭގައި ބަންދުކުރާ ވާހަކައެވެ. އެހެން މީހުންނަށް އިއްވަން ވިއަސް އެވާހަކަތައް ފުރަތަމަ އިވެނީ އަހަރެންނަށެވެ. ޖަލުގެ އަނދިރި ކަމެވެ. އެކަނިވެރިކަމެވެ. އެގޮޅީގައި އެކަނި އޮންނަން ޖެހުނީމާ ދެން އެލިބޭ ހިތްދަތިކަމެވެ.\nއެވާހަކަތައް އަހަރެއް ކިތައްމެވަރަކަށް އަހައި އަދި އެ ވާހަކަތައް އެހެން މީހުންނަށް ފޯރުކޮށްދިނަސް މިއީ އެވަރުގެ ކަމެއް ކަމަކަށް ހިއެއް ނުކުރަމެވެ. މިނިވަންކަން އިހްސާސް ކުރެވޭނީ އަޅުވެތި ވީމައޭ ބުނާ ބުނުމަކީ ތެދެއްކަން އަހަންނަށް މިހާރު ޤަބޫލު ކުރެވިއްޖެވެ.\nހަމަ ގައިމު ވެސް މިއިހްސާސްތަކެއް ދުވަހަކު ވެސް އަހަރެންގެ ހިތަކުން ނުފިލާނެއެވެ. އެކަނިވާ ކޮންމެ ވަގުތަކު އެ ހަންދާންތައް އާވާނެއެވެ. އަހަންނަށް އެލިބުނު އެކަނިވެރިކަން ތަހައްމަލް ކުރުންވީ ހަޔާތުގައި އަހަންނަށް އައި އެންމެ ހިތްދަތި ދުވަސްކޮޅަށެވެ. އެތައް ރެއަކު އެތަނުގައި ގުޑުވާ ވެސް ނުލާ އޮވެވުނީ ހަމަ ކެތްވެގެނެއް ނޫނެވެ. އެނޫން ގޮތެއް ނެތިގެންނެވެ. ހަވާލުވާން އައިސް އެބަތިއްބޭ ބުނެ މީހަކު ދުރުން ގޮވާލި އަޑުއިވުނު ކޮންމެފަހަރަކު އުފަލުން ނަށައިގަނެވެއެވެ. އެކަމަކު އަދި ދެވޭކަށް ނެތޭ ބުނީމާ ލޮލުން ކަރުނަ ހިލެއެވެ. އެންމެ ފަހަރަކު ދެފަހަރަކު ނޫނެވެ.\nއަހަރެންގެ މީހުން އަހަރެން ބަލައި އައި ކޮންމެ ފަހަރަކު އެ އިހްސާސްތައް ކުރެންޖެހެއެވެ. އަހަންނާ ނުލައި އަހަރެންގެ އާއިލާ މީހުންނާއި ރައްޓެހި އުޅޭނެ ގޮތް ހިތަށް އަރާފައި ރޮވެއެވެ. އަހަރެންގެ އާއިލާއަކީ ފަގީރު އާއިލާއަކެވެ. ގޭގައި ކުރާހާ މަސައްކަތް ކުރަންޖެހެނީ އަހަރެންނާއި އަހަރެންގެ ދެ ކޮއްކޮއިންނެވެ. އަހަރެން ނެތިއްޔާ ގޭގައި ކޮންމެހެން ކުރަންޖެހޭ އެތައް ކަމެއް ނުކުރެވި ހުންނާނެކަން އަހަންނަށް އެނގެއެވެ. އަހަރެން މިނިވަންކުރެވޭތޯ އާއިލާ އާއި ރަހްމަތްތެރިން އެހާ ވަރަކުން ސިޓީ ލިޔެ އާދޭސް އެކުރަނީ ވެސް އެހެންވެގެންކަން އަހަންނަށް އެނގެއެވެ.\nދެދުވަހަކު ބުނާތީ އަޑު އެހީމެވެ. އަހަރެން ދޫކޮށްލެވޭނީ ފޮނުވާ ފަތްކޮޅަކަށެވެ. ﷲ އަށް ޝުކުރު ކުރަމެވެ. އޭގެ ފަތްކޮޅެއް ފޮނުވަން އަހަރެންގެ އައުލާދުން ފަހަށް ނެޖެހުނީތީއެވެ. މިއަދު އަހަރެން މިވަނީ ސަލާމަތްވެފައެވެ. މިނިވަން ވެފައެވެ. އަނބުރާ ގެއަށް އާދެވިފައެވެ. އެކަމަކު އަދިވެސް އަހަރެންގެ ބޮޑު ޝަކުވާ އޮތީ އޮތްގޮތަށެވެ. އެސުވާލަށް ޖަވާބު ނުލިބޭހާ ހިނދަކު މިހިތައް ހަމަޖެހުމެއް ނުލިބޭނެއެވެ. އެވޭން ހިތަކުން ނުފިލާނެއެވެ. އެއީ ހަމަ އެންމެ ސުވާލެކެވެ. އަހަރެން ގެންގޮސް9ދުވަސްވަންދެން އެކަނިމާ އެކަނި ތިޔަ ބޭއްވީ ކީއްވެގެން ހެއްޔެވެ؟ އަހަރެންގެ ކުށަކީ ކޮބާހެއްޔެވެ؟ އަހަރެން ތިޔަމީހުންނަށް ދިނީ ކޮން ގެއްލުމެއް ހެއްޔެވެ؟\nއަހަރެންގެ ބޭނުން ބަޔަކު ކުރުމަކީ މަގޭ އިޚްތިޔާރު އޮތްކަމެއް ނޫނެވެ. ހަމގައިމުވެސް އަހަރެން އެއަޑުތައް ފޮނުވައިދިނީ ހަމަ ތިޔަ ފަރާތްތަކުގެ ވެސް ހައްޤުގައެވެ. ހަމަގައިމު ވެސް އެވެރިން އަހރެން ލައްވާ ދައްކާ ވާހަކަތަކުގައި ހުރީ ޤައުމު ހަމައަކަށް އެޅުވުމުގެ ވާހަކައެވެ. އެންމެންނަށް ހަމަހަމަ ކުރުމުގެ ވާހަކައެވެ. ކޮރަޕްޝަން ނައްތާލުމުގެ ވާހަކައެވެ. އަދްލު އިންސާފް ޤާއިމް ކުރުމުގެ ވާހަކައެވެ. އަނިޔާވެރި ނުވުމުގެ ވާހަކައެވެ. މީހުންގެ ޙައްޤުތަކަށް އަރައި ނުގަތުމުގެ ވާހަކައެވެ. މއީ ދޮގުވާހަކަތަކެއް ހެއްޔެވެ؟ މީ ކަމުނުދާ ވާހަކަތަކެއް ހެއްޔެވެ؟ އެވާހަކަތައް އަހަރެން އިއްވައިދިނީ ޤައުމީ ކަމެއްގެ ގޮތުގައެވެ. ދީނީ ކަމެއްގެ ގޮތުގައެވެ.\nއެކަމަކު މިއަގުހުރި މސައްކަތައް އަހަރެންނަށް މިލިބުނީ ކޯންޗެއް ހެއްޔެވެ؟ އަހަރެންގެ މި ބުރަ މަސައްކަތުގެ އަގަށް މިލިބުނީ ކޮން އެއްޗެއް ހެއްޔެވެ؟ ކުރާނެ ކަމެއް ނެތެވެ. ހިތާމައިގެ ކޮޅެއް ނެތެވެ. އަދި އެންމެ ދެރަވި އެހެން ކަމެއް ވެސް އެބައޮތެވެ. މި ޤައުމީ މަސައްކަތުން9ދުވަހަށް ވިއަސް ވަކިވާން ޖެހުނީތީއެވެ. އަމަލީގޮތުން ބައިވެރި ނުވެވި އޮންނަން ޖެހުނީތީއެވެ.\nއެންމެ ބޮޑަށް ހިތްދަތިވީ އަހަރެންގެ ލަފުގައި ހިފައި ގެނެސް ހަރުގެއަށް ލީ އިރު ހަމަ އެރޭ އަހަރެންގެ ދުރުތާ ތިމާގެ ސޮރަކު މާ އިއްޒަތުގައި މާވެޔޮ މަގުގައި ސަރުކާރަށް ސަނާ ކިޔުމުގައި ދެމި ހުރީތީއެވެ. އަހަންނަށް އަނިޔާ ދިން އިރު ފުލުހުން ތިބީ އެސޮރުގެ ހިމާޔަތުގައެވެ. މުޅި މަގު ބަންދުކޮށް ގޮނޑި ޖަހައިގެންނެވެ. އެއީ ރެހެންދި ކަމަނާ އަހަރެންގެ ގައިގަ ފިރުމާލާތީ ލިބުނު ޝަރަފެކެވެ.\nކޮންމެއަކަސް ފަހުބަހަކަށް ވެސް ބުނެލާނީ އެންމެ ވާހަކައެކެވެ. އަހަރެންނަށް ފަސްޖެހެވޭކަށް ނެތެވެ. ހުރަގެއިން ނެރުނުއިރު މަވެސް މިހުރީ ބިރު ފަހަނަ އަޅައި ގޮސްފައެވެ. އަދިވެސް އެކަމުގައި ކުރިއަށްދާން އަހަރެން އިތުރަށް އަޒުމު ކަނޑައަޅަމެވެ. އަހަރެންގެ އެހެން އެކުވެރިން ފަދައިންނެވެ. އެ މީހުން ޖަލަށް ލައި ބޮޑެތި ހުކުމްތައް ކުރިޔަސް ފަސް ނުޖެހި އަހަރެން ގޮވައިގެން އަނެއްކާ ވެސް މަސައްކަތަށް ނުކުންނާތީ އަހަރެން ދުށީމެވެ. އެއީ އަހަަންނަށް ލިބުނު ހިތްވަރެކެވެ.\nއެކަމަކު އަދި އެއްކަމެއް ހަނދާން ކޮށްލަދޭނަމެވެ. ކިތައްމެ ވަރަކަށް އަހަރެން ބަންދުކޮށް ހަތަރެސްފައި އަނދަގޮނޑިޖެހުމަކީ ޖޯކު ކަމެކެވެ. ތިޔަ ހައްޔަރުކުރާ މީހުންހެން އަހަރެއް އުމުރު ހުސްވިއަސް ވެރިކަމަށް އަންނަން ފައި ނުނަގާނެތީއެވެ. ވެރިކަމުގެ އެދުމެއް އަހަރެންގެ ނެތެވެ.


ތިމާވެށި / އެމެރިކާ\nއޮންލައިންގެ ވިޔަފާރީގައި ރަސްކަންކުރަމުން އަންނަ އެމެރިކާގެ އެމެޒޯން ކުންފުނިން ޑެލީވަރީގެ ހިދުމަތަށް ބޭނުންކުރަން އުފެއްދި ސައްތަ އިން ސައްތަ އިލެކްޓްރިކް ވޭން ދައްކާލައިފި އެވެ.\nތިމާވެއްޓަށް ގެއްލުންދޭ ވިހަ ގޭސްތައް ޖައްވަށް ދޫކުރާ އިންޖީނުލީ އުޅަނދުފަހަރު 2035 އިން ފެށިގެން އެމެރިކާގެ ކެލިފޯނިއާގައި ވިއްކުން މަނާކުރަން ނިންމައިފި އެވެ.\n"ޕްރިންގްލްސް" ޗިޕްސް ދަޅު ތިމާވެއްޓާ ރައްޓެހިކުރަނީ\nއެމެރިކާގެ މަޝްހޫރު ކެލޯގްސް ކުންފުނިން އުފައްދާ "ޕްރިންގްލްސް" ބްރޭންޑްގެ ޗިޕްސް ދަޅުތައް ރިސައިކަލްކުރަން ބޮޑު ބުރައަކަށްވެފައި ވާތީ އެ ދަޅުގެ މެޓީރިއަލްތަކަށް ބަދަލު ގެންނަން ނިންމައިފި އެވެ.\nމަދިރިން ޖެހޭ ބަލިތައް ކަމަށްވާ ޑެންގީ އާއި ޗިކަންގުންޔާ ފަދަ ބަލިތައް ނައްތައިލަން އެމެރިކާގައި ޖެނެޓިކަލީ މޮޑިފައިކޮށްފައިވާ މަދިރިތަކެއް ފްލޮރިޑާ އަށް ދޫކޮށްލަން ނިންމައިފި...\nމެކްޑޮނަލްޑްސް އިން ދޭ ކުޅޭ އެއްޗެހި ބަދަލުކުރަނީ\nކޮކަ ކޯލާގެ ކަސްޓަމަރުންގެ ތެރެއިން ބޮޑު ނިސްބަތެއް އަދިވެސް ޕްލާސްޓިކް ފުޅީގައި ބަންދުކުރާ އުފެއްދުންތައް ބޭނުންވާ ކަމަށާއި އެހެންވެ އެއް ފަހަރު ބޭނުންކޮށްފައި އުކައިލާ ޕްލާސްޓިކް ފުޅި ބޭނުންކުރުން ހުއްޓައިނުލާނެ ކަމަށް ކޮކަ ކޯލާ ކުންފުނިން ބުނެފި އެވެ.\nމައިކްރޮސޮފްޓް 2030 ގައި ކާބަން ނިއުޓްރަލް ވަނީ\nތިމާވެއްޓަށް ގެއްލުން ހުރި ހަކަތަ ބޭނުންކުރުން ހުއްޓާލައި، 2030 އަންނަންވާ އިރަށް ތިމާވެއްޓާ ރައްޓެހި ހަކަތަކާ އެކު ކާބަން ނިއުޓްރަލް ވާން އަމާޒު ހިފާފައިވާ ކަމަށް މައިކްރޮސޮފްޓުން ބުނެފި އެވެ.\nޓެސްލާގެ ވެހިކަލްތަކަށް ލޭޒާ ވައިޕަރު\nކާރުފަދަ ވެހިކަލްތަކުގެ ވިންޑްސްކްރީން ސާފުކުރަން މިހާރު ހުންނަ އާދައިގެ ވައިޕަރުގެ ބަދަލުގައި ލޭޒާ އިން އެކަން ކުރެވޭނެ ޓެކްނޮލޮޖީއެއް ރަޖިސްޓްރީކުރަން ޓެސްލާ އިން އެމެރިކާގެ ޕެޓެންޓް އެންޑް ޓްރޭޑްމާކް އޮފީހަށް ހުށަހަޅައިފި އެވެ.\nއެމެރިކާގެ އެކި ހިސާބުން "ތޮފި އެޅި" ކޮތަރު ފެންނަނީ\nއެމެރިކާގެ ލަސް ވެގަސްގެ އެކި ހިސާބުތަކުން މި ދުވަސްކޮޅު "ތޮފިއެޅި" ކޮތަރުތަކެއް ފެންނާތީ، ދޫނިތަކުގެ ހިމާޔަތަށް މަސައްކަތްކުރާ ބައެއް ފަރާތްތަކުން ކަންބޮޑުވުން ފާޅުކުރަން ފަށައިފި އެވެ.\nސޯލާ ޕެނެލްގައި ރޯވާތީ ޓެސްލާ އަށް ދައުވާކޮށްފި\nޓެސްލާގެ ސޯލާ ޕެނެލްތަކުގެ ފެންވަރު ދަށްކަމުން އެ އެއްޗެހީގައި އަލިފާން ރޯވެ، ވޮލްމާޓްގެ އައުޓްލެޓްތަކަކަށް ގެއްލުންވެފައިވާ މައްސަލާގައި އެ ކުންފުންޏަށް ވޮލްމާޓުން ދައުވާކޮށްފި އެވެ.\nސެން ފްރަންސިސްކޯ އެއާޕޯޓްގައި ޕްލާސްޓިކް ފެންފުޅި މަނާ\nޕްލާސްޓިކާ ދެކޮޅަށް ކުރާ މަސައްކަތުގެ ތެރެއިން، އެމެރިކާގެ ސެން ފްރަންސިސްކޯ އިންޓަނެޝަނަލް އެއާޕޯޓް (އެސްއެފްއޯ) ގައި ފްލާސްޓިކް ފެންފުޅީގެ ވިޔަފާރި ހުއްޓާލަން ނިންމައިފި އެވެ.\nކުނީގެ މައްސަލަ އަންގައިދޭ ހިތްދަތި މަންޒަރެއް\nކުންޏަކީ ޖެހުނުހާ ތާކަށް އުކާލަންޖެހޭ އެއްޗެއް ކަމަށް ގަބޫލުކުރެވޭ ނަމަ، ކުނީގެ މައްސަލަ ހައްލުކުރަން ކުރާ މަސައްކަތުން ދުވަހަކު ވެސް އެދެވޭ ނަތީޖާއެއް ނުފެންނާނެ އެވެ. އެއްގަމާއި ކަނޑާއި މޫދާއި ފަޅާއި މޫދަށް އުކާލާ އެކި ޒާތުގެ ކުނިބުނީގެ ސަބަބުން ދިރުންތަކަށް ހީވެސް ނުކުރާހާ ބޮޑެތި ގެއްލުންތަކެއް ލިބެމުންނެވެ.\nއެެމެރިކާ އިން ވިހަ ގޭސް ބޭރުކުރި މިންވަރު މައްޗަށް\nވޮޝިންޓަން (ޖެނުއަރީ 9) - އެމެރިކާ އިން ކާބަންޑައި އޮކްސައިޑް ބޭރު ކުރި މިންވަރު ތިން އަހަރު ދަށްވެފައި އޮތުމަށް ފަހު މިދިޔަ އަހަރު 3.4 ޕަސެންޓް އިތުރުވެއްޖެ އެވެ.


Covid-19: Geygai Ove Fala Vejje Dhoa? Mi Suvaal Kurun Huttaalaa! - Vaguthu\nކޮވިޑް-19: "ގޭގައި އޮވެ އޮވެ ފަލަވެއްޖެދޯ؟" މި ސުވާލު ކުރުން ހުއްޓާލާ!\nކޮވިޑް-19 އާ ގުޅިގެން އެއް ބަޔަކު ވަރަށް ގިނަ ވަގުތު ވަޒީފާގައި އުޅެމުންދާ އިރު އަނެއް ބަޔަކު ތިބީ އެއްގޮތަކަށް ވެސް ގެއިން ބޭރަށް ނުނިކުމެވި ގޭގައި ތާށިވެފައެވެ. ހަޔާތަށް މިފަދަ ބޮޑު ބަދަލެއް އައުމުން، ކުރިން ކުރި ވަރަށް ކަސްރަތު ނުކުރެވުމާ ހެލި ފެލިވެ އުޅުން އިތުރުވުމުގެ އިތުރުން ގޭގައި ގިނަ ވަގުތު ހޭދަ ކުރަން ޖެހުމާއި ފޫހިވުން ފަދަ އެތައް ކަމެއްގެ ސަބަބުން ކެއުމުގައި ގެންގުޅޭ އާދަތަކަށް ބަދަލު އާދެއެވެ.\nއަދި މާބޮޑަށް ވިސްނުމާއި ގޭގައި ކަސްރަތު ކުރާނެ މާހައުލެއް ނެތުމާއި މާބޮޑަށް ވިސްނުމުގެ ސަބަބުން މީީހާގެ ބަރުދަން އިތުރުވުމަކީ ވަރަށް އާންމު ކަމެކެވެ. ކަން މިހެން އޮތް އޮރު މި ދުވަސްކޮޅު އެންމެ ގިނައިން އޮންލައިންކޮށް އެންމެ ގިނަ މީމް ފެންނަނީ ކަރަންޓީނަށް ފަހު މީހުން ނުކުންނަ އިރު ފަލަވާނެ ވާހަކައެވެ. ބައެއް މީހުން ބަދިގެ އާއި ގައިދުރުކަން ބަހައްޓަން ޖެހޭ ވާހަކަ ސަމާސާ ރާގަކަށް ބުނެފައިވާ އިރު، ކަރަންޓިންގެ ކުރިންނާއި ފަހުން ހުންނާނެ ގޮތް ކަމަށް ބުނެ ޖޯކު ޖަހާފައިވާ ޕޯސްޓްތައް މީސްމީޑިއާގައި ދަނީ ދައުރުވަމުންނެވެ.\nފަލަވުމަށް ނިސްބަތްކޮށް ކުރާ މިފަދަ ކޮމެންޓްތަކުގެ ސަބަބުން ނޭނގި ނަމަވެސް މީހުންނަށް ވަރަށް ބޮޑެތި އަސަރުތައް ކުރެއެވެ.\nބައެއް މީހުންނަކީ ކަސްރަތު ކުރަން އެހެން ބައެއްގެ އެއްބާރުލުން ބޭނުންވާ މީހުންނެވެ. އަދި ޕީސީއޯޑީ އާއި ތައިރޮއިޑް ފަދަ ބަލިތައް ހުންނަ މީހުން ގޭގައި ތިބެން ޖެހުމުން ހެލިފެލިވާ މިންވަރު މަދުވެ ފަސޭހަ އިން ފަލަވެއެވެ. އަދި ކަންބޮޑުވެ ހާސްވުމަކީ ކޮވިޑް-19 ފަދަ ބަލިމަޑުކަމެއްގައި އާއްމުކަމަކަށް ވާއިރު މިއީ ވެސް ފަލަވާ ކަމެކެވެ.\nއެމެރިކާގެ ނޭޝަނަލް އީޓިން ޑިސްއޯޑަ އެސޯސިއޭޝަނުގެ ސީއީއޯ ކްލެއަ މައިސްކޯ ބުނީ ބަރުދަން އިތުރުވުމާ މެދު ޖަހާ މިކަހަލަ ޖޯކުތަކުގެ ސަބަބުން، ބަރުދަން އިތުރުވާ މީހުންނަށް ނޭދެވޭ އަސަރު ކުރާ ކަމަށެވެ.\n"މި ދުވަސްކޮޅު މީހުންނާ މުއާމަލާތް ކުރުން ވަރަށް މުހިންމު. އެކަމަކު ގުޅާ އިރަށް ގޭގައި އޮވެ އޮވެ ފަލަވެއްޖެ ދޯއޭ އެ ކުރާ ސުވާލު އާއްމުވާ ނަމަ އެއްވެސް މީހަކު އެހެން މީހަކަށް ގުޅަަން ބޭނުމެއް ނުވާނެ. އެހެންވީމަ ބަރުދަން އިތުރުވާ ވާހަކަ ދެއްކުން އެއީ މިހާރު ނެގެޓިވް ކަމެއް. މި ފަދަ ހާލަތުގައި އިތުރަށް ކެވުމަކީ ވަރަށް އާއްމުކޮށް ދިމާވާ ކަމެއް،" އޭނާ ކިޔާ ދިނެވެ.\nކަރަންޓީނުގައި ފަލަވުމާ މެދު މިފަދަ އިން ހަޖޫ ޖަހާ ނަމަ ސްޓްރޯކް އެންޒެއިޓީ ބޮޑުވުމާއި ސިއްހަތާ މެދު މާ ބޮޑަށް ވިސްނުމަކީ އެފަދަ މީހުންގެ ނަފްސާނީ ދުޅަހެޔޮކަން ވަރަށް ބޮޑަށް ހީނަރުކޮށްލާ ކަމެއް ކަމަށް އޭނާ ބުނެއެވެ.\nއެމެރިކާގައި 30 މިލިއަނަށް ވުރެ ގިނަ މީހުންނަށް އާންމުކޮށް ކާ ވަރަށް ވުރެ ގިނަ އިން މިދުވަސްކޮޅު ކެވޭ ކަމަށް އެ އެސޯސިއޭޝަނުން ކުރި ދިރާސާއަކުން ދައްކައެވެ. އަދި ކޮންމެ 62 މިނިޓަކުން އީޓިން ޑިސްއޯޑަގައި މީހަކު މަރުވާ ކަމަށް އެ ދިރާސާއިން ދައްކައެވެ. މަދުން ކާން މީހުންނަށް މަޖުބޫރު ވަނީ ފަލަވެދާނެ ކަމުގެ ބިރަށެވެ. ނަމަވެސް އެކަމުގެ ސަބަބުން ސިއްހީ ބަލިމަޑުކަމާ މެދު ވިސްނުމަށް ވުރެ ބޮޑަށް ނަފްސާނީ ސިއްހަތަށް އަސަރު ކުރާ ކަމަށް އެ އެސޯސިއޭޝަނުން ބުނެއެވެ.\nއެފަދަ ކޮމެންޓްތަކުގެ ސަބަބުން ތިމާގެ ހަށިގަނޑާ މެދު އެހާ ޕޮޒިޓިވްކޮށް ނުވިސްނާ މީހުންނަށް އަދި ވަކިން ބޮޑަށް އަސަރު ކުރާ ކަމަށް ވެއެވެ. ޑައިޓީޝަން ޖެނިފަ ރޯލިން ބުނީ ބައެއް ފަހަރު މީރުކޮށް ކެއުމަކީ ހިތްހަމަ ޖެހޭ ކަމެއް ކަމަށެވެ. އަދި ފަލަވެދާނެ ކަމުގެ ބިރަށް ކިތަންމެ ބަނޑުހައި ވިޔަސް ނުކާން އަޒުމު ކަނޑައަޅާ ނަމަ އެއީ މީހާ ދެރަވާން މެދުވެރިވާ ކަމަކަށް ވެދާނެ ކަމަށް ބުންޏެވެ.\nމި ދުވަސްކޮޅު މީހުންގެ ބަރުދަނާ މެދު އެއްޗެއް ބުނާ އިރު ވިސްނަން ޖެހޭ ކަމަށް އޭނާ ވަނީ ބުނެފައެވެ. އެކަމުގެ ސަބަބުން ފަލަ މީހުންނާއި ފަސޭހައިން ފަލަވާ މީހުންނަށް ކުރާ ނޭދެވޭ އަސަރު އެނގޭ ނަމަ އެހެން ނުބުނާނެ ކަމަށް ވެސް ޖެނިފަ ވަނީ ބުނެފައެވެ.


Maldives Immigration aa eku Councilun baddhaluvumeh baavvaifi\nކައުންސިލުން އިމިގްރޭޝަނާއެކު ބައްދަލުވުމެއް ބާއްވައިފި\n28 ފެބުރުއަރީ 2017 1 year ago\nއައްޑޫސިޓީ ކައުންސިލުން އިއްޔެ އިމިގްރޭޝަނާއެކު މަޝްވަރާ ބައްދަލުވުމެއް ބާއްވައިފިއެވެ. ކައުންސިލް އިދާރާގައި ބޭއްވުނު މިބައްދަލުވުމުގައި މޯލްޑިވްސް އިމިގްރޭޝަންގެ ފަރާތުން ބައިވެރިވެވަޑައިގަތީ ޑެޕިއުޓީ ޗީފް އިމިގްރޭޝަން އޮފިސަރ މުޙައްމަދު ޖުނައިދު އާއި ސީނިއަރ އިމިގްރޭޝަން އޮފިސަރ އާސިފް ހުސައިން އެވެ. ކައުންސިލްގެ ފަރާތުން ބައިވެރިވެވަޑއިގަތީ ޑެޕިއުޓީ މޭޔަރ ޢަބްދުﷲ ޠައްޔިބު އާއި ކައުންސިލަރ ޙުސައިން ހިލްމީ އަދި ޑިރެކްޓަރ މުޙައްމަދު ސަޢުދީ ޙަސަން އެވެ.\nއައްޑޫސިޓީގައި ޤަވާއިދާ ޚިލާފަށް އުޅޭ ބިދޭސީންގެ ނިސްބަތް އިތުރުވެ މުޖުތަމަޢުއަށް އޭގެ ނޭދެވޭ އަސަރު ވަރަށް ބޮޑަށް ކުރަމުންދާކަން ކައުންސިލަށް ފާހަގަވަމުންދާކަން ހާމަކޮށް ޑެޕިއުޓީ މޭޔަރ އަބްދުﷲ ޠައްޔިބް މިބައްދަލުވުމުގައި ވާހަކަފުޅުދެއްކެވިއެވެ. އަދި މިކަމަށް ހައްލެއް ގެންނަން ޖެހިއްޖެ ކަމަށާއި އެކަން ކުރުމަށްޓަކައި ކައުންސިލްގެ ފަރާތުން އިމިގްރޭޝަނަށް ކޮށްދެވެން ހުރި ހުރިހާ ކަމެއް ކޮށްދެއްވުމަށް ތައްޔާރަށް ތިއްބެވިކަމުގައި ޑެޕިއުޓީ މޭޔަރ ވިދާޅުވިއެވެ.\nމިބައްދަލުވުމުގައި ޑެޕިއުޓީ ޗީފް އިމިގްރޭޝަން އޮފިސަރ މުޙައްމަދު ޖުނައިދު ވިދާޅުވި ގޮތުގައި މަސައްކަތް ކުރުވުމަށްޓަކައި ގެންގުޅޭ ބިދޭސީ މީހާއަށްވެސް އަދި މަސައްކަތް ކުރުވާ ދިވެހި މީހާއަށްވެސް ޤަވާއިދުތައް ނޭގޭ ޙާލަތްތައް ގިނަ ކަމަށެވެ. އެހެންކަމުން މީހުން ހޭލުންތެރިކުރުވުމުގެ ޕްރޮގްރާމްތައް ހިންގުން މުހިއްމު ކަމަށެވެ. ޖުނައިދު އިތުރަށް ވިދާޅުވި ގޮތުގައި ނުޤަވާއިދުން އުޅޭ ބިދޭސީންގެ މައްސަލަ ހައްލު ކުރުމަށް ގިނަ މަސައްކަތްތަކެއް ކުރަމުންދާކަމަށެވެ. ނަމަވެސް މިމައްސަލަ ހައްލު ކުރުމުގައި އެންމެ ބޮޑަށް ދަތިވަނީ ރާއްޖޭގެ އެތެރޭގެ ދަތުރުފަތުރުތައް މޮނިޓަރ ކުރުމުގައި ބައެއްކަހަލަ ދަތިތަކެއް ހުރުމުގެ ސަބަބުން ކަމަށެވެ.\nއިމިގްރޭޝަނާއެކު ބޭއްވުނު ބައްދަލުވުމަށްފަހު އިތުރަށް ކުރެވެން ހުރި ކަންކަމާ ގުޅޭގޮތުން އިތުރަށް މަޝްވަރާ ކުރުމަށް ބައްދަލުވުމެއް ބޭއްވުމަށް އެއްބަސްވެވުނެވެ. ނަމަވެސް މިބައްދަލުވުން ބާއްވާނެ ދުވަހެއް ކަނޑައެޅިފައެއްނުވެއެވެ.


editor – Page 804 – Maldivian Democratic Party\n07 ފެބްރުއަރީގައި ބޭއްވި އާންމު ޖަލްސާ(4ވަނަ އާންމު ޖަލްސާ)\n30 ޖެނުއަރީގައި ބޭއްވި އާންމު ޖަލްސާ(3ވަނަ އާންމު ޖަލްސާ)\nމި ޕާޓީގެ މެމްބަރެއްގެ ގޮތުގައި ޕާޓީއަށް ވަނުމުގެ ފޯމުވެސް ނުފުރެނިސް އަޅުގަނޑު އުޅެންފެށީމެވެ. އަޅުގަނޑު ދިރިއުޅޭ ރަށަކީ ތިހާބޮޑު ރަށެއްވެސްނޫނެވެ. ކަތީބަކީ އަބަދުވެސް އަޅުގަޑުމެން އަލަށް ކަމެއް ކުރިޔަނުދޭން ފާޑުފާޑުގެ އުނދަގޫ ޖައްސާ މީހެކެވެ. […]\nދިވެހިރާއްޖެއަށް މިގެނެވުނު ބަދަލަކީ ރާއްޖޭގެ ތާރީޚް މިވީހާތަނަށް ދެކިފައިވާ ކަމެއް ނޫނެވެ. އަޅުގަޑުމެންގެ ހަޔާތުގައި މިބަދަލު އައުމުން އެކަމުގެ އިހްސާސް ކިތަންމެ ކުޑަ ކަމުގައި ވިޔަސް ކަމާއިމެދު ވިސްނުން ހިންގާލައިފިނަމަ ކަމުގެ ބޮޑުކަން ގަބޫލު […]\n« 1 … 801 802 803 804 805 806 807 »


vnews - Kushah araigathun huttuvumah lava dhaskohdhenee\nކުށަށް އަރައިގަތުން ހުއްޓުވުމަށް ލަވަ ދަސްކޮށްދެނީ\nއިނގިރޭސިވިލާތުގެ ޖަލެއް: ލަވައިގެ ތެރެއިން ކުށަށް އަރައިގަތުން ހުއްޓުވުމަށް ވަނީ މަސައްކަތް ފަށާފައި -- ފޮޓޯ: ސްވިންސް\nކުށްވެރިން އެ މީހުންގެ ހުކުމް ތަންފީޒުކޮށް ނިމި، މުޖުތަމައަށް އަލުން އަނބުރާ ނިކުތް ނަމަވެސް ގިނަ ފަހަރު އެފަދަ މީހުން ތިބެނީ މުޖުތަމައުން އެކަހެރިވެ، ބާކީވެފަ އެވެ. ކުރާނެ މަސައްކަތެއް ނުލިބި ދިރިއުޅުމުގެ ހަރަދުތަކަށް ފައިސާ ހޯދޭނެ މަގެއް ނުފެނުމުގެ ސަބަބުން މިފަދަ މީހުން އަނެއްކާ ވެސް ކުށުގެ ވެއްޓަށް އެނބުރިދެ އެވެ. މިފަދަ ކަންކަން ހުއްޓުވުމުގެ ގޮތުން އެކި ގައުމުތަކުގައި ތަފާތު ޕްރޮގްރާމުތައް ހިންގަ އެވެ. ޖަލުތަކުގައި ގައިދީންނަށް ހާއްސަކޮށް ތަފާތު މަސައްކަތް ދަސްކޮށްދިނުުމުގެ އިތުރުން ރިހިބިލިޓޭޝަން ޕްރޮގްރާމުތަކާއި ކައުންސިލިން ޕްރޮގްރާމުތައް ގައިދީންނަށް ހިންގަނީ އެފަދަ މީހުން އަނބުރާ މުޖުތަމައަށް ނިކުތް ނަމަވެސް އަލުން އެނބުރި ކުށުގެ ވެއްޓަށް ދިއުމަށް އޮންނަ ފުރުސަތު ކުޑަކުރުމުގެ ގޮތުންނެވެ.\nއިނގިރޭސިވިލާތުގެ ތަފާސްހިސާބުތަކުން ހާމަވާ ގޮތުގައި ޖަލު ހުކުމް ތަންފީޒުކޮށް ނިމި އަނބުރާ މުޖުތަމައަށް ނިކުތް ނަމަވެސް އޭގެ ތެރެއިން 60 އިންސައްތަ މީހުން އަލުން އަނބުރާ ޖަލަށް ދާން ޖެހެ އެވެ. މިއީ އިނގިރޭސިވިލާތުގައި ކޮންމެ އަހަރަކު ދޫކޮށްލާ 90،000 ގައިދީންގެ ތެރެއިން ބޮޑު އިންސައްތައެކެވެ. މިކަމުގެ ސަބަބުން ޖަލު ބެލެހެއްޓުމަށް ދައުލަތުން ކުރާ ހަރަދު އެތައް ތަނެއް އިތުރުވެގެންދެ އެވެ. މިގޮތަށް މިނިވަންވާ މީހުންނާއި، ދޫކޮށްލާ މީހުން އަލުން އަނބުރާ ކުށުގެ ވެއްޓަށް ދިއުމުގެ ފުރުސަތު ކުޑަކުރުމުގެ ގޮތުން އިނގިރޭސިވިލާތުުގެ ހިލޭ ސާބަހަށް މަސައްކަތް ކުރާ ޖަމިއްޔާއެއް ކަމަށްވާ ބީޓިން ޓައިމްއިން ވަނީ ބޮޑު މަސައްކަތެއް ފަށާފަ އެވެ. އެ ޖަމިއްޔާޢިން އިސްނަގައިގެން ފެށި މަސައްކަތުގެ ދަށުން އިނގިރޭސިވިލާތުގެ ބާމިންހަމާއި، އައިސިސް، ދުރުހަމްގެ އިތުރުން މެއިޑްސްޓޯން އެޗްއެމް ޖަލުތަކުގައި ގައިދީންނަށް ހާއްސަކޮށް ލަވަ ކިޔަން ދަސްކޮށްދޭ ޕްރޮގްރާމުތަކެއް ވަނީ ފަށާފަ އެވެ. އަދި މީގެ އިތުރުން ކޮންމެ ދުވަހަކު އަމިއްލަ ނަފްސަށް އިތުބާރު ހޯދައިދިނުމާއި، ގުޅިގެން މަސައްކަތް ކުރުން ފަދަ މުޖުތަމައުގައި ދިރިއުޅޭއިރު ބޭނުންވާ މުހިންމު ކަންކަމާއި ގުޅޭ ލެކްޗަރ ސެޝަންތައް ވެސް ކުރިއަށް ގެންދެ އެވެ.\nބީޓިން ޓައިމްއިން ހާމަކުރާ ގޮތުގައި، މި ޕްރޮގްރާމުގެ ދަށުން ގައިދީންނަށް ލަވައިގެ ތެރޭގައި ހިމެނޭ ތަފާތު ވައްތަރުތައް ދަސްކޮށްދޭނެ އެވެ. އެގޮތުން މިއުޒިކަލްއާއި، ކޮޔަރ ފަދަ މުހިއްމު ހުރިހާ ވައްތަރުގެ މިއުޒިކާއި ލަވައިގެ ވައްތަރުތައް ދަސްކޮށްދެ އެވެ. މީގެ ދެ އަހަރެއްހާ ދުވަސްކުރިން ފެށި މި ޕްރޮގްރާމުގައި އެންމެ މަޝްހޫރު ލަވައަކަށް ވެފައިވަނީ ޑިޒްނީން 2013 ވަނަ އަހަރު ނެރުނު ކުޑަކުދިންގެ މަޝްހޫރު އެނިމޭޓެޑް ފިލްމު ފްރޯޒަންއަށް އިޑީނާ މެންޒެލް ކިޔައިދީފައިވާ ލެޓް އިޓް ގޯ އެވެ. އަދި ބާމިންހަމް ޖަލުގައި ހުކުމް ތަންފީޒުކުރަމުންދާ ގައިދީއަކު އޭނާގެ އަމިއްލަ ލަވައެއް ވެސް ޕްރިޒަންގެ ނަމުގައި ތައްޔާރުކޮށްފައިވާ ކަމަށް ބީޓިން ޓައިމްއިން ބުނެ އެވެ.\nބީޓިން ޓައިމްއިން ހާމަކުރާ ގޮތުގައި މި ޕްރޮގްރާމުގެ ސަބަބުން ގައިދީންނަށް ތަފާތު ބަދަލުތައް އަންނަމުންދާ ކަމަށާއި، އެ މީހުންގެ ދުވަސްތައް ވަރަށް ހަމަޖެހޭ ބޭނުންތެރި ދުވަސްތަކަކަށް ވެގެން ގޮސްފައިވާ ކަމަށް ގައިދީން ބުނަމުންދާ ކަމަށެވެ. އަދި އެ މީހުން ތިބީ ތަފާތު އައު ހުނަރުތައް ދަސްކުރުމަށް ބޭނުންވެފައި ކަމަށާއި، މި ޕްރޮގްރާމުގެ ދަށުން ހުނަރުވެރި އެތައް ލަވަ ކިޔުންތެރިންނެއް ފެނިގެން ގޮސްފައިވާ ކަމަށްވެސް ބުނެ އެވެ.\nބީޓިން ޓައިމްގެ ސީއީއޯ ހީތަރ ފިލިޕް ވިދާޅުވީ އެ ޖަމިއްޔާގެ އެންމެ ބޮޑު މަގުސަދަކީ މި ޕްރޮގްރާމު މެދުވެރިކޮށް ވަޒީފާ ދޭ ފަރާތްތަކަށް ގައިދީންގެ ހުނަރުވެރިކަމާއި، އެމީހުންގެ މަސައްކަތުގެ އަހުލާގު ދައްކުވައިދީ، އެމީހުންނަކީ ވެސް ހެޔޮ ގޮތުގައި ބޭނުން ހިފޭނެ ބައެއްކަން އަންގައިދިނުން ކަމަށެވެ. އޭނާ އިތުރަށް ވިދާޅުވީ މިފަދަ ޕްރޮގްރާމުތައް ކުރިއަށް ގެންދިޔަ ނަމަވެސް މުޖުތަމައުގެ އެއްބާރުލުން ނުލިބޭނަމަ އެކަމުގެ އެއްވެސް ފައިދާއެއް ނެތް ކަމަށެވެ.\nބީޓިން ޓައިމްގެ މި ޕްރޮގްރާމު ހަގު އުމުރުގެ ކުށްވެރިންނަށް ހާއްސަކޮށްފައިވާ ޖަލުތަކުގައި ވެސް ކުރިއަށް ގެންދިއުމަށް މިހާރު ގެންދަނީ ތައްޔާރުވަމުންނެވެ.


Audio thakuge hageegayi engeynee 2023 ge fahun: Shareef\nއޯޑިއޯތަކުގެ ހަގީގަތް އެނގޭނީ 2023ގެ ފަހުން: ޝަރީފް\nރައީސް އަބްދުﷲ ޔާމީންގެ މައްސަލަ ބެއްލެވި ފަނޑިޔާރުންގެ ބެންޗުގައި ހިމެނިވަޑައިގަންނަވާ ތިން ފަނޑިޔާރުން ދައްކަވާފައިވާ ވާހަކަތަކެއް ކަމަށް ބުނެ މިހާރު ދައުރުވަމުންދާ އޯޑިއޯތަކުގެ ހަގީގަތް ސާފުވާނީ 2023 ގެ ފަހުން ކަމަށް ޕީއެންސީގެ ޕީޖީ ގުރޫޕްގެ ލީޑަރު އަދި ކުރީގެ ޑިފެންސް މިނިސްޓަރު އާދަމް ޝަރީފް އުމަރު ވިދާޅުވެއްޖެ އެވެ.\nރައީސް ޔާމީނަށް ކުރި ހުކުމާ ގުޅޭ ގޮތުން އެ ހުކުމް އިއްވި ބެންޗުގައި އިންނެވި ތިން ފަނޑިޔާރަކު ވާހަކަ ދައްކަވާ އޯޑިއޯތަކެއް މިހާރު ވަނީ އާންމުވެފަ އެވެ. އެ އޯޑިއޯތަކުގައި އެ ފަނޑިޔާރުން ވަނީ ރައީސް ޔާމީނަށް އިއްވި ހުކުމާމެދު ސުވާލު އުފެދޭނެ އެތައް ވާހަކަތަކެއް ވިދާޅުވެފަ އެވެ. އެއް ފަނޑިޔާރަކު ވިދާޅުވި ގޮތުގައި އެ ހުކުމަކީ ފަނޑިޔާރުންނަށް މަޖުބޫރު ކުރުވައިގެން އިއްވެވި ހުކުމެކެވެ. އެހެން ފަނޑިޔާރަކު ވިދާޅުވީ ހުކުމްގައި އޮތް އެއްޗެއް ވެސް އެނގިވަޑައިނުގަންނަވާ ކަމަށާ ބެންޗުގައި އިންނެވީ ސަރުކާރުން އަންގަވައިގެން ކަަމަށެވެ.\nޖޭއެސްސީން ބުނީ މައްސަލައިގެ ތަހުގީގު އިތުރަށް ކުރިއަށް ގެންދިއުމަށްޓަކައި މީޑިއާގައި ދައުރުވަމުންދާ އޯޑިއޯތަކުގެ އެނަލިސިސް ހެދުމަށް ފުލުހުންގެ އިދާރާގައި އެ ކޮމިޝަނުން އެދިފައިވާ ކަމަށެވެ. އަދި މި ތަހުލީލަށް އޯޑިއޯ ސާމްޕަލް ދިނުމަށް ތިން ފަނޑިޔާރުންވެސް އެއްބަސްވެފައިވާ ކަމަށެވެ.\nޖޭއެސްސީގެ ބަޔާނާއި ގުޅިގެން ޝަރީފް ވިދާޅުވީ ޖޭއެސްސީ އިން ތަހުގީގު ފެށުމުގެ ކުރީން އެ އޯޑިއޯތަކަކީ ސައްހަ އެއްޗެއް ނޫން ކަމަށް ފަނޑިޔާރުން ވިދާޅުވި ނަމަ ގަބޫލުކުރަން ތަންކޮޅެއް ފަސޭހަވީސް ކަމަށެވެ. އަދި ވިދާޅުވީ ވަޒީފާގެ ބިރަށް މިހާރު ވިދާޅުވާނީ އެހެން ކަމަށެވެ.\n"ހަގީގަތް އެނގި ސާފުވާނީ 2023 ގެ ފަހުން،" އާދަމް ޝަރީފް ވިދާޅުވިއެވެ.\nރައީސް އަބްދުﷲ ޔާމީން ކްރިމިނަލް ކޯޓް އާދަމް ޝަރީފު އުމަރު + ޖޭއެސްސީ ޝަރުއީ ދާއިރާ\nއޯޑިއޯ ސާމްޕަލް ދޭން ފަނޑިޔާރުން އެއްބަސްވެއްޖެ\nހައިލަމް ސަސްޕެންޑް، ޝަރީއަތް ކެންސަލް


Bali meehaa | Safuhaa\nއޫމް، އޫމް! ކުއްލިއަކަށް ހޭލެވުމުން ނިޔާޒު ފުންމައިގެން ތެދުވެ ބާލީހާއެކު ދެ އަތް މައްޗަށް އުފުލައި އުޅާހަށް ދެމިލި އެވެ.\nމިހާރު ހުމެއް ނެތް، އަހަރެން ބައްޔެއް ނުވާނެ! އެނދުމައްޗަށް ބާލީސް ޖެހުމާއެކު ކަނދުރާގެ ދެފަރާތުން ނިޔާޒު އަތްތިލައިގެ ކަޅުހަން ޖައްސައިލި އެވެ. ފެންޑާތެރެއަށް ވަނުމާއެކު ނިޔާޒުގެ ނަޒަރު ދިޔައީ މޭޒުމަތީގައި ހުރި ދިޔާ ގެރިކިރި ދަޅާ ދިމާއަށެވެ.\nކަނޑަޔާ ކަނޑައެއް، ކުދި އެއްޗެހި ކާނީ ބޮޑެތި އެއްޗެހި! ކަނޑާ އަރާފައި ހުރި ކިރުދަޅު ފެނުމުން ނިޔާޒު ބަނޑުހައިވެއްޖެ އެވެ. އަވަހަށް ގޮސް އަނގަމަތި ހާޔަށް ހުރި ކިރުދަޅުން ދެބައިކުޅަ އެއްބައި އަނގައިގެ ތެރެއަށް އޮއްސައިލި އެވެ. ނާރު ފުފިލާ ވަރަށް ކަރު މައްޗަށް ޖަހައި ވާންކޮށްގެން ހުރެ އެވެ.\nކޮބައިބާ މަންމަ! ސިއްރު ސިއްރުން ނިޔާޒު ގޯތިތެރެ ބަލައިލި އެވެ. ހިޔަލެއް ނެތް އަންނާރު ގަސްދޮށުގައި އުނގަށް ހަނޑޫ ދޮލަނގެއް ލައިގެން އިން އަނީސާ ފެނުމުން ނިޔާޒު ހީނލި އެވެ.\nލާއްސެއްހާ ހަނޑުލުގެ ތެރެއިން ވީ އާއި ކަޅު ހަނޑޫ ވަކި ކުރަމުންދާއިރު ނިޔާޒު ތެދުވެގެން އަންނާނެ ވަގުތަކަށް އަނީސާ އިންތިޒާރު ކުރާ ކަހަލަ އެވެ.\nނިޔާޒުގެ ވަގުކަޅި މަންމައަށް ދިނެވެ. މަންމައަށް ފެނިދާނެތީ ގޭތެރެއަށް ވަނީ ކިރުވެން ހަރަށް ދެމިގަންނަހެނެވެ. ބޮނބި ނަރުގެ ސަތުތިރީސް މަޅި އަޅުވާފައިވާ ދަނބުރުކު އޮށީގެ މަޅިފަތި ހިފައިގެން ހެލިގަތީ ފަހަތް ބަލަމުންނެވެ. އޮޅި ގިރާ ކުރަމުން ހިނގުން އަވަސްކޮށްލި އެވެ. ދެން ދުއްވައިގަތެވެ. ކަރު މައްޗަށް ޖަހައިގެނެވެ.\nނިޔާޒު ވަލުތެރެއަށް ދެމިގަތެވެ. ގައި ކެހިޔަސް ވަރިހަމަކޮށް މިރިހިފާ ފަޅަމުންނެވެ. ކަނދުވެޔޮ ފަހަނަޅައި ފުނަފާތެރެއިން ގޮސް ހޭޅިފަށް ފުދުއްވަލާފައި ފިނޮޅަށް ނުކުމެ ކަރުދަމާލި އެވެ. މާކަނާ ކަރެއްގެ ކިއްސަރަށް ދަމާލާފައިވާ ހުދުވެލި ފިނޮޅުގެ ރާޅުލާ ހިސާބުން ބަރިއަކަށް ދުވެލަ ދުވެލާ ތިބި ރަތަފާބައި ފެނުމުން ފިނޮޅުމަތީގައި ނިޔާޒު ނަށައިގަތެވެ. ދެފަހަރަކު ތުނބުން ފުމެލި އެވެ.\nމަޅިފަތި ޖެހުމަށްފަހު ބޮނދަމުން ގޮސް ކުރިރުށްދޮށުން ވަޅޯވެފައިވާ ކުރިކިހައް ބާރުލާފައި އަތުކޮޅަށް ހޫރައިލި އެވެ. ސިހުނު ރަތަފަބައި އުދުހުލާފައި ފިނޮޅު ވަށައި ބުރެއްޖެހި އެވެ. ދަޅަޖަހަޖަހާއޮތް ދޮންފަޅުގެ ނޫ ރާޅުބައި މަތިން ދެފަށްލާމެއްހެން އުދުހިލާފައި މަޅިފައްޗާ ކައިރިއަށް ތިރިކޮށްލި އެވެ. ފަހަތުން އުދުހި އައި ފިނދަނައެއް މާ ނޫން ގޮތަލަށް ފިނދު ހަލުވާލާފައި ދުރުދުރުން ދޮންވެލިގަނޑު މަތީގައި ދުވެގެންފައި ތުނބުން ކުރަހަން ފެށި އެވެ.\nނިޔާޒު ހީނލި އެވެ. ހޮވާކެއުމުގެ މިސްރާބު ހުރި ގޮތުން ރަތަފަބައި މަޅިފައްޗަށް ލެވުމުގެ ބޭނުން ނެތުމުންނެވެ. ކުރި ރުކުގައި ލެނގިލި އެވެ. އުނިމަލުގެ އަބީރު ހިފައިގެން އަނަން ރޯޅި ނިޔާޒުގެ ހަށިގަނޑުގައި ވަށައިލުމުން ފަޅި ސިކުންތެއްހާއިރަށް އޭނާ ލޯ މަރައިލި އެވެ. ހައިބަނޑާ ހުރިކަން ހަނދާން ނެތިއްޖެ އެވެ.\n"މަންމާ! މީހެކޭ އަހަރެން ސަލާމަތް ކުރޭ... މަރުވަނީ ސަލާމަތް...!" ކުއްލިއަކަށް އައި އަޑާއެކު ސިހިފައި ނިޔާޒަށް ފުރަތަމަ ބަލައިލެވުނީ އުޑު މައްޗަށެވެ. ރަތަފަބައި މާ މައްޗަކުން އުދުހި އޮބަނީ އެވެ. ދެން ބަލައިލީ މޫދަށެވެ. "ކާކު!" ނިޔާޒުގެ އަޑު ނުކުތީ ވަރަށް ބާރަށެވެ. ފިނޮޅު ބޭރަށް އޮޔާ ދަމައިގަތުމުން ބަކަތަޅަމުންދިޔަ އަންހެން ކުއްޖާއާ ދިމާއަށް ނިޔާޒު ދުއްވައިގަތެވެ. ލޮނުގަނޑު ކަފާފައި ކަކޫތާ ފެނަށް އެރި ފުމެގެންފައި ފަތަން ފެށި އެވެ.\n"ނިޔާ!" ގެނބެމުންދިޔަ އަންހެންކުއްޖާ ގޮވައިލި އަޑު އިވުމުން ނިޔާޒަށް ލިބުނީ އަމަށަކު ހިތްވަރެއް ނޫނެވެ. ދުރަށް އޮބާފައިވާ ދޮންފަޅުގެ ތެރެއަށް ފީނައިލި އެވެ. ބޯ ހިއްލައިލި އެވެ. އޮއިރާޅުތައް މޫނުމަތީގައި ތަޅައިގަތެވެ.\n"ޝާއިރާ!" އަޑުގެ ކޮޅަށް ނިޔާޒު ގޮވައިލި އެވެ. "ޝާއި... ޝާއިރާ ގެނޭ އަތް، އަވަސް...!" ހުޅި ނަގާފައި އައި ރާޅެއް މަތިން ފުމެގަންނަމުން ނިޔާޒު ޝާއިރާއާ ދިމާއަށް އަތް ދިއްކުރަން ފެށި އެވެ.\n"ނިޣާޣާ...!" ދެއަތް މައްޗަށް އުފުލިފައިވާ ޝައިރާ ބޯ ހިއްލައިލެވޭތޯ އުޅުނެވެ. ނިޔާޒަށް ގޮވަމުން އަތްދިއްކުރި އެވެ. އަޑުބައެއްހާ ލޮނުބޮވި އަނގައި ވައިބޮކިލަމުން ދާތީ ޝާއިރާގެ އަޑު އައީ ސާފު ނުވާ ގޮތަށެވެ. އޮޔާއެކު އުރަފަށާ ކައިރިއަށް ދަމަމުންދިޔަ ފަންތޮށިތަކާއި ޝާއިރާވެސް ދިޔައީ ބޭރަށެވެ.\n"ޝާއިރާ!" ނިޔާޒު ބާރަށް ފަތައިގަތެވެ. އިރުކޮޅެކެވެ. ކުއްލި ހަރަކާތަކުން ޝާއިރާގެ އުނަގަނޑުގައި ބެއްދި އެވެ. އޮޔާ ދެކޮޅު ހަނގުރާމައަކުން މޮޅުވެގެނެވެ.\n"ބުރަކަށި މައްޗަށް އަރާ،"\nޝައިރާ ނިޔާޒުގެ ކަރުގައި އެލިގަތެވެ. ޝާއިރާގެ ބަރާއެކު ލޮނުގަނޑުގެ ތެރޭގައި ނިޔާޒ ހާސްވަމުން ދިޔަ އެވެ. ގަދަހަދާފައި ޝާއިރާއާއެކު ތެދުވާ ވަރަކަށް ޝާއިރާ ދިޔައީ ނިޔާޒުގެ ގައިގައި ބާރަށް ބައްދަމުންނެވެ.\nޝާއިރާ ގޮވައިގެން ނިޔާޒު ފަތަމުން ދިޔައެވެ. ފިނޮޅާ ހަމައަށް ފޯރީ ގަދަ އޮއިތެރޭގައި ފަތަފަތާ ވާތާވީ ފަހުންނެވެ. ފިނޮޅުގެ ބަނޑުމަތީގައި ޝާއިރާ ބޭއްވުމަށްފަހު ލޮޑުވެފައިވާ ހަށިގަނޑުގެ ތެރެއިން ނިޔާޒު މާނޭވާތައް ދޫކޮށްލީ ހިސާބަކަށް ބޮވިފައިވާ ލޮނާ އެކު އެވެ.\nޝާއިރާ! އެނަން އޭނާ ހިތުން ކިޔައިލި އެވެ. ދެން ހަރަކާތް ހުއްޓި، ލޯ މެރިފައިވާ ޝާއިރާ މޫނަށް ބަލައިލަމުން ނިޔާޒު ހީނލި އެވެ.\nމިވީ ކިހިނެއް ހެއްޔެވެ؟ ކުއްލިއަކަށް އައިސް ގާތުގައި މިއޮތީ ނިޔާޒުގެ ދިރުމެވެ. ފާފައަކަށް ނުވާނަމަ ސަޖަދި ޖަހާނަމޭ ބުނަމުން އައި ލޯބިވެރިޔާ އެވެ. ހިތުގެ ތެޅުމެވެ. އެހެން ފިރިހެނަކާއެކުގައި ފެނިއްޖެނަމަ ހުރިހާ ދިމާއަކުން އެމީހަކު ގަނބައިގަތުމަށް ދުއާ ކުރާނަމޭ ބުނެ އުނދަގޫ ކުރެވޭ ކުއްޖާ އެވެ. ފެންނަހާ ފަހަރަކު އެއް ލޯ މަރައިލެވޭ ޝާއިރާ އެވެ. ރޫޅިގެން ގޮސް ވެލި ތަތްލަވަފައި އޮތީ އޭނާ މަސްތުކުރުވާ ފަށުއި އިސްތަށިގަނދެވެ. ނިޔާޒު ބޯ އަރިކޮށްލި އެވެ. ދެރަވި އެވެ. އަނގަ އެއޮތީ ހުޅުވިފައެވެ. ކޮލު ދަތްތަކާ ހަމައަށް ފާޅުވާ ކުދިދަތްތައް ދިމާއަށް ފެނެ އެވެ.\nދިގު ދިގު ކަންހުޅި! ނިޔާޒު ގާތަށް ނުބައި ހިންޏެއް އައެވެ. ލޭކޮލެއ ކަހަލަ ތުންފަތް ފެނުމުން އަމިއްލަ ތުންފަތުގައި ދޫ ކާތާލި އެވެ. ލީ ލޮނު ރަހައެކެވެ. ބަލައިލި އެވެ. އުސް ކޯތާފަތުގައި އަތްލާ ހިތްވި އެވެ. ދެލޯ ބޮޑުގެން ގުދުވެލި އެވެ. ދޮން އަނބެއްކަހަލަ ދަތްދޮޅީގައި ބީހިލަން ބޭނުންވި އެވެ. ލެނބިލި އެވެ. ސަނފާކެޔޮވަކެއް ކަހަލަ ރަތްދޮންކުލައިގެ ކަނދުރާއަށް ހޫނު ނޭވާއެއް ފޮނުވައިލަން ބޭނުންވި އެވެ. ދެ އަތްޖައްސައި ހީ ފިލުވައިލައިދެންތޯ ސުވާލު ކުރަން ބޭނުންވި އެވެ.\nނިޔާޒަށް އުފާވެރިކަމެއް ލިބުނީ ކީއްވެގެން ކަމެއް ނޭނގެ އެވެ. ލޯ މަރާލާފައި ހިމަކޮޅުން ލޯ ހުޅުވައިލި އެވެ. ދޮން، ބިސް ހަށިގަނޑުގެ ހިމަހިމަ އުނަގަނޑުން ތިރިއަށް އަތްތިލަ ސޮއްސައިލާ ދެ އަތްތިލަ ވަށައި ޖައްސައިލަން އޭނާ ހުރީ ކެތް ނުލަވާފައެވެ.\nތިރީތި ބުޑުން އަށްޑިހަ އަށެއް އަޅާތަން އެހެން ފިރިހެނުންނަށް ނުދައްކާތި، ބަލިކަށި ފިރިހެނުންގެ ހިތްތައް ފޮތިފޮތި ވެދާނެ! ފެނުނު މަންޒަރަކުން ނިޔާޒު ހަނދާންވި އެވެ. ޝާއިރާ ރުޅި އަރުވައިލަން އެއް ދުވަހަކު އެހެން ބުނެވުނެވެ.\nކަލެއާ ބެހޭ ކަމެއް ނޫން މަށަށް ރަނގަޅީ ވެސް ކަލޭގެ ހިތް ދެފަޅިވިއްޔާ ވިރިގެން ފޭބިއްޔާ ނުބައި ބައްޔެއް ޖެހިގެން ތި ހަށިގހަނޑުގެ ފޫވެއްޓިގެންދޭތޯ ދުއާވެސް ކުރާނަން! އެންމެ ފަހުން މިސްކިތް މަގުން ބައްދަލުވި ދުވަހު ރުޅި އައިސްގެން ޝާއިރާ ބުންޏެވެ.\nހަނދާންތައް އާވުމުން ނިޔާޒު ތެޅިގަތެވެ. ހާސްވެގެން އެނބުރި ގަތެވެ. ލޮނުބޮވި، ހެޔަށް ގޮތްވެފައިވާ ލޯބިވެރިޔާ އަވީލައިގެން އިނދެވުމުން ވެލިގަނޑުގައި ގޮށްމުއްކަވާފައި ޖަހާފައި ތެދުވި އެވެ. ވެލި ފޮޅައިލި އެވެ.\nކިހިނެއް ހަދާނީ! މީހަކަށް ފެނިއްޖެއްޔާ ހީކުރާނީ ކީކޭބާ؟ ހަދާނެ ގޮސް ހުސްވުމުން ނިޔާޒު ވަރަށް ކަންބޮޑުވެއްޖެ އެވެ. ހިސާބަކަށް ރޮވެން ފަށައިފި އެވެ.\n"ޝާ... ޝާއިރާ!" މަޑުމަޑުން ނިޔާޒު ގޮވައިލި އެވެ.\nޝާއިރާގެ ހެޔަށް ގޮތް ނުވާކަން އެނގުމުން ނިޔާޒުގެ ހިތަށް ހަމަޖެހުން ލިބުނެވެ. ޝާއިރާގެ މޫނުން ފެށިގެން މޭ މައްޗަށް ނަޒަރު ހިންގާލި އެވެ. ހުދުހު ކުލައިގެ ތުނިތުނި ހެދުން މޭމަތީގައި ރުލަކަށް ތަތްވެފައި އޮތުމުން ދޮން ހަށިގަނޑުން ބައެއް ހާމަކޮށްދެ އެވެ. ނިޔާޒުގެ އަތް ހަރަކާތްކުރި އެވެ. ޝާއިރާގެ ހެދުން ރީތިކޮށްލައިދެނެވެ. ދޮން ކުޑަކަޅުވާ ފެންނާތީ އެވެ. އުފުލުމެއް ފާޅުވާތީ އެވެ. މަޑުމަޑުން ޝާއިރާގެ މޭމަތީގައި އަތްޖައްސައި އޮއްބާލި އެވެ. އަރާފައިބާ ފިނިގަނޑެއް ހަށިގަނޑުގެ ތެރޭގައި ދުވެގަތެވެ. ޝާއިރާގެ މޭމަތީގައި އަތް ހިނގައިލެވުނު ވަގުތު ހިއްސުތައް ހަމައިންނެއްޓި ލޯ މަރައިލެވުނެވެ.\n"ޝާއިރާ،" ލޯ ހުޅުވައިލުމަށްފަހު ނިޔާޒު ގޮވައިލި އެވެ. ޝާއިރާ ކެއްސައިގަތީ އެއްޗެއް ބުނަން އުޅުމުގެ ތެރޭގަ އެވެ. އަނގައިގެ ތެރެއިން ނުކުތް ލޮނުތިކިތައް ސްޕްރޭ ވެގެން ދިޔައީ ނިޔާޒުގެ މޫނަށެވެ.\n"ކީއްކުރަން އުޅެނިކޮށް ގެނބުނީ؟" ޝާއިރާ ލޯ ހުޅުވައިލުމުން ނިޔާޒު ސުވާލި ކުރި އެވެ.\nޝާއިރާގެ ޖަވާބެއް ނުލިބުނެވެ. މަޑުމަޑުމަޑުން ތެދުވެ ނިޔާޒުގެ ކޮނޑުގައި ބޯ އަޅައިލި އެވެ. ނިޔާޒު ހާސްވި އެވެ. އެކަމަކު އިރިކޮޅެއްގެ ތެރޭގައި ހަމައަކަށް އެޅުނެވެ. ޝާއިރާގެ މޫނު ކޮނޑުމަތީގައި ބީހެމުން ދިޔައިއިރު ނިޔާޒަށް ހީވީ އޭނާގެ ކޮންޑުމައްޗަށް މާކޯޅިއެއް ތިރިވެފައި އޮތްހެނެވެ. ޖަވާބެއް ނުލިބުނަސް އޭނާއަށް ވަރިހަމައެވެ. އުފާވެއްޖެ އެވެ. ރީއްޗަށް ހުރަހެއް ނެތި ޝާއިރާގެ ގައިގައި ބައްދާލި އެވެ.\n"ނިޔާ!" ނިޔާޒުގެ ކޮނޑުމަތީގައި މޫނު ފޮރުވަމުން ޝާއިރާ ބުނެލި އެވެ. "އޫމް!" ނިޔާޒު އުދުހެމުން ދިޔައީ މަސްތުގެ އާލަމުގަ އެވެ.\n"ކީއްވެ އަހަރެން ސަލާމަތްކުރީ... ދިރިހުރުމުގެ އެއްވެސް ހައްގެއް އަހަންނަކަށް ލިބިގެނެއް ނުވޭ،" ވޭން ހުރި އަޑެކެވެ. ހިތުގައި ރިހުމެއް އުފައްދަ އެވެ.\n"މަރުވަންވީ ވަގުތު އިހުތިޔާރު ކުރުމުގެ ހައްގެއް އެއްވެސް މީހަކަށް ނޯވޭ،" ނިޔާޒު ޝާއިރާއަށް ވިސްނައިދޭން އުޅުނެވެ. ބުރަކަށީގައި ފިރުމައިދޭން ފެށި އެވެ.\n"ދެންމެ އެހެން މީހަކު އަހަރެން ސަލާމަތް ކުރިނަމަޔޯ؟"\nޝާއިރާ މަޑުމަޑުން ނިޔާޒުގެ މޫނު މައްޗަށް ލެނބިލި އެވެ. ތުންފަތް ނިޔާޒުގެ މޭމަތީގައި ޖެއްސި އެވެ. ނިޔާޒަށް ހީވި އެވެ. އުންމީދު ކުރަމުން އައި ލޯބިވެރިޔާ ލިބުނީ ކަމަށެވެ. އީދު އައީ ކަމަށެވެ. ބޭނުންވި ދޫނި މަޅީފަތީގައި ރަނގަޅަށް ބެދުނީ ކަމަށެވެ.\nހީވި އެވެ، އަބަދުގެ މިލްކަކަށްވެ ޝާއިރާވެ ނިމުނީ އެވެ. ހީނލެވުނެވެ. ޝާއިރާގެ ތުންފަތުން އޭނާގެ ހިތުގައި ފިރުމައިދޭހެން ހީވެގެނެވެ. ހާދަ އަރާމެވެ. ލުއި ވަނީ އެވެ. އުދުހެވޭހެން ހީވެއެވެ.\n"އަހަރެން އެމީހަކާ ސަލާމް ކުރާނަން. ބުނާނަން މަށަށް ކިޔަނީ ނިޔާޒޭ ޝާއިރާގެ ލޯބިވެރިޔާއޭ. ހެޔޮ ދުއާ ކުރާނަން،" ކިޔޭ ކިޔޭ ނުކިޔޭ ނިޔާޒަކަށް ނޭނގެ އެވެ.\n"އެމީހެއްގެ ގައިގައި ނުއެއް ޖަހާނަންތަ؟"\n"ނިޔާޒު ބުނަމެއްނު ޖަހާނަމޭ!"\n"ބުނެވުނުތަ؟ އެކަމަކު އަހަރެން ދުވަހަކުވެސް މީހެއްގެ ގަޔަކު ނުޖަހާނަން،"\n"އަހަރެން ގެނބުނުތަން އެހެން މީހަކަށް ފެނުނީޔޯ، ދެން އެމީހާ އަހަރެން ސަލާމަތް ނުކުރި ނަމަޔޯ؟" ވީ ގޮތެއް ނޭނގެ އެވެ. ޝާއިރާ މަޑުމަޑުން ތެދުވާން ފެށި އެވެ. ވަރުބަލިވެފައިވާހެނެއް ހީއެއް ނުވެއެވެ.\n"މަތިން ފިނިފެނުގެ ވާރޭ އޮހި އެމީހަކު ގަނޑުވާން ދުއާ ކުރާނީ!" ނިޔާޒު\n"އާނ ހަމަ ޔަގީން!" އިތުބާރާއެކު ނިޔާޒު ބުނެލި އެވެ.\n"ބުނެބަލަ އެހާ ބުރަ މަސައްކަތްކޮށްގެން އަހަރެން ސަލާމަތް ކުރީ ކީއްވެ؟" ޝާއިރާ އިސްތަށިގަނޑު ތަރުތީބު ކުރަމުން ވެލި ފިލުވަމުން ދިޔައެވެ.\n"ލޯބިން، އަހަރެން ޝާއިރާދެކެ ވަރަށް ލޯބިވަން. ތީ އަހަރެންގެ ސުވަރުގެ." ލޯބިވާވަރު ބުނެދޭން ނިޔާޒު ޝާއިރާއާ ދިމާއަށް ބަލައލި ވަގުތު ފިނޮޅިމަތީން ނެގި ކަށިވެލި ގުޅަޔާކާއެކު ޝާއިރާ ނިޔާޒުގެ މޫނު މައްޗަށް އަތް ދޮވެލި އެވެ.\n"އެހެންތަ ހަމަ ތިހަ ލޯބިވޭތަ؟"\n"ޝާއިރާ!" ނިޔާޒުގެ މޫނުމަތީން ދިލަ ނަގަމުން ދިޔައެވެ. އޭނާއަށް އިނީ އަނގަ ހުޅުވިފައެވެ.\n"މީނދަ ގަމާރާ! ބުނީމެއްނު ބޮނޑިއް ދޭނަމޭ މީ އޭގެ ފެށުން. ފުރަތަމަ މޮޔަކުރުވީ، މިހާރު މިހެދީ އޭގެ މައިތިރި. ދެން ކަލޭ ވާނީ ބަލި!" ޝާއިރާ ހިނގައިގަތެވެ. ފިނޮޅުމަތީގައި ނިޔާޒު ޖަހާފައިވާ މަޅިފަތި ގިރާކޮށްފައި ޝާއިރާ ދުރަށް އޮބަމުން ދިޔައިރު ނިޔާޒަށް ހީވީ ކޮންމެ ފިޔަވަޅެއް ޝާއިރާ އަޅަމުން ދިޔައީ އޭނާގެ ވައިނޮޅީގައި ހެނެވެ. ޝާއިރާ ފެންނަމުން ދިޔައީ އޭނާގެ ލޮލުން އޮހޮރިގަތް ކަރުނައިގެ ތެރެއިންނެވެ.


Dhivehi zuvaanunnah vure bidheyseen gina, Nurakkaluge rangabeeleh! | Mihaaru\nދިވެހި ޒުވާނުންނަށް ވުރެ ރާއްޖޭގައި ބިދޭސީން ގިނަ، ނުރައްކަލުގެ ރަނގަބީލެއް!\nހުޅުމާލެ: ޖުލައި 13، 2020: އައިލެންޑް އެކްސްޕާޓުގެ ބިދޭސީ މަސައްކަތްތެރިން ހިންގި ހަމަނުޖެހުން ކޮންޓްރޯލް ކުރުމަށް ފަހު ހައްޔަރު ކުރި ބިދޭސީންތަކެއް ފުލުހުންގެ ވެހިކަލެއްގައި ގެންދަނީ. ފޮޓޯ:ނިޝާން އަލީ/މިހާރު\n23 ޖުލައި 2020 - 10:18\nމިދިޔަ އަންގާރަ ދުވަހު ބޭއްވި ރައްޔިތުންގެ މަޖިލީހުގެ ގައުމީ ސަލާމަތާއި ޚާރިޖީ ގުޅުންތަކުގެ ކޮމިޓީގެ ބައްދަލުވުމުގައި ޗީފް އޮފް ޑިފެންސް ފޯސް މޭޖާ ޖެނެރަލް އަބްދުﷲ ޝަމާލް ވަނީ ރާއްޖޭގައި މަސައްކަތްކުރާ ބިދޭސީ މަސައްކަތްތެރިންގެ މައްސަލަތައް ހައްލު ނުކުރެވިއްޖެ ނަމަ ދިމާވާނެ މައްސަލަތަކުގެ "އިންޒާރެއް" ދެއްވައިފަ އެވެ. ބިދޭސީންގެ އަމަލުތައް މިހާރު ހުރި ގޮތަށް ބަލާއިރު، ބޭރުގެ ބަޔަކު ރާއްޖެ އަރައި ހިފުމާ އެއްފަދަ ކަމަށް ސިފައިންގެ ޗީފް ވިދާޅުވުމަކީ އާދައިގެ ކަމެއް ނޫނެވެ. ކަމުގެ ބޮޑުކަމާއި ނުރައްކާތެރިކަން ވަޒަން ކުރެވޭ ކަމެކެވެ.\nމި އިންޒާރާ އެކު، އެހެން ކަމެއް ވެސް ޝަމާލް އެ ދުވަހު ފާހަގަކުރެއްވި އެވެ. އެއީ ރާއްޖޭގައި މަސައްކަތް ކުރާ ޒުވާން އާބާދީ އަށް ވުރެ ބިދޭސީންގެ އަދަދު ގިނަވުމެވެ. ރާއްޖެ މިވަނީ އެ ހާލަތަށް ގޮސްފައި ކަމަށް ސިފައިންގެ ޗީފް ވިދާޅުވި އެވެ. އޭގެ ނަތީޖާ ގޯސްވުމަކީ ހަމަ ވަރަށް ކައިރީގައި އޮވެދާނެ ކަމެކެވެ.\nރާއްޖޭގައި ރަޖިސްޓަރީ ކޮށްގެން 179،954 ބިދޭސީން އުޅޭއިރު ރަޖިސްޓަރީ ނުކުރާ 66،000 ބިދޭސީން އުޅޭ ކަމަށް އެމްއެންޑީއެފުން ބުނެ އެވެ. އެހެންކަމުން ފަސް ލައްކައެއްހާ މީހުންގެ އާބާދީ އޮންނަ ރާއްޖޭގައި 250،000 އެއްހާ ބިދޭސީން އެބަ އުޅެ އެވެ. އެއީ ރާއްޖޭގެ އާބާދީގެ ދެބައި ކުޅަ އެއްބަޔަށް ވުރެ ވެސް އިތުރެވެ.\nއެކަމުގެ ކަންބޮޑުވުން ފާޅުކުރައްވައި މޭޖާ ޖެނެރަލް ޝަމާލް ވިދާޅުވީ ގިނަ ބިދޭސީންގެ މައްޗަށް ރާއްޖޭގެ ގާނޫނުތަކާއި ގަވައިދުތައް ތަންފީޒު ނުކުރެވޭ ކަމަށެވެ. ރާއްޖޭގެ ޒުވާނުންގެ އާބާދީ އަށް ވުރެ ބިދޭސީންގެ އާބާދީ ބޮޑުވެފައި ވުމަކީ ބޮޑު ނުރައްކަލެއް ކަމަށް ޝަމާލް ވިދާޅުވި އެވެ.\n"މި ޒަމާނަކީ އެއް ގައުމުން އަނެއް ގައުމަށް ހަތިޔާރު ހިފައިގެން އަރައި ހިފާ ޒަމާނެއް ނޫން. އެހެން ނަމަވެސް އަޅުގަނޑުމެން ކައިރީގައި އޮތް ގައުމަކުން މި އޮތީ އެތައް ބަޔަކު އަޅުގަނޑުމެންގެ ހުޅުވިފައިވާ ބޯޑަރުތަކެއް އޮތީމާ މި ގައުމަށް އަރާފައި،" ބިދޭސީންގެ އަދަދު އިތުރުވުމުން ގައުމީ ސަލާމަތަށް ހުރި ނުރައްކަލާ ގުޅޭ ގޮތުން ޝަމާލް ވިދާޅުވި އެވެ.\n"ބޭރުގެ އިސްތިއުމާރީ ބާރަކުން ގައުމަކަށް އަރައި ހިފިޔަސް ފެންނަން މި ހުންނަ ކަންތައްތައް ކަހަލަ ކަންކަން މިހާރު މި ފެންނަނީ މި މީހުންގެ [ބިދޭސީންގެ] ފަރާތުން."\nBidheyseen ge amaluthah gaumu hifumekey ehfadha: Shamaal\nބިދޭސީންގެ އަމަލުތައް ގައުމެއް ހިފުމެކޭ އެއްފަދަ ކަމަށް ޝަމާލް ވިދާޅުވުން\nއޭނާ އެހެން އެ ވިދާޅުވީ، މުސާރަ ނުދޭ މައްސަލަތަކާ ގުޅުވައިގެން ބިދޭސީ މަސައްކަތްތެރިންގެ މުޒާހަރާތައް އާންމުވެ، ދިވެހިން ރަހީނުކޮށް، ފުލުހުންނާއި ފުލުހުންގެ މުދަލާއި އާންމުންގެ މުދަލަށް ބިދޭސީން މިދިޔަ ތިން ހަފުތާއެއްހާ ދުވަހުގެ ތެރޭގައި ދިން ގެއްލުމާ ގުޅިގެންނެވެ. މި ކަންތައް ބިދޭސީންތަކެއް ހިންގާފައި ވަނީ މިއިން ދުވަހަކު ވެސް ނުހިންގާ ފެންވަރަށެވެ. ހުޅުމާލޭގައި ފުލުހުންނަށް ހަމަލަދިން ވީޑިއޯތަކަށް ބަލާއިރު، އެ އެ ބިދޭސީންގެ އަމަލު ވަރަށް ނުރައްކަލެވެ. ގައުމުގައި ތިބި ބިދޭސީ މަސައްކަތްތެރިންތަކެއް ނުކުމެ އެ ގައުމުގެ ފުލުހުންނާ ކުރިމަތިލައި، ދިވެހިންތަކެއް ރަހީނު ކުރުމަކީ ބަލަޖައްޓައިގެން ތިބުމަށް ވުރެ ނުރައްކާ ކަމެކެވެ.\nއެ ހަމަނުޖެހުންތަކުގެ ފަހަތުގައި ވަނީ މުސާރައިގެ މައްސަލަ ނޫން ކަމަށާއި އެއީ ސިޔާސީ ކަމެއް ކަމަށް ސަރުކާރުން ތުހުމަތު ކުރެ އެވެ. އެކަމަކު އޭގެ ފަހަތުގައި ތިބީ ރާއްޖޭގެ އިދިކޮޅު މީހުން ނޫން ކަމަށް ސަރުކާރުން ބުނެ އެވެ. ރާއްޖޭގެ މަސްލަހަތާ ގުޅިފައި ވަނީ އެހެން ސިޔާސީ ސަބަބެއް ކަމަށް ސަރުކާރުން ބުނި ނަމަވެސް އެކަމުގެ ތަފްސީލެއް ނުދެ އެވެ.\nވަޒީފާ އަށް ނުދާ ދިވެހި ޒުވާނުން ގިނަ\nގޭބިސީގެ އާމްދަނީ އާއި ހަރަދު ކުރި ގޮތް ދެނެގަތުމަށް، 2016 ގައި ހެދި ދިރާސާއިން ދައްކާ ގޮތުގައި ޒުވާނުންގެ ތެރޭގައި މަސައްކަތް ނުކުރާ އަދި ތައުލީމާއި ތަމްރީނުތަކުގައި ނޫޅޭ އާބާދީ (ނީޓް ރޭޓް) ވެސް މައްޗެވެ. ރާއްޖޭގެ ޒުވާނުންގެ ނިސްބަތް 36 ޕަސެންޓަށް އަރާއިރު، މީގެ ތެރެއިން އެއްވެސް މަސައްކަތެއް ނުކުރާ އަދި ތައުލީމު ހާސިލް ނުކުރާ މީހުންގެ އަދަދު އުޅެނީ 29 ޕަސެންޓުގަ އެވެ. އެއީ 17 ޕަސެންޓް ފިރިހެނުންނާއި 39 ޕަސެންޓް އަންހެނުންނެވެ.\nVazeefa nethi, mainbafainge ehee gai ulhey zuvaanun!\nވަޒީފާނެތި މައިންބަފައިންގެ އެހީގައި އުޅޭ ޒުވާނުން\nއިގްތިސޯދީ ގޮތުން ހަރަކާތްތެރި ނުވާ ނުވަތަ ވަޒީފާ އަދާނުކުރާ ދިވެހީންގެ އަދަދު 111،604 އަށް އަރަ އެވެ. މީގެ ތެރެއިން 87،000 އަށް ވުރެ ގިނަ މީހުންނަކީ ވަޒީފާއެއް ހޯދަން މަސައްކަތް ނުކުރާ ނުވަތަ ވަޒީފާ ނުލިބިގެން އުޅޭ މީހުންނެވެ.\n"ބިދޭސީންނަށް ބަލާއިރު އޭގެ ތެރެއިން 99 ޕަސެންޓު މީހުންނަކީ ގައިގައި އާރާއި ބާރު ހުރި މީހުން. އެ މީހުންގެ އާބާދީ އުޅެނީ 250،000 ގައި. ރާއްޖޭގައި ހަތަރު ލައްކައިގެ އާބާދީއެއް މި އޮތީ ކުޑަކުދިންނާއި ދުވަސްވީ މީހުންނާ އެކު. އެހެންވީމާ ބިދޭސީން ހަމަނުޖެހުމެއް ހިންގަން ބެލިޔަސް އެ މީހުން ގަދަ ވާނެ. އެހެންވީމާ އެއީ ވިސްނަން ޖެހޭ ނުރައްކަލެއް،" ސަލާމަތީ ބާރެއްގެ އިސް ބޭފުޅަކު ނަން ނުޖަހަން ޝަރުތުކޮށް ވިދާޅުވި އެވެ.\nތަފާސްހިސާބުތައް ދައްކާ ގޮތުން 2017 ގައި ރާއްޖޭގައި މަސައްކަތް ކުރާ ބިދޭސީން އެމީހުންގެ ގައުމުތަކަށް ރާއްޖޭން 66.8 މިލިއަން ޑޮލަރު ވަނީ ފޮނުވައިފަ އެވެ. އަހަރުން އަހަރަށް އެ އަދަދު ދަނީ އިތުރުވަމުންނެވެ. މަނިޓަރީ އޮތޯރިޓީގެ ތަފާސްހިސާބުތައް ދައްކާ ގޮތުން ބިދޭސީން ރާއްޖެ އިން ބޭރަށް ފޮނުވާ ފައިސާގެ 46 ޕަސެންޓު ހިއްސާ ކުރަނީ ބަންގްލަދޭޝް އެވެ. ރާއްޖޭގައި ގަވައިދާ އެއްގޮތަށް ވެސް ގަވައިދާ ހިލާފަށް ވެސް އެންމެ ގިނައިން އުޅެނީ އެ ގައުމުގެ މީހުންނެވެ. ބަންގްލަދޭޝް އަށް ފަހު އެންމެ ގިނަ ފައިސާ ފޮނުވަނީ އިންޑިއާއަށެވެ.\nބިދޭސީންނާ ނުލައި ވާކަށް ނެތް، މުހިންމީ ރެގިއުލޭޝަން\nރާއްޖޭގައި އެންމެ ގިނަ ބިދޭސީ މަސައްކަތްތެރިން ހަރަކާތްތެރި ވަނީ ކޮންސްޓްރަކްޝަން ދާއިރާގަ އެވެ. ދެން އެންމެ ގިނަ ބިދޭސީން މަސައްކަތް ކުރަނީ ރާއްޖޭގެ އެންމެ ބޮޑު އިންޑަސްޓްރީ ޓޫރިޒަމް ދާއިރާގަ އެވެ. އެ ދެ ދާއިރާގެ އިތުރުން ވެސް ބިދޭސީން ކޮންޓްރޯލް ނުކުރާ ދާއިރާއެއް ރާއްޖޭގައި ނެތެވެ.\nގައުމީ ޔުނިވާސިޓީގެ ރިސާޗް ޑިޕާޓްމެންޓްގެ އެސިސްޓަންޓް ޕްރޮފެސަރު އަދި އެމްއެމްއޭގެ ކުރީގެ ގަވަރުނަރު ޑރ. ފަޒީލް ނަޖީބް ވިދާޅުވި ގޮތުގައި، ރާއްޖެ ކުރިއަރަމުން މިދާ ނިސްބަތަށް ބަލާއިރު، ހަމައެކަނި ދިވެހިން މަސައްކަތް ކޮށްގެން އެކަން ކުރެވެން ނެތެވެ. އެހެންކަމުން ކުރިމަގުގައި ވެސް ރާއްޖެ އަށް ބިދޭސީންގެ ބޭނުން ބޮޑު ކަމަށާއި ކުރަންވީ ކަމަކީ ރަނގަޅަށް މެނޭޖްކޮށް، ބިދޭސީންގެ މައްސަލަ ހައްލު ކުރުން ކަމަށް ފަޒީލް ވިދާޅުވި އެވެ.\n"ރާއްޖޭގައި އެކަށީގެން ނުވާ ވަރަށް ބިދޭސީން އެބަތިބި. ރަނގަޅު ދިރާސާއެއް ކޮށްގެން ރާއްޖެ އަށް ބޭނުންވަނީ ކިހާ އަދަދެއްގެ ބިދޭސީންކަން ކަނޑައެޅުން. އެ އަށް ވުރެ އިތުރަށް ބިދޭސީން ތިބިއްޔާ ފޮނުވައިލަންވީ. ބޭނުންވާ ވަރަށް ތިބިއްޔާ އެ މީހުން ގަވައިދުގެ ތެރެއަށް ވައްދަންވީ. އޭރުން ހަރަދު ވެސް ކުޑަވާނެ،" އިގުތިސާދީ ތަޖުރިބާކާރު ފަޒީލް ވިދާޅުވި އެވެ.\n"މިހާތަނަށް ދިޔައީ އިދާރީ އިހުމާލާއި ތަންފީޒީ އިހުމާލުގެ ސަބަބުން. އަދި އަމިއްލަ މީހުން ވަގުތީ ފައިދާ އަށް ނިޒާމު އެބިއުސް ކުރުން ވެސް ހިމެނޭ. އެކަންކަމާ ހެދި މި ހާލަތަށް ރާއްޖެ މިދިޔައީ."\nހުޅުމާލެ: ޖުލައި 13، 2020: އައިލެންޑް އެކްސްޕާޓުގެ ބިދޭސީ މަސައްކަތްތެރިން ހިންގި ހަމަނުޖެހުން ކޮންޓްރޯލް ކުރުމަށް ފުލުހުން ހަރަކާތްތެރި ވަނީ.-- ފޮޓޯ:ނިޝާން އަލީ/މިހާރު\nއިގުތިސާދީ ދާއިރާ ދިރާސާ ކުރައްވާ މޯލްޑިވްސް އިކޮނޮމިކް ރިވިއުގެ ކޯ އެޑިޓަރު އިބްރާހީމް އާތިފް ޝަކޫރު ވިދާޅުވި ގޮތުގައި، ގަތަރު ފަދަ އަރަބި ބައެއް ގައުމުތަކުގައި އެ ގައުމުގެ އާބާދީ އަށް ވުރެ އެތައް ގުނައެއް އިތުރުކޮށް، ބިދޭސީން މަސައްކަތްތެރީން އުޅެ އެވެ. އެ ގައުމުތަކުގައި އެހާ ބޮޑު މައްސަލައަކަށް އެ ކަންކަން ކުރިމަތި ނުވަނީ ރަނގަޅަށް މެނޭޖު ކުރާތީ ކަމަށާއި ރާއްޖޭން ވެސް ވިސްނަން ވީ ރަނގަޅަށް ކަންކަން ކުރުމަށް ކަމަށް އާތިފް ވިދާޅުވި އެވެ.\n"ރާއްޖޭގައި ބިދޭސީން މިވަނީ އަޅުންނަށް ހަދާފައި. ލޭބާ ގެ ކޮސްޓެއް އޮންނަން ޖެހޭ. އެކަމަކު ރާއްޖޭގައި މަސައްކަތްތެރިންނަށް މަސައްކަތުގެ އަގެއް ނުދީ އެތަކެއް މަހެއް ވަންދެން ގެންގުޅޭކަން މިހާރު މި ވަނީ ޔަގީން ކުރެވިފައި،" އާތިފް ވިދާޅުވި އެވެ.\n"އެތެރެ ކުރާ މީހުން ފައިދާ ނަގާފައި މީހުން އެތެރެ ކުރަނީ. އެއަށް ފަހު އެ މީހުން ދޫކޮށްލަނީ. އޭގެ ފަހުން އަތުޖެހޭ މީހުން ވީ އެންމެ ކުޑަ އަގެއް ދީފައި މަސައްކަތް ކުރުވަނީ. މިއީ ހާލަތު އޮތް ގޮތަކީ."\nބިދޭސީންގެ މައްސަލަ ހައްލު ކުރަން މިހާރު ސަރުކާރުން އަމަލު ކުރަމުން އަންނަ ގޮތްތައް ރަނގަޅު ކަމަށް އާތިފް ވިދާޅުވި އެވެ. އެގޮތުން ގަވާއިދާ ޚިލާފަށް އުޅޭ ބިދޭސީން ރަޖިސްޓަރީ ކޮށް، ގަވައިދުގެ ތެރެއަށް ވެއްދުމާއި ބައެއް ބިދޭސީން އެ މީހުންގެ ގައުމަށް ފޮނުވުމަކީ އެކަން ކުރަން ޖެހޭ ގޮތް ކަމަށް ވިދާޅުވި އެވެ.\n"ގާތްގަނޑަކަށް 15 ވަރަކަށް އަހަރު ވެފައިވާ އިތުރުވުމެއް މިއީ. ރާއްޖޭގެ ލޭބާ ރިލޭޝަން އޮތޯރިޓީ އެހާ ބާރުވެރިއެއް ނޫން. މިފަދަ މައްސަލަތައް ހައްލު ކުރުމަށް ފަންޑް އެކްޓިވްކޮށް މަސައްކަތް ކުރާނެ ލޭބާ އިދާރާއެއް ހުންނަން ޖެހޭ،" އޭނާ ވިދާޅުވި އެވެ.\n"ދިވެހި މަސައްކަތްތެރިންނަށް ވެސް މިވަގުތު މިވަނީ ބޮޑެތި ގޮންޖެހުންތަކެއް ދިމާވެފައި. އެހެން ކަމުން މި ހުރިހާ ކަމަކަށް ވިސްނައި، ފިޔަވަޅު އެޅުމަށްޓަކައި މިއީ ލޭބާ މިނިސްޓްރީއެއް އަލުން އަނބުރާ އުފެއްދުމުގެ ވަގުތު ކަމުގައި ފެނޭ."\nކުރީގެ ގަވަރުނަރު ފަޒީލް ވިދާޅުވި ގޮތުގައި، ބިދޭސީން ކޮންމެ ގޮތަކަށް އުޅުނު ކަމުގައި ވިޔަސް ރާއްޖޭން އެ މީހުން ރެގިއުލޭޓް ކުރަން އެކަށީގެންވާ ފިޔަވަޅުތަކެއް ނާޅާނެ ކަމުގެ ޔަގީންކަން އެ މީހުންނަށް އޮވެ އެވެ. އެކި ދާއިރާތަކުން ބިދޭސީން ރާއްޖެ އަށް އަތްގަދަ ކޮށްފައިވަނީ އެހެންވެ ކަމަށް ވިދާޅުވި އެވެ.\n"ބިދޭސީންނަށް އެބަ އެނގޭ އެ މީހުންގެ ކަންކަން ނުބަލާނެކަން. ގޭގޭ ކައިރި އަށް ގޮސް ދައްތާއޭ، ކޮއްކޯއޭ މަސައްކަތަކެއް ދޭށޭ ބުނީމާ މަސައްކަތް ދޭ. ނުބަލާނެ ލީގަލް މީހެއްތޯ. އެހެންވީމާ ބިދޭސީންނަށް އެނގޭ ރާއްޖޭގައި ކަންކަން ފަސޭހަކަން،" ފަޒީލް ވިދާޅުވި އެވެ.\nމި ފަހުން ކުރެއްވި ދިރާސާއެއްގެ އަލީގައި އޭނާ ވިދާޅުވީ ކޮންސްޓްރަކްޝަން ދާއިރާގެ މަސައްކަތު މީހުންގެ ގޮތުގައި އުޅޭ ވަރަށް ދިވެހިން ނުލިބުނު ނަމަވެސް ދިވެހިން އުޅޭފަ ދަ ވަޒީފާތަކުގައި ވެސް ބިދޭސީން ގިނަ ކަމަށެވެ. އޭގެ ތެރޭގައި ސުޕަވައިޒަރުކަން ފަދަ މުސާރަ ރަނގަޅު ވަޒީފާތައް ހިމެނޭ ކަމަށް ފަޒީލް ވިދާޅުވި އެވެ.\n"އަޅުގަނޑު ވާހަކަ ދެއްކިން ކޮންސްޓްރަކްޝަން ދާއިރާގައި މަސައްކަތް ކުރައްވާ ބައެއް ބޭފުޅުންނާ. ވިދާޅުވަނީ ދިވެހިން ވަރަށް ފަރުވާ ކުޑަ ކަމަށް. އެފަދަ ބައިވަރު މައްސަލަ އެބަހުރި އަސްލު. މި ކަންކަން ހައްލު ކުރަން އެންމެ އިސްރޯލެއް އަދާ ކުރަން ޖެހޭނީ ދައުލަތުން،" ފަޒީލް ވިދާޅުވި އެވެ.\nމި ފަހުން ރާއްޖެ އިން ފެނުނު ކަންކަމަށް ބަލާއިރު ބިދޭސީންގެ މައްސަލަތަކަށް އަޅާނުލައި ތިބެއްޖެ ނަމަ ކަންކަން އިތުރަށް ގޯސްވެ، ސަލާމަތް ނުވާ ހިސާބަށް ހިނގައިދާނެކަން ސާބިތުވެ އެވެ. މޭޖާ ޖެނެރަލް ޝަމާލް މަޖިލީހުގެ ކޮމިޓީގައި ވިދާޅުވި ވާހަކަތަކާ މެދު ފުންކޮށް ނުވިސްނައިފި ނަމަ ރާއްޖޭގެ އަމާންކަމަށް ބުރޫއެރުމަކީ ކައިރި ކަމެކެވެ.\nމުޒާހަރާ ބިދޭސީން މުވައްޒަފުން ބަންގްލަދޭޝް މަސައްކަތްތެރިންގެ ހައްގުތައް މޭޖަ ޖެނެރަލް އަބްދުﷲ ޝަމާލް އެމްއެންޑީއެފް ޒުވާނުން\n41 ކޮމެންޓް, 39 ރިއެކްޝަންސް\nޔޫއޭއީ(އެމިރެޓްސް) ގެ އާބާދީގެ 90% އަކީ ބިދޭސީންނެވެ. ޔޫއޭއީ މީހުންނެއް ނޫނެވެ. މައްސަލައަކަށް ނުވެއެވެ.\nމިއެންމެން ބޭރުކޮށް ހުސްކުރަންވީ މިޤައުމު މިއޮތީ ހަލާކުވެ ނިމިފައި ، މީގެޒިންމާ ސަރުކާރުތަކުން ނަގަން ޖެހޭނެ އެއީ ސަރުކާރުން މިކަން ހުއްޓުވަން އުޅުނުނަމަ މިކަން މިހާހިސާބަށް ދަކަށް ނުޖެހޭނެ ، ދެންވެސް ތިބަންގާޅިން އެތެރެނުކޮށް މިޤައުމުގައި ތިބިޟިހުން ފޮނުވާ ހުސްކުރޭ، ދިވެހިންވެސް ވެއްޖެ ކަންނެއްކަންދޫކޮށް މިމީހުން ނުލާ މިޤައުމު ކުރިޔަށޤދެވޭތޯ މަސައްކަތްކުރަން އެނޫނީ ފަހުން ކުރަންޖެހޭ ހިތާމަ މާބޮޑުވާނެ.\nޔަގީން ކުރަން ޖެހޭ\nބިޑެސީންގެ އަަދަު ވަކިވަރަކަށް ވުރެ އިތުރު ނުވާނެ ކަން ކަށަވަރު ކުރަން ޖެހޭ ވޯކު ވިސާ ވިޔަސް ރެސިޑެންޓް ވިސާ ވިޔަސް ރެސިޑެންޓ ވިސާ ދޭކަށް ނުފެނޭ އެއްގޮތަކަށް ވެސް ، ލައްކައަކަށް ވުރެ އިތުރު ނުވާނެ ކަން ޔަގީން ކުރަން ޖެހޭ\nދިވެހި މީހާ ހުންނަނީ ބިދޭސީ މީހާއަށް ދޫކޮށްލައިގެން ހުރިހާ ކަމެއް. އެއްކަމެއްވެސް އަތުންފައިން ކުރަން ބޭނުންނުވާ ދިވެހިން ގިނައީ. އަބަދު ކޮންމެވެސް ބިދޭސީއެއް ފުލުގަ ލައިގެން އުޅޭނީ. ފިހާރައިގަ ބިދޭސީ މީހާ ވިއްކި އަގަކަށް އޯކޭވެލައިގެން ހުރުން އޮންނަނީ. ހަދާނުހަދާއެއް ބަލާލަނީކީ ނޫން ގިނަ މީހުން. ހަމައެކަނި ސުޕަވައިޒްކުރަން ޖެހުނަސް ދިވެހި މީހާއަށް އެވަރުވެސް ނުވޭ.\nގަޑިން 8 ޖަހާއިރު ހުންނާނީ ގޭ ދޮރުމަތީގައެވެ. މެންދުރު 1 ގަޑިއިރު ބްރޭކް ނަގާފައި6ޖެހުމުން ނޫނީ ނުދާނެއެވެ.3ދުވަސްތެރޭ ގޭގައި ކުލަލާ ނިންމާލީ ދުވާލަކަށް 700ރ މަގުން 2،100ރ އަށެވެ. މަސައްކަތް ފެންވަރު އެހާމެ ރަނގަޅެވެ. އަމިއްލައަށް ފެނިގެން އޭސީތަކާ އަލަމާރިތައްވެސް ފޮހެސީފުކުރިއެވެ. ދަމުންދަނީ ކުނިނަގާ ސާފުކޮށްފައެވެ. ދިވެހި ޒުވާނާއަށް މިކަންވާނެތޯއެވެ؟ ތަޖުރިބާ ބުނަނީ ނޫނެކޭއެވެ.\nކޮންއިންޒާރެއް ހުރިހައެންމެންބެރުކުރަންޖެހޭ ވަގަށް އެކަކަށްވެސް މިގައުމުގަ އުޅެވިގެނަ ނުވާނެ މީރާވައިގެން ދައުޅަތުގެ ވުޒާރާތަކުން ގުޅިގެން ކުރި ވައްކަމެއް\nގަވާއިދާ ޙިލާފަށް ރާއްޖޭގައި އުޅުމަކީ ހުއްދަ އެކަމަކު ކުށެއް ސަރުކާރުން އަދަބު ދެނީ ހިތަށް އެރި ބަޔަކަށް\nމިއަދު ހެނދުގެ ވަގުތެވެ. ގަޑިން 10 ޖަހަނީއެވެ. ހުޅުމާލޭގެ ބޮޑު މަގުގައްޔާއި ގޭގޭގެ ކައިރީގައި ހަދާފައި ހުސް ތަންތަން ފުރާލައިގެން ތިބީ ދިވެހި ޒުވާނުންނެވެ. އެއްވެސް ކަމެއް ނުކުރާ ޒުވާނުންނެވެ. ޒުވާނުން ވަޒީފާތަކަށް ނުނުކުންނަނީ މުސާރަ ކުޑަވެގެން ނޫނެވެ. ކަންނެތްކަން އިންތިހާއަށް މަތިވެފައި، ގެއިން ހިތްފަސޭހަ ކަމާއެކު ކައިބޮއި އުޅެވޭތީ ދޫނި ބައިގަނޑެއްހެން މަގުމަތީގައްޔާއި ކަންކަންމަތީގައި ލާހޫރެނީއެވެ.\nދިވެހިންނަށް ވަޒީފާނުދީ ވަގުބަންގާޅިން ގެނެސް މިގައުފުރެ ްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްް. ދެން ގެނެސް އަޅައިގެން ގެންގުޅެނީ ދިވެހިން ކަންނެތް ކަމަކުންނޫން މިސަރުކާރުން ކުރިވައްކަމެއް ގުރުބާން ކުރި ދިވެހި ޒުވާނުން\nކޮންމެ ބޭފުޅަކަސް އެއްވެސް ރިސާޗެއް ހެދުމެއްނެތި ދިވެހި މަސައްކަތްތެރިން ފަރުވާކުޑައޭ ބުނެގެން ނުވާނެ. ހަގީގަތުގައި ވާގޮތަކީ ދިވެހިންނަށް އެކަށީގެންވާ މުސާރައެއް ނުދެވޭ. ބިދޭސީއަށް ކުޑަ މުސާރައެއް ދިނަސް ނިދާނެތަނާއި ކެއިންބުއިމާއި ބޭސްފަރުވާއާއި ގައުމަށްދާން ޓިކެޓް ދެވޭ. އެކަމެއް ދިވެއްސަކަށް ނޯވޭ. ދެން އަމިއްލަ ވަޒަނުގައި އަނބިދަރިންނާއި އެކު އުޅޭއިރު ވަކި މަސައްކަތު ގަޑިއެއް ނެތި، ބަންދެއް ނެތި ދުވާލުދާ ހަތަރުދަމު ދިވެހިންނަކަށް ނޫޅެވޭނެ.\nމިދިޔަ ހަފްތާގައި އެނދެއްޖަހަން ހަވާލުކުރިން ރަނގަޅަށް މިންއަޅާފައި ދިނުމުން އެނދު އައިއުރު ހުރީ2އިންޗި ކުޑަކޮށް.\nހެވެއްނު މީކީ ސަރުކާރުތަކުން ހުއްޓުވަން ބޭނުންވާ ކަމެއްނޫން ވިއްޔަ.\nބިދޭސީން ގޯސްވަނީ އެކަމަކު ކޮންމެ ދިވެއްސަކަށް ބިދޭސީއެއް ގެންގުޅެން ޖެހޭ. އެމީހުން ކައްކައި ކާން ހަދަނީ، ގޭތެރެ ސާފުކޮ އަންނައުނު ދޮވެ އިސްތިރިކޮށްދެނީ، ބާޒާރު ކޮށްދެނީ، މުސްކުޅި މައިން ބަފައިން ބަލަނީ، ފިހާރަ ބަލަހައްޓައިދެނީ، ދަނޑުވެރިކަންކޮށްދެނީ، މަޖޫރީމަސައްކަތް ކޮށްދެނީ. އެކެނިވެރި މައިންގެ އެކަނިވެރިކަން ފިލުވައިދެނީ. ދިވެހިންގެ ގިނަމީހުން ތިބެނީ ނިދަން އަަނެއް ބަޔަކު ތިބެނީ ބިއްޖެހިފައި. މިރާއްޖެ ބޭރުމީހުންގެ އަތްދަށް ދޫކޮށްލީ ދިވެހިން.


Anbi Gabool Kohfin -9| Vaahaka އަނބި ޤަބޫލު ކޮއްފިން –9– Vaahaka\n5k 12 0\tApril 6, 2021\nއަހަރެން ދެލޯ ބޮޑު ކޮއްލަމުން ގަދަ ހަދާލީ އެތަނުން ދުރަށް ދިއުމަށެވެ. ނަމަވެސް ޒެއިޖް އިހުނަށްވުރެ ކައިރިވަމުން ހިފާލީ އަހަރެންގެ ކަނދުރާގައެވެ. މަޑުމަޑުން އެއަތް ތިރި ކޮއްލަމުން ހިފާލީ އަހަރެން ތިރިން ލައިގެން އިން ނަރުސް ހަރުވާޅުގައެވެ. އަހަރެންގެ ގައިގައި ނޭނގޭ ވިންދެއް ޖަހާލިހެން ހީވިއެވެ. މަޑުމަޑުން ގުދުވެ އަހަރެންގެ ކަނދުރާގައި ތުންފަތް ޖައްސާލަމުން ޒެއިޖް ފުންނޭވާއެއް ދޫކޮށްލިއެވެ. އަހަންނަށް ގުޑިލަންވެސް ނުކެރުނެވެ. ހުރި ގޮތަށް ހުރެވުނީއެވެ. ޒެއިޖް އަހަންނާއި ކައިރިވަމުން ފަޓުލޫނުގެ ގޮތަށް ނައްޓަމުން އަހަރެންގެ ތުންފަތުގައި އިނގިލި ޖައްސާލިއެވެ.\n"އައި ތިންކް ޔަޝްމުވެސް ބޭނުންވާހެން...." އެޖުމްލައާއެކު އަހަރުމެން ދެމީހުން އެކެއްޗަކަށްވީ ކަހަލައެވެ. ޒެއިޖް ގެ އުނަގަނޑުގައި އަހަރެން ފައި އަޅުވާލަމުން ބޯ ފަހަތަށް ދިޔައީ ވަމުން ދިޔަ އަރާމެއްގެ ބޮޑު ކަމުންނެވެ. ބާރަށް ނޫން ނަމަވެސް ފާރުގައި އަހަރެން ޖައްސާލަމުން ޒެއިން އަހަރެންގެ ތުންފަތުގައި މަޑުމަޑުން ދަތް އަޅާލިއެވެ.\n"އާހ..." މަޑުމަޑުން އަހަންނަށް އެހެން ބުނެވުމާއެކު ޒެއިޖްގެ މޫނަށް ވެރިވީ ހިނިތުންވުމެކެވެ. ދުވަހަކުވެސް މިފަދަ ހިތްހަމަ ޖެހުމެއް އަހަންނަށް ލިބިފައެއް ނުވެއެވެ. ހޫނު ކުޑަ އެތަންކޮޅުގައި ދެމީހުން ދާހިތްލަމުން ދިޔަ ނަމަވެސް އެކަކުވެސް ހުއްޓާލާކަށް ބޭނުމެއް ނުވާ ކަހަލައެވެ. ކުއްލިއަކަށް ހަށިގަނޑަށް ވެގެންދިޔަ އާދަޔާ ހިލާފު ބާރަކާއެކު ޒެއިޖްގެ ހަރަކާތްތައްވެސް މަޑު ޖެހުމަކަށް އަތުވެއްޖެއެވެ. އަހަރެން ހަށިގަނޑުން އަތް ދޫކޮށްލަމުން ޒެއިޖް މޫނުގައި އަތް ހާކާލީ ގޯހެއް ހެދިގެން ބަލާލާ ކަހަލަ ގޮތަކަށެވެ. ކައިރީގައި ހުރި ޓިޝޫ ޕަކެޓުން ހަށިގަނޑު ފުހެލަމުން އަހަރެންގެ ގަމީސް އެއްލީ އަހަރެން އެކަމަށް ތައްޔާރު ނުވެ ހުއްޓައެވެ. އަހަރެންގެ މޫނުގައި ޖެހިފައި އެ ވެއްޓުނީ ތިރިއަށެވެ.\n"ޗީޕް... އަމިއްލަ ހައިސިއްޔަތު ފެނިއްޖެ އެއްނު... ކޮންމެފަދަ ތާކުވެސް މީހަކާއެކު ކަލޭ އުޅެފާނެ ދޯ... ބަލަ މީ ކޮޓަރިއެއްވެސް ނޫން... ހަމަ ކޮންމެ ތަނެއްވިއަސް އޯކޭ؟" އަހަންނަށްހީވީ މޫނު މަތީގައި މީހަކު ޖަހާލި ހެންނެވެ. ދެފަހަރަކު އެސްފިޔަ ޖަހާލަމުން ޒެއިޖް އެބުނި އެއްޗަކާމެދު ވިސްނާލީމެވެ. އެއީ އަހަރެންގެ ފިރިމީހާއެވެ. އަހަރެން ގޮތަކަށް މިއުޅުނީ އަހަރެންގެ ފިރިމީހާއާއި އެކުގައެވެ. ވަށައިގެން ހުރެވުނު ތަނަށް ބަލައިލީމެވެ. ތެދެކެވެ މިހާރުގެ ބަހުންނަމަ އެއްވެސް ރޮމެންޓިކް ކަމެއް ނެތެވެ. އެކަމަކުވެސް އެއީ އަހަރެންގެ ފިރިމީހާއެވެ. އަމިއްލަގައި ހަޑިވިހެން ހީވުމާއެކު އަހަންނަށް އަތުގައި ފިރުމާލެވުނެވެ. އަހަންނަށް ބަލާލުމެއްވެސް ނެތި ޒެއިޖް އެތަނުން ނިކުމެގެން ދިޔައީއެވެ. އޭރުވެސް އަހަރެންގެ ގައި އެއްވެސް ފޭރާމެއް ނެތެވެ. އެވަރުވެސް ޒެއިޖް ބަލާނުލިއެވެ. ލޮލަށް ޖަމާވި ކަރުނަތަކާއެކު އަހަރެން އަވަހަށް މަސައްކަތްކުރީ އެއްޗެހި ލެވޭތޯއެވެ. ލޮލުން ފައިބަމުން ދިޔަ ކަރުނަތަށް ފުހެލަންވެސް އަހަރެން ބޭނުމެއް ނޫނެވެ. އޮހޮރުނަ ދޭށެވެ. ޒެއިޖް އެބުނީ ރަނގަޅަށެވެ. އަހަންނަކީ ކޮންމެ މީހަކަށްވެސް ހެއްލިދާނެ މީހެކެވެ. އަހަރެންގެ ހަމަ އެއްވެސް އަގެއް ނެތީ ހެއްޔެވެ. އެއްވެސް ރީތި ކަމެއް ނެތީ ހެއްޔެވެ.\n"ހާއި... ފޮނި ފިރިހެނާ...." ޔައްމުގެ ހިނިތުންވުން ފެނުމާއެކު އަހަންނަށް ހިނިތުން ވެވިއްޖެއެވެ. އަހަރެން އިސްޖަހާލަމުން ޖީބުން ނެތީ ގަނޑުކޮޅެކެވެ. އެއީ ކުރިން ދުވަހު ވީ ވައުދެވެ. ހިލާފުވާކަށް ނުވާނެ ނޫން ހެއްޔެވެ.\n"ޔައްމުއަށް ކިޔަނީ އަސްލުކޮށް ކޮންނަމެއް.... ހަމަ ޔައްމު..." އަހަރެން ހިނިތުންވުން ފޮރުވާކަށްވެސް ނޫޅެމެވެ. މަޑުމަޑުން އުޑާއި ދިމާލަށް ބަލާލަމުން އަހަރެން ދެލޯ މަރާލީމެވެ.\n"ޔަޝްމު... މަންމި ލޯބިން ކިޔާ ނަމެއް ޔައްމު އެއީ..." އިނގިލި ތަކުގައި އަތް ހާކާލަމުން ޔަޝްމު ބުނެލިއެވެ.\n"ކޮބާ ބައްޕަ؟ ބައްޕަ ނޫޅޭތަ ގެއަކު؟..." އަހަރެން އެހެން އެއީ ގަސްތުގައެވެ. އެއީ ޒެއިން ޔަޝްމުއާއި ކައިރިވުމަކީ އަހަރެން ބޭނުންވާ ކަމަކަށް ނުވާތީއެވެ.\n"ނޭނގެ... ތޭރަ އަހަރުމިވަނީ އަދި އަޅުގަނޑު ނުދެކެން ބައްޕައެއް..." ކުޑަކުޑަ އެމޫނަށް އަހަރެން ބަލާލީމެވެ. އަހަރެން ކައިރީގައި އެހެން އިންނައިރު އިންނާނީ ހާދަ އިތުބާރެއް ކޮއްފައެވެ.\n"އޯހް މައި މައި... މަންމަ އެބަ ގުޅާ..." ޔައްމު ތެދުވަމުން އަހަންނަށް ބަލާލިއެވެ. އެމޫނުގައި އެއްވެސް އުފާވެރިކަމެއް މިއަދު ނެތެވެ. ކިހިނެއް ވެގެންކަންވެސް އަހަންނަށް އެނގެއެވެ. ފޯނު ނުނަގައި ޖީބަށް ލަމުން ޔައްމު ހިނގައިގަތީ ކުރިއަށެވެ. ތިރިއަށް އެލުވާ ލެވިފައިވާ ދެއަތް އަހަރެންގެ ލޮލުގައި އަޅައިގަތީ ދެނެވެ. ކުއްލިއަކަށް އަހަރެންގެ ސިކުނޑިއަށް ވެރިވީ ޒެއިން ކުރިންރޭގައި ދެއްކިވާހަކައެވެ.\n"ކަލެއަށް އެނގޭތަ... އަންހެންމީހާ މޫނުގައާ އަތުގަ ފޮތި އައްސާފަ ކުރާއިރު މާމަޖާ... ހާއްސަކޮށް ކުޑަކުދިން..." ކުއްލިއަކަށް އަހަންނަށް ހުރިތަނުން ތެދުވެވުނީ ބޭއިޙްތިޔާރުގައެވެ. ޔަޝްމު ފަހަތުން ގޮސް އެއަތުގައި ހިފައި އަހަރެންނާއި ދިމާލަށް އަނބުރާލީމެވެ.\n"ޒެއިޖް.... ދެން ތިވަރަށް އަހަރެންގެ ދެއަތަށް ބެލިއެކޭ ކިޔާފަ ވަކި ރަނގަޅު ވޭތަ؟..." ނިއެރާ ހިނިތުންވަމުން އަހަރެންގެ އުނގުގައި ބޯއަޅާލީ ލޯބިންނެވެ. އަހަރެންގެ ނިއެރާގެ ދެއަތުން ދޫކޮށްލަމުން ފޯނަށް ބަލާލީމެވެ. އަހަރެން އަމްރުއަށް މެސެޖްކޮއްލީ އަންނަ މަގުމަތީގައި ޔަޝްމުއަށް ފޯނެއް ގަނެ ދިނުމަށެވެ. އަދިވެސް އަހަންނަށް ސިފަވަމުން ދިޔައީ ޔަޝްމުގެ ރަތްވެފައިވާ ކޮލާއި ދާހިތްލާފައިވާ މޫނެވެ.\n"ހާދަ ބަސްމަދުވެފަ... ވާހަކަ ގިނަކޮއްލަންވީތަ؟..." އަހަރެންގެ ކަރު ދަށުގައި ތުންފަތް ޖައްސާލަމުން ނިއެރާ އިހުނަށްވުރެ ކައިރިވެލިއެވެ. ނަމަވެސް އަހަންނަށް ޖެހެވުނީ ދުރަށެވެ.\n"ކިހިނެއްވީ؟..." އެމޫނުން ފެންނަމުން ދިޔައީ ހާސްކަމެވެ.\n"ކަމެއް ނުވޭ... ދެން މެރީ ކޮއްފައެއްނު އެކަހަލަ ކަމެއް ކުރާނީ.... ހަރާމް ކަމެއްނު.." . މިއަދު އަހަންނަށް ޔަޝްމުއާއެކު އުޅެވުމުން އެކަމުގެ މާތްކަންވެސް ވިސްނިއްޖެއެވެ. އަހަރެން ކޮންމެވެސް ބަހަނާއެއް ދައްކަމުން އެތަނުން ތެދުވެގެން ހިނގައިގަތީ ދުރަށެވެ.\n"ސީރިއަސްލީ... މިހުރިހާ ދުވަހު ހަލާލް ވެގެންތަ ޒެއިޖް އުޅުނީ..." ރުޅި އައިވަރުން ނިއެރާގެ ކޮލާއި ނޭފަތްވެސް ދިޔައީ ރަތް ވެގެންނެވެ. އަހަރެން އެކަމަށް އެއްޗެކޭ ނުބުނަމެވެ. ރުޅި އައިސްފައިވާ މީހެއް ކައިރިއަށް އިތުރަށް ރުޅި އެރުވުމަކީ އަހަރެންގެ އާދައެއް ނޫނެވެ. ބޭނުންވިއަސްވެސް މެއެވެ.\n"އައި ތިންކް އަހަރެން މިތަނުން ދިޔައިއްޔާހެން މިވަގުތު ރަނގަޅުވާނީ... އަމް ނޮޓް ފީލިން ވެލް ނިއެ..." ނިއެރާގެ ނިތުގައި ތުންފަތް ޖައްސާލަމުން އަހަރެން ހިނގައިގަތީ ނިއެރާގެ ކޮޓަރިން ބޭރަށެވެ. ގެއަށް މިރޭގައި އެހައި އަވަހަށް ދާންވެސް އަހަރެން ބޭނުމެއް ނޫނެވެ. ޔަޝްމުދެކެ ރުޅިއައުން އަހަންނަށް ހައްޤު ހެއްޔެވެ. ހުރިހައި ކަމެއް އެނގުމުން ޔަޝްމު އަހަރެންދެކެ ރުޅިއަންނާނެކަން ޔަޤީނެވެ. މިކަމުން އަހަރެން ސަލާމަތް ވާން އެބަޖެހެއެވެ.\nގެއަށް އަހަރެންވަނީ އެކެއް ޖަހަން އުޅެނިކޮށެވެ. ދޮރު ހުޅުވާލުމާއެކު ގޭތެރެއިން ލޮލުގައި އަޅައިގަތީ އަހަރެންގެ އާއިލާއެވެ. ކުޑަ ކޭކެއް ހިފައިގެންއިން ޔަޝްމު އޭރުއިނީ އޭގައިވި އުއްބައްތިތަށް ނިވައިލަނީއެވެ. ރައިދާ ވަގުތުން އަތްތިލަބަޑި ޖަހާލަމުން އުފަންދުވަހުގެ ތަހުނިޔާ ކިޔައިފިއެވެ. އެމޫނުން އުފާވެފައި ހުރިހެނެއް ހިއެއް ނުވެއެވެ. ކުރިއަށްވުރެވެސް ބޮޑަށް ހީވަނީ މިލާފައި ވާހެންނެވެ. މަންމަ އެންމެ ފުރަތަމަވެސް ދިއްކޮށްލީ ކުޑަ ފޮއްޓެކެވެ. ބޫޓު ހަރަށް ލަމުން އަހަރެން އެދިމާލަށް ހިނގައިގަތީ ދޮރު ލައްޕާލަމުންނެވެ. އެންމެންހެން އަހަންނަށް ބަލާލީ އެއްފަހަރާއެވެ. ނަމަވެސް ޔަޝްމު ވަގުތުން އިސްޖަހާލީ ކުއްލިއަކަށެވެ. ހީވީ ކުށެއް ކުރެވުނު ހެންނެވެ. މަންމަގެ ހަދިޔާ ކަނޑަ ނިމުމާއެކު ދެން ޒަލްއެވެ. ޒަލްއަށް ބަލާލި ޔަޝްމު ފޮށި ކަނޑާލީ ހިނިތުންވަމުންނެވެ. އަހަރެން އައިސް އިށީނީ ރައިދާ ކައިރީގައެވެ. ކުޅި ބަލަންވާނެ ނޫން ހެއްޔެވެ.\n"އޯހް ތެންކިއު ޒަލް...." އައި ފޯނުގެ އެންމެފަހު ވައްތަރުގެ ފޯނެއް ނަގަމުން ޔަޝްމު ހިނިތުންވެލީ ޝުކުރު އަދާ ކުރަމުންނެވެ.\n"ޔަޝްމު ފޯނު ހަލާކުވީ އަހަންނާއި ހެދިއެއްނު... ސޯ ވިތްއަ ނިއު ސިމް..." ޒަލިއަން އަހަންނަށް ބަލާލީ ފާޑަކަށެވެ. އަދި އެމޫނުން ފެނުނު ރުޅިން އެކަނިވެސް އަހަރެން ފިހޭ ވަރުވިއެވެ.\n"ފައިނަލީ ނަވާރަ އަހަރުވީ ދޯ.... ދެޓްސް ނައިސް.... ބެއްބެ ކޯއްޗެއް ޔަޝްމުއަށް ގެނައީ...." ރައިދާގެ އެސުވާލުން ޔަޝްމުނޫން އެންމެން އަހަންނަށް ބަލާލިއެވެ. އަހަރެން އިރުކޮޅަކު އެއްޗެއް ނުބުނެ މަޑުކޮއްލީ ޔަޝްމު އަހަންނަށް ބަލާލާތޯއެވެ. ނަމަވެސް ފޯނާއި ކުޅެން އިނީއެވެ.\n"ޔަޝްމުއަށް ތަންކޮޅެއް ކުރިން ހަދިޔާއެއް ދީފަ ބެއްބެ އިންނާނީ..." އަހަންނަށް ނުބެލި ނަމަވެސް އަހަރެންގެ އެޖުމްލައިން ޔަޝްމުގެ އަތަށް މަޑުޖެހުމެއް އައެވެ.\n"ކޯއްޗެއް ބެއްބެދިނީ... ބުނެބަ... ކަމޯން އަވަސް އަވަސް..." ރައިދާ ޔަޝްމުގެ އަތުގައި ހިފައި ތަޅުވާލަމުން އެހެން ބުނެލި ނަމަވެސް ބަލައެއް ނުލިއެވެ.\n"މަންމާ ދެން ދަމާ ޔަޝްމުވެސް ޓަޔަޑް ވެފައެއްނު އިންނާނީ ދޯ..." އެންމެން އެތަނުން ނަގައި ގަންނަމުން ޒަލިއަން ހިނގައިގަތީ ގެއިން ނިކުންނާށެވެ. އެންމެން ނިކުމެގެން ދިއުމުން އަހަރެން ހިނގައިގަތީ މައްޗަށެވެ. އަދިވެސް ޔަޝްމު އެއިން ގޮތަށް އިނީއެވެ. އިސްޖަހާލައިގެން އެފޯނަށް ބަލަހައްޓައިގެންނެވެ.\n"ހައި އަމްރު... އެއްކަލަ ފޯނުގެ ވާހަކަ ބުނީމެއްނު... ދިނިންތަ ޔަޝްމުއަށް..." އަހަރެން ކޮޓަރިއަށްވަދެ ދޮރު ލައްޕާލަމުން އަހާލީމެވެ. އެކޮޅުން އަމްރު ފުންނޭވާއެއް ދޫކޮށްލަމުން ވާހަކަ ފެށީ ހިތްހަމަ ނުޖެހި ހުރެއެވެ. ކޮންމެ މީހަކު އަހަރެންދެކެ ރުޅި އަންނަނީ ކީއްކުރަން ހެއްޔެވެ.\n"ނުހިފި ޔަޝްމުއެއް... އަހަންނަށް ޒެއިޖް ވަރަށް ކުރިންސުރެވެސް އެނގޭ އެންޑް މިވީ ކުޑާ ދުވަސްކޮޅު ތެރޭ ޔަޝްމުވެސް އެނގޭ.. މިއަދު ޔަޝްމުހުރީ ވަރަށް ރޮއެފަކަން އަހަންނަށް ފާހަގަވި... އެފޯނުގަވެސް ނުހިފާ ބުނީ އަމިއްލައަށް ގަންނާނެ ވާހަކަ.. އަހަރެން ވާހަކައެއް ބުނަންތަ؟ އަދި އެއީ ކުޑަކުއްޖެއްނު، އެކުއްޖާއަށް ދެރައެއް ނުދީ ވަރިކޮށްލާ..." އަމްރު އެހެން ބުނެފައި ފޯނު ބާއްވައިފިއެވެ. އަހަރެން ފޯނެއް ދިނުމުން އޭގައި ނުހިފާ ޒަލިއަން ދިނީމަ ޤަބޫލުކޮއްފިއެވެ. މާދަމާ މެންދުރު ސާޖަރީއެއްވެސް އެބައޮތެވެ. އަހަންނަށް އެހެން މީހަކާއިމެދު ވިސްނާނޭ ފުރުސަތެއް ނެތެވެ.\nދަންވަރު އަހަންނަށް ހޭލެވުނީ ކަރު ހިއްކައި ގަނެގެންނެވެ. އެނދުގައި އިށީންނަމުން އަހަރެން ޔަޝްމުއަށް ބަލާލީމެވެ. ޔަޝްމުއޮންނަ ފަޅިއޮތީ ހުސްކޮށެވެ. ތެދުވެގެން އަހަރެން ހިނގައިގަތީ ބޭރަށެވެ. މަތީބައިގެ އެއްވެސް ދިމާލަމު ޔަޝްމު ފެންނާކަށް ނެތެވެ. ހިތުގައި ބިރުވެރިކަން އުފެދުނީ ދެނެވެ. ތެދުވެގެން މިގަޑީގައި ޔަޝްމު ދާނީ ވަކި ކޮންތާކަށް ހެއްޔެވެ. ސޯފާއާއި ހަމައަށް ދެވުމާއެކު އަހަރެންގެ ފަޔަށް މަޑު ޖެހުމެއް އަތުވެއްޖެއެވެ. ސޯފާ ތެރޭގައި ކުރުޖެހި ގަނެގެން އޮތް ޔަޝްމު އޮތީ ވަރަށް ގަދައަށް ނިދާލާފައެވެ. ސޯފާއިން ކުޑަކޮށް ބޭރަށް ގޮސްފައިވާ އަތަށް ބަލާލުން އަހަރެން ހިނިތުންވެލީމެވެ. މައުސޫމު ކަމުގެ ދެވަނައެއް ނުވާ ކަހަލައެވެ. ހަށިގަނޑު ތެރޭގައި އުފެދުނު ހާޖާނުގަނޑު މައިތިރި ކޮއްލަމުން އަހަރެން ހިނގައިގަތީ ކޮޓަރިއާއި ދިމާލަށެވެ. ޔަޝްމު އެތާނގައި އެނިދީ ކޮޓަރިއަށް ވަންނަން ބޭނުންނުވީމައެވެ. އަހަރެންވެސް ގެންދާކަށް ނޫޅެމެވެ.\nއެނދަށް އަރައި އަހަރެން ފޯނު ބަލާލީމެވެ. އަހަރެން ބޭނުންވީ ހަމަޖެހިލައިގެން ނިދާށެވެ. ނަމަވެސް ހަމަ ޔަޤީނުންވެސް މިރޭ ބާކީ އޮތްބައި ދެން އަހަރެންގެ ލޮލަށް ނިންޖެއް ނާރާނެއެވެ. އަހަރެންގެ ހުރިހައި ހަމަޖެހުން ގެއްލިއްޖެއެވެ. މީގެ ހައަހަރު ކުރިން އަހަރެން އުޅީ ހާދަ ހަމަޖެހިގެންނެވެ. ނަމަވެސް އަހަރެން ޔަޝްމުއާއި ކައިވެނި ކުރީ އެންމެ މަޤްސަދެއްގެ ބޭނުމުގައެވެ. އަހަރެން އެކަން ކާމިޔާބު ވުމުން ޔަޝްމު ދޫކޮށްލާނަމެވެ. އަހަރެން އެއްވެސް ވަރަކަށް ޔަޝްމުއާއެކު ކުރިއަށް ދާކަށް ބޭނުމެއް ނުވެއެވެ. މިއަދު އަހަންނަށް ހެދުނީ ގޯހެކެވެ. ދެވަނަ ފަހަރަށް އަހަރެން އެކަން ތަކުރާރެއް ނުކުރާނަމެވެ.\nފަތިހު ފަތިހާ ކޮޓަރީގެ ދޮރު ހުޅުވުނު އަޑު އިވުމުން އަހަރެން އެދިމާލަށް ބަލައިލީމެވެ. އިސްތަށިގަނޑު ހުޅިއެއް ޖަހާލަމުން އެތެރެއަށްވަން ޔަޝްމު އަހަންނަށް ބަލާލުން ފިޔަވަޅުތަށް އަވަސް ކޮއްލިއެވެ. ހީވަނީ އަހަރެން ފެންނަ ހިސާބުގައި ހުންނަން ބޭނުން ނުވެފައި ހުރިހެންނެވެ. އަހަރެންވެސް ބަލަ ކަލެއަށް ބަލާކަށް ނޫޅެމެވެ. މެންދުރު ފަހު ޑިއުޓީއަށް ދާން އޮތުމުން އަހަރެން އަދިވެސް އޮތީ ތެދުވަން ބޭނުން ނުވެފައެވެ. ނަރުސް ޔުނިފޯމްލައިގެން ނިކުތް ޔަޝްމު ފެނުނީ ވަރަށް ތާޒާކޮށެވެ. އޮމާންވެފައިވާ ކޮލުގެ ހަންގަނޑާއި އެރީތި ލޮލުން އިތުރު ދިރުމެއް އަހަރެންގެ ހަށިގަނޑަށް ގެނެސްދީފިއެވެ.\n"ޒެއިޖް....." އަހަންނާއި ދިމާލަށް ބަލާލަމުން ޔަޝްމު ބުނެލީ ސީރިއަސްވެފައެވެ. އެމޫނުން ފެންނަނީ އެކަނި ވެރިކަމެވެ.\n"ޔަ... ކަމެއް ބޭނުންވީތަ؟..." ކަމަކު ބުނަން އުޅޭހެން ހީވުމުން އަހަރެން އަހާލީމެވެ. ބުނަން ނުބުނަން ހުރެފައި އެންމެ ފަހުން ޔަޝްމު ފުންނޭވާއެއް ދޫކޮށްލަމުން ބަލާލީ ފޯނަށެވެ.\n"އަޅުގަނޑު ބޭނުން އަނެއް... އެޕާރޓްމެންޓްއަށް ބަދަލުވާން..." ލޯމަރާލަމުން އެހެން ބުނެލި ގޮތުން ހީވީ ބޭނުން ނުވި ނަމަވެސް ޔަޝްމު އެގޮތް ބޭނުންވީ ހެންނެވެ. ނޫނީ އަހަރެން ފެންނަ ހިސާބުގައި ހުންނަން ބޭނުން ނުވަނީއެވެ.\n"އަވަހަށް ދާންވީ... އެއްޗެހި ޕެކްކުރޭ...." އަހަރެން ހިނިތުން ވެލަމުން ބުނެލީމެވެ. ޔަޝްމު މިގެއިން ދިއުން އެއީ މިހާރު އަހަންނަށްވެސް އެންމެ ރަނގަޅު ގޮތެވެ. އަހަރެން ޑިއުޓީއަށްދާން ނިކުތްއިރުގައި ޔަޝްމު އެއްޗެހި ތައްޔާރު ކޮށް އުޅެއެވެ. ނަމަވެސް މާބޮޑު ސަމާލުކަމެއް ނުދީ އަހަރެން މަޑުކޮއްލީ ލޯގަނޑު ކައިރީގައެވެ.\nޑިއުޓީނިމި ގެއަށް ދިއުމުގެ ބަދަލު އަހަރެން މިސްރާބުޖެހީ ޔަޝްމުއަށް ހާއްސަ ކުރެވިފައިވާ އެޕާރޓްމެންޓަށެވެ. އެހެން ދުވަސް ދުވަހާއި ހިލާފަށް މިއަދު އުޑުމަތި ރީއްޗެވެ. އަހަރެން މަޑުމަޑުން އެޕާރޓްމެންޓް ދޮރާއި ހަމަވަމުން ޓަކި ޖަހާލީމެވެ. އެތެރެއިން ދޮރު ހުޅުވާލަމުން ކުރިމަތީ ހުއްޓުނު ޒަލިއަން ހިނިތުން ވެލަމުން ވަންނަން ތަންދައްކާލިއެވެ. ރައިދާއާއި އަދި އަމްރުގެ މޭޒުކައިރީގައި ހުރިއިރު އެންމެންގެ މޫނު މަތީގައިވަނީ ހިނިތުން ވުމެކެވެ. ޔަޝްމު ފިޔަވައެވެ. ހުރިހައި ހަދިޔާތަކެއްގެ ތެރެއިންވެސް އެމޫނުން އެއްވެސް އުޖާލާކަމެއް ނުފެނުވެ. ކުރީގެ ޔަޝްމުއާއި މި ޔަޝްމު ހާދަ ތަފާތެވެ. ހާސް ތަފާތެވެ. އަހަންނަށް އަނެއްކާވެސް މިއާދެވުނީ ކުޑަ ޕާރޓީއަކަށެވެ.\nއެންމެން ސަކަރާތް ޖަހައި ކަންތައް ކޮއްފައި ނިކުމެގެން ދިއުމުން ޔަޝްމު އަހަރެންގެ މޫނަށް ބަލާލީއެވެ. ހީވީ އަހަރެން ކައިރީގައިވެސް ދާށޭ ބުނެލި ހެންނެވެ. ނުބުނި ނަމަވެސް އެލޮލުން އަހަންނަށް އެކަން ފާހަގަވިއެވެ. އަހަރެން ލައިގެން ހުރި ގަމީހުން ގޮށްތަށް ނައްޓަމުން ހިނގައިގަތީ ޔަޝްމު ނިދާ ކޮޓަރިއާއި ދިމާލަށެވެ. ދެލޯ ބޮޑު ކޮއްލި ޔަޝްމު އަހަންނާއި ދިމާލަށް ހިނގައިގަތީ ބިރުންނެވެ.\n"ކީއްތިކުރަނީ؟... ކެން ޔޫ ޖަސްޓް ލީވް..." ދޮރު މައްޗަށް ހުއްޓެމުން ޔަޝްމު ބުނެލީ ނުރުހުންވެފައެވެ.\n"ނޫން... ވަރަށް ޓަޔަޑް... ނިދަން ބޭނުމީ..." ގަމީސް ގަޔާއި ވަކިކޮއްލަމުން އަހަރެން އެތެރެއަށް ހިނގައިގަތީމެވެ. އަހަރެންގެ ކޮޓަރިހައި ބޮޑު ނޫން ނަމަވެސް މިކޮޓަރި ކުޑައެއް ނޫނެވެ. ނަމަވެސް އެނދު ކުޑައެވެ.\n"ކިހިނެއްވީ އަހަންނާ އެއް އެނދެއްގައި ނިދަން އުނދަގޫވާނީތަ؟...." އަހަރެން ޔަޝްމުއާއި ކައިރިވަމުން ބުނެލީމެވެ. މިފަހަރު އެމޫނަށް ނަޒަރު ހުއްޓާލީމެވެ. އަހަރެން އައީ މަޑު ކުރަން ނިންމައި ގެނެއްވެސް ނޫނެވެ. ނަމަވެސް ކުރާނީ ފަހެ ކީއްހެއްޔެވެ. ހިތަކީވެސް ވަރަށް ފާޑެއްގެ އެއްޗެކެވެ.\nއަހަރެންނަށް ބަލާވެސް ނުލައި ޔަޝްމު ދިޔަގޮތަށްގޮސް އަނެއް ކޮޓަރީގައި ދޮރު ޖަހާލީ ގައިގަ ހުރި ބާރެއް ލާފައެވެ. އެންމެ ރަނގަޅެވެ. އަނބިކަނބުލޭގެ އެއިނީ ރުޅި އައިސްފައެވެ. ހިނިއަންނަ ގޮތްވީ ނަމަވެސް އަހަރެން އެކަމެއް ނުދެއްކީމެވެ. އަހަރެންގެ ކޮންމެ ހިނިތުން ވުމަކުން އެހިތަށް ނުބައި މާނައެއް ނެގިދާނެއެވެ. އަހަރެން ގޮސް ދޮރުގައި ޓަކި ޖަހާލީމެވެ. ވަގުތުން ހުޅުވައިފިއެވެ. އެމޫނުން ފެންނަން ހުރީ ހިތްހަމަ ނުޖެހުން ކަމެއް ދެރަވެފަ ކަމެއް އަހަންނަކަށް ނަގައެއް ނުގަނެވުނެވެ. އަހަރެން މަޑުމަޑުން ދުރަށް ޖެހިލަމުން ބޭރަށް އަންނަން އެދުނީމެވެ. ޔަޝްމު ދެކޮޅު ހަދާކަށް ނޫޅުނެވެ. ބަސްއަހާ ކުޑަކުއްޖެއްހެން އައިސް ކުރިމަތީގައި ހުރި ސޯފާގައި އިށީންނަމުން ބަލާލީ އަހަރެންގެ މޫނަށެވެ.\n"އިއްޔެ އެއީ ރުޅި އައިސްގެން އިނގެ.. އައި ވުޑް ނެވަރ ޓަޗްޔޫ..." އަހަރެން ބުނަން އުޅުނީ ތަންކޮޅެއް ރީތިކޮށެވެ. ނަމަވެސް އަޑު ނިކުތީ ރުޅިވެރިކަމާއި އެކުގައެވެ. ކުރިއަށްވުރެވެސް ބޮޑަށް އެމޫނު މިލައިގެން ދިޔަކަށް ޔަޤީނެވެ. ހީވަނީ ކަމެއް ޤަބޫލު ކުރަން ދަތިވެގެން ބަލަން އިންހެންނެވެ. ނަމަވެސް އަހަރެން އެކަހަލަ ކަޅު ކުއްޖަކާއި ކައިރިވާކަށް ބޭނުމެއް ނޫނެވެ. އަހަރެން އެއްޗެކޭ ބުނުމުގެ ކުރިން ޔަޝްމު އެތަނުން ތެދުވެގެން ހިނގައްޖެއެވެ.\nހައި April 6, 2021\nޥަރަށް ރީތި މިބައި♥♥♥♥\nދެން އިން ބައި އަވަހަށް\nޔަޝްމު April 7, 2021\nހާަދަހާ ލަހުންނޭ ވާހަކަ އަޕްކުރަނީތި.... ވވވވ. ފޫހިވޭ .... ލަސްކަމުން...\nnaa April 8, 2021\nވރަށް ފުރިހަމަ މިބައިވެސް ، ކޮން އިރަކުން ދެން އިން ބައި؟\nކިޔާ April 10, 2021\nއަޅެކޮންމެ ދުވަހަކު މި ވާހަކަ އަޕް ކޮށްބަލި... ހާދަ ލިހުންނޭ އަޕް ކުރަނީ ... ޕްލީޒް އެހާގިނަ ދުވަސް ނުކޮށް ބަލަ...\nމައި April 10, 2021\nވަރަށް ރީތި 😍\nއަނެއްބައި ވަރަށް އަވަހަށް ކިޔާލަން ލިބޭނެކަމަ އުންމީދު ކުރަން 😊\nAyham April 11, 2021\nނާ ވާހަކައިގެ އަނެތް ބައި ކޮބާ؟އިނތިޒާރް މި ކުރަނީ\nރީން April 14, 2021\nމިވަރު މީހުން ކީއްކުރަތަ ވާހަކަ ލިޔަން އުޅެނީ..\nމިޖެހެނީ އާދޭސް ކުރަން ވާހަކަ އަޕް ނުވެގެން....😡😡😡\nޛނދޖދބ April 15, 2021\nކޮންމެވެސް ސަބަބެއް އޮތީމަ ކަންނޭނގެ ލަސްވަނީ. ރުޅި އަންނަ ކޮންމެ ފަހަރަކު ރުޅިގަނޑު ފަޅާލުން އެއީ ބުއްދެވެރި ގޮތްތޯ އަދި އެއްފަހަރު ވިސްނާލުން ރަނގަޅު.😉 ތަންކޮޅެއް ރީތިކޮށްވެސް އަހާލެވިދާނެ ކަންނޭނގެ ތި ސުވާލު. އަހަރެމެން ކިޔުންތެރިންނަށް ވާހަކަ ކިޔާލަން ކިތަންމެ ފަސޭހަޔަސް ލިޔުންތެރިޔާ ކުރަނީ ވަރަށް ބޮޑު މަސައްކަތެއް.\nflemingo April 15, 2021\nއައްސަލާމް އަލައިކުމް... ވަރަށް އަވަހަށް އަޕްލޯޑް ކޮއްލަ ދޭނަން އެނގޭތޯ..\nރީން April 20, 2021\nކޮބާހޭ ވާހަކަ.... ވ. އިންތިޒާރު ކުރެވިއްޖެ...\nއަދިވެސް އަޕް ނުވޭ.......😏😏😏😏😏😏😏😏😏😏😏😏🥴🥴🥴🥴🥴\nމީ ގަރުނަކު 1 ފަހަރު އަޕް ކުރާ ވާހަކައެއް ދޯ.....\nކޯކިލާ މޯދީ April 25, 2021\nނާ ވާހަކައިގެ އަނެއް ބައި ކޮބާ؟އިންތިޒާރެ މި ކުރަނީ